
Vorwort. 


Die ersten Anfänge der elsässischen Historiographie * gehen, 
nach der im Mittelalter üblichen Weise, von wortkargen Annalen 
und einzelnen abgerissenen Erzählungen aus. Voran stehen die 
Colmarer Annalen, in kurzen Sätzen abgefasst, vom Jahre 1211 
beginnend und bis 1303 fortgesetzt. Ihr Verfasser war ein Domi- 
nicaner der Stadt, von welcher sie den Namen tragen: er ‚trat 
1238, in seinem siebenzehnten Jahre, in den Orden, und schrieb 
zur Erinnerung einzelne kleine Berichte über die Ereignisse nieder, 
welche ihm unter denen, deren Zeuge er selbst war, oder von 
denen ihm Nachricht zukam, für die merkwürdigsten hielt. Für 
ihn hatten, ausser den geistlichen Anstalten jener Gegend, auch 
die ungewöhnlichen Naturerscheinungen ein hervorstechendes In- 
teresse, und er ermangelt nicht, was sich von dieser Art zutrug, 
genau anzumerken; im Jahr 1265 zeichnete er selbst eine Welt- 
charte auf 12 Pergamenthäute. Desto trockner ist oft seine Er- 
zählung von rein politischen Händeln. So z. B. erwähnt er der 
denkwürdigen Schlacht von Hausbergen im Jahr 1262 mit den 
wenigen Worten: „Bei Strassburg wurden viele Ritter getödtet.*— 

Umständlicher ist die Erzählung vieler auf die Geschichte der 
beiden Kaiser Rudolf und Adolf, so wie auf Colmar und andere 
elsässische Städte sich beziehenden Begebenheiten in der Chronik 
des Johannes von Colmar, ? die, mit der Geschichte des ersten 
Fürsten beginnend, ebenfalls im Jahre 1303 sich endigt. Ausser 
den das Elsass zunächst betreffenden, oft umständlichen Schilde- 


1) Die Namen der ältern, bei Perz sich findenden, kürzern Annalen 
brauchen hier wohl nicht erwähnt zu werden. 

2) Bei Urstisius in seinen Scriptor. Rer. german. Th. II. 8.5 u. £ 

3) Ebendaselbst S. 37 u. f. 

rungen, enthält diese Chronik auch nicht wenige Angaben, welche 
für die Geschichte des deutschen Reiches überhaupt der Beachtung 
würdig sind. 

Während so für die Landesgeschichte erspriessliche Materia- 
lien in Klosterzellen zusammengetragen wurden, fand in Strassburg 
die Abfassung des ersten Documents statt, das ein einzelnes, 
wichtiges Capitel seiner Geschichte bildet. Nach der bereits er- 
wähnten Schlacht von Hausbergen, in welcher die Bürger der 
Stadt gegen ihren Bischof, Walther von Geroldseck, mehrere wich- 
tige Freiheiten und Rechte sich erstritten hatten, wurde bei meh- 
reren derselben der Wunsch rege, das Andenken an diese rühm- 
liche Waffenthat durch eine umständliche Erzählung ihres Her- 
ganges auch auf die kommenden Geschlechter fortgepflanzet zu 
sehn: besonders lag diss einem derselben am Herzen, welcher 
den Namen der lange Ellenhard trug und an jenem entscheidenden 
Tage der Bewachung eines der Stadtthore vorgestanden hatte, 
Der bischöfliche Notar, Gottfrid von Ensmingen, fand sich zur 
Redaction bereit, und in seiner Gegenwart wurden die nähern 
Umstände des Treffens von mehrern Männern mitgetheilt, welche 
demselben persönlich beigewohnt hatten; daher auch der Bericht 
mit den Worten endigt: „damit dem vorhin Erzählten voller Glaube 
beigemessen werde, so steht zu wissen, dass alles vorher Gesagte 
nach der mündlichen Aussage derer niedergeschrieben worden ist, 
die dabei gegenwärtig waren, und Alles auf diese Weise sich 
zutragen sahen und hörten. * 

Nach Vossius ? gab dieser Krieg noch zu einer zweiten Be- 
schreibung Anlass, die ein Carmeliter, Namens Petrus von Strass- 
burg, abgefasst haben soll. — 

Zwei kleine Chroniken, von denen die eine im Jahr 1132, die 
andere aber 1140 beginnt, und welche beide mit 1292 sich endigen, 
verbreiten sich hauptsächlich über die Geschichte des strassburgi- 
schen Bisthums, und sind noch nicht durch den Druck bekannt 
geworden. ? : 


1) Der Originalbericht ist 1841 nach einer Copie davon in der latei- 
nischen Chronik des Könighoven (17 8. in 8. Strassburg bei Schuler) 
abgedruckt worden. 

2) Histor. lat. Th. II. S. 60, 488. 

3) Closener - Königshoven in der Municipal-Ausgabe: S. 4 in der An- 
merkung. 

Diese eben erwähnten historischen Arbeiten sind sämmtlich 
in lateinischer Sprache abgefasst, so wie auch die folgenden, die 
dem vierzehnten Jahrhundert angehören: eine Chronik, die von 
631 bis 1270 geht, * und deren Endworte einen unmittelbaren Zu- 
sammenhang mit einer zweiten andeuten, die bei Rudolf von Habs- 
burg sich anhebt, und mit Karl’s IV. Tod sich endigt. 2 Obgleich 
dieser Umstand könnte schliessen lassen, dass beide Werke aus 
derselben Feder geflossen seien, so ist dennoch der obenerwähnte 
Gottfrid als der Verfasser des ersteren bekannt: ® und als Schreiber 
des letzteren gilt bei mehrern Gelehrten, bis zum Jahr 1350, Mei- 
ster Mathiqs von Neuenburg , Prokurator bei dem bischöflichen 
Gericht in Strassburg,* und als dessen Fortsetzer Albert von 
Strassburg, Stiftsherr zu Neuwiler im Unter-elsass. Sie enthält 
nicht blos sehr schätzbare Nachrichten über die Geschichte der 
Stadt Strassburg und des Elsasses überhaupt, sie ist auch der 
Freimüthigkeit wegen bekannt, mit der sie sich hie und da so- 
wohl über kirchliche, als politische Verhältnisse unumwunden äussert. 

Zuletzt ist noch aus jener Zeit eine Lebensbeschreibung des 
strassburgischen Bischofs Berhtolt von Buchecke vorhanden, die 
denselben Albert zum Verfasser hat, und zur Geschichte des Landes 
während der Amtsführung dieses Prälaten, vom Jahre 1328 bis 
1353, viele zweckdienliche Angaben enthält. ° 

Ungefähr ein Jahrhundert nach der Schlacht bei Hausbergen 
veranlassten die Zeitumstände, welche, wie damalen, sehr schwierig 
sich gestalteten, die Abfassung der ersten bekannten in deutscher 
Prosa geschriebenen Chronik, die nicht blos eine einzelne Stadt 
oder Provinz berücksichtigt, è sondern auch kirchliche und Reichs- 
geschichte überhaupt, wenn auch nur in einzelnen Partien und auf 
eine wenig gleichmässige Weise, behandelt. Dieses alte Geschichts- 
buch, das in gegenwärtigem Drucke zum ersten Mal in seiner 


1) Urstis. a. a. 0. S. 74, wo sie den Titel führt: Auctoris incerti 
fragmentum historieum. 

2) Ebendas, S. 97 u. f. 

3) Closener-Königshoven, S. 5 in der Anmerkung Nr. 2. 

4) Vürspreche geistliches gerihtes; S. Wencker, Coll. Jur. publ. Arg. 
1702. 4. S. 112. À 

5) Urstis. a. a. 0. S. 167 u. f. 

6) Wie Riedesel’s hessische Chronik oder die magdeburgische Schoppen- 
chronik, 

ursprünglichen Form produciert wird, verdankt seine Entstehung 
folgender Veranlassung. Es war im Jahr 1360, als ein von langer 
Zeit her zwischen den Bischöfen und der Stadt von Strassburg 
obwaltender Streit aufs neue stark angeregt wurde. In genanntem 
Jahr erhob nämlich Johannes von Lichtenberg, auf die Carolina 
oder goldne Bulle sich stützend, ernste Beschwerden, dass der 
Magistrat von Strassburg immerwährend noch das Recht festhalte, 
in seinem bischöflichen Gebiet sogenannte Ausbürger zu haben, 
d. h. Leute, die, wenn schon in demselben ansässig, dennoch sich 
weigerten, Abgaben und Herrendienste zu leisten, und zwar unter 
dem Vorwande, dass sie das Bürgerrecht in Strassburg besässen, 
und deswegen von fremden Lasten jeder Art frei wären. Schon 
war es so weit gekommen, dass zwischen beiden Parteien Feind- 
seligkeiten auszubrechen drohten, als Karl IV. Frieden gebot, der 
nun auch wirklich erfolgte. Unter den an dem Stadtregiment da- 
mals theilnehmenden Edelleuten befand sich auch Johannes 
Twinger, ein erfahrener gewandter Mann, der im Jahr 1357 regie- 
render Städtmeister gewesen war, und späterhin noch zweimal der- 
selben Ehre theilhaftig wurde. Die grosse Uneinigkeit, in welche 
die Stadt nun mit Bischof Johannes gerathen war, erregte seinen 
Antheil im höchsten Grade, und es entstand in ihm der Wunsch, 
nähere Kenntniss von allem dem zu erlangen, was sich hundert 
Jahre früher in ähnlichen Verhältnissen zutrug, als die Bürger- 
schaft mit dem Schwerte in der Hand sich die Emaneipation von 
der bischöflichen Allgewalt glücklich zu erringen vermochte. Der 
lateinischen Sprache nicht kundig, konnte er den von dem Notar 
Gottfrid darüber aufgesetzten Bericht nicht verstehen; darum bat 
er den Priester Fritsche (Friderich ) Closener, ihm denselben zu 
übersetzen.‘ Dieser willfahrte nicht nur seiner Bitte, sondern fügte 
auch noch aus den ihm zu Gebote stehenden historischen Büchern 
allerlei hinzu, wovon er glaubte, dass es dem Rathsherrn interes- 
sant sein könnte, und den 8. Juli 1362, an einem Freitag, als 
eben ein Erdbeben seine Vaterstadt erschüttert hatte, wurde seine 
Arbeit geendigt. * 

Von den Lebensumständen unsers Chronisten haben sich bloss 
folgende Nachrichten erhalten. Sein Geburtsjahr, das in die 


1) Vgl. S. 72 des gegenwärtigen Abdrucks. 
2) Vgl & 127. 

zwei ersten Decennien des vierzehntnn Jahrhunderts fällt, ist 
nirgends bestimmt angegeben. Sein Geschlecht, welches mit den 
Closemann eines und dasselbe ist, trägt hie und da den Zunamen 
von Benfeld, ein Umstand, welcher, wo nicht den Ursprung, denn- 
noch den frühern Aufenthalt desselben in diesem sieben Stunden 
von Strassburg entfernten Städtchen andeutet. Schon im Jahr 1300 
findet sich der Name der Closener + in dem Verzeichniss der so- 
genannten Hausgenossen, d. h. derjenigen bischöflichen Beamten, 
welchen die Leitung des Münzwesens und des Geldwechsels an- 
vertraut war, und die sämmtlich zu den patrizischen Familien der 
Stadt gezählt wurden. Friderich’s Vater hiess Sigfrid, seine Mutter 
Margaretha war aus dem Geschlechte der Spirer. 

Nachdem Friderich in den geistlichen Stand getreten war, 
erhielt er die Stelle eines Vicarius an dem grossen Chor ° der 
Domkirche. Späterhin, als Bischof Berhtolt von Buchecke die auf 
der nördlichen Seite des Münsters befindliche Katharinencapelle 
im Jahr 1340 erbauen liess, und dieselbe mit reichen Einkünften 
begabte, erhielt Closener die mit dem Altar derselben verbundene 
Pfründe, mit welcher zugleich ein vorzüglicher Rang unter den 
Mitgliedern des grossen Chors verbunden war. 

Die reiche Musse, welche ihm seine sorgenfreie und ehren- 
volle Lage gewährte, wandte er zu literarischen Arbeiten an, die, 
sämmtlich nützlichen Zwecken dienend, ihres Verfassers prak- 
tischen Sinn beurkunden. Seine erste Arbeit, die er noch als 
Vicar fertigte, war ein lateinisch - deutsches Wörterbuch, als zur 
Erlernung der classischen Sprache Roms dienlich;* ob es noch 
irgendwo sich vorfinde, ist ungewiss. Zwei Jahre nachdem er 
seine Chronik gefertigt hatte, endigte er eine von ihm veranstaltete 
Sammlung, die für das Stift, dem er zugehörte, von grosser 


1) Der männliche Stamm dieses Geschlechtes erlosch im Jahr 1433 
mit Heinrich Closener, Vicariar und Beneficiat des grossen Chors an der 
Domkirche. 

2) In dem strassburgischen Domstifte waren zwei Classen von Kano- 
nikern: die „24 Grafen,“ welche nur unter Personen aus dem hohen Adel 
gewählt wurden, und der „grosse Chor,“ zu welchem die Abstammung aus 
einer ehrbaren Familie, verbunden mit guten Sitten, und ein gewisses 
Maas von Kenntnissen den Zutritt erwerblich machten. 

3) S. Schilter, Thesaur. antiq. teuton. II. S. 36. 

Wichtigkeit war. Ueber die Ceremonien und Gebräuche nämlich, 
wie sie in der strassburgischen Kirche gehalten wurden, war 
nichts weiter vorhanden, als was der Domherr Baldulf, der zu- 
gleich Stiftssänger war, in der ersten Hälfte des 12ten Jahrhun- 
derts darüber zusammengetragen hatte. Diesen unvollkommnen 
ersten Versuch erweiterte und ergänzte Closener mit Benutzung 
aller ihm zu Gebote stehenden Mittel, und als der Codex am 
12. März 1364 geendigt war, beschloss der Bischof nebst dem 
Dechanten und dem sämmtlichen Stifte, denselben als allgemein 
geltende Regel zu befolgen, und in das Archiv des Capitels 
niederzulegen. * Auch dieses Manuscript hat sich nicht in Strass- 
burg erhalten. Einer handschriftlichen Note zufolge endigte Clo- 
sener sein thätiges Leben am 26. October des Jahres 1384. 

Seine Chronik wurde in einer nicht genauer anzugebenden 
Zeit auf dem Frauenhause’ niedergelegt, und wahrscheinlich wur- 
den schon in jener Epoche Abschriften von derselben genommen. 
Doch das ursprüngliche Exemplar derselben verschwand schon 
vor Schöpflin’s Zeiten, und umsonst bemühte er sich auf seinen 
literarischen Wanderungen mit ihrem Aufsuchen. Erst in neuerer 
Zeit brachte sie der berühmte Van-Praet käuflich an die königliche 
Bibliothek in Paris, wo sie in dem Verzeichnis der Manuscripte 
die Nummer 15,444 trägt. 


Strassburg, im August 1842. 
A. W. Strobel. 


Der Leser darf noch eine kurze Rechenschaft erwarten über 
die Grundsätze, nach welchen er Closeners Worte hier wiederge- 
geben findet. 

Ein buchstäblich getreuer Abdruck, wenn auch der jetzige Stand 
der deutschen Sprachforschung, und der Zweck des Vereines, der 
mehr die grosse Zahl der Geschichtsfreunde, als die geringe der 


1) Grandidier, Essais sur la cathedr. de Strasbourg, p. 55 und 56. 
2) So heisst das Gebäude, in welchem der Schaffner für die zum 
Münstergebäude gehörigen Einkünfte wohnt. 

eigentlichen Sprachforscher im Auge hat, ihn zuliesse, musste schon 
darum unterbleiben, weil die Handschrift, der grossen Entfernung 
wegen, nicht damit verglichen werden konnte, die hieher gesandte 
Abschrift aber, bei aller Genauigkeit womit Professor Strobel dabei 
verfahren ist, doch immer nur Abschrift war, und auf die Geltung 
einer Urschrift keinen Anspruch machen konnte. 

Es war ferner möglich, die Rechtschreibung anzunehmen, wie 
sie in neuerer Zeit für mittelhochdeutsche Schriften üblich gewor- 
den ist. Das Werk steht zwar, da es nach seinem eigenen Zeug- 
nis seine Vollendung schon im Jahre 1362 erhalten hat, der guten 
Zeit noch nicht so ferne, dass diese Wahl den Bearbeiter zu auf- 
fallender Untreue gegen seinen Schriftsteller gezwungen hätte; auf 
der andern Seite jedoch ist es reich an landschaftlichen Eigenhei- 
ten, die man hätte fast ohne Ausnahme vermischen müssen, wie 
z. B. ô für å steht (jor, böbest); ei häufig zu du wird, z. B. 
schliufen, stegeröuf, zöuch für schleifen, stegereif, zeich oder 
zech, vergleichbar dem höuschen für heischen, das in der östlichen 
Schweiz gehört wird; 6 und ü für e und ö, z. B. kröftee, öbene, 
öchle; hinder, schüff, süben; sodann g für k, z. B. krang, trang, 
Frangrich, marg, volg, erschrag, letzires neben erschrecken, 
erschriht; sch für s in geischeler. 

Es wäre ferner Manches verschwunden, was für die Geschichte 
der deutschen Schreibekunst wichtig ist. So steht z. B. in Close- 
ners sz, das dem mittelhochdeutschen 3 entspricht, bereits unser 
neudeutsches sz da, ja es erhellt sogar die Entstehung desselben, 
indem Closener, der s und 5 nicht mehr unterschied, offenbar in 
Verlegenheit war, ob er strose oder stroge schreiben solle, und 
lieber strosze wählte: ein ärmlicher Trost, den wir in Brodt, 
Schwerdt u. dgl. auch nicht verschmäht haben; am Schluss der 
Wörter wird es dagegen in der Regel durch s ersetzt, man ver- 
gleiche z. B. fuesze (vüeze) mit fus (vuoz). 

Ein anderes Beispiel ist u, das Closener beharrlich für ue (das 
althochdeutsche wo, wa) schreibt, ungeachtet er selbst, so gewiss 
wie Otfrid vor, Schöpflin und Pfeffel nach ihm, einen Diphthon- 
gen gesprochen hat. Man begreift nicht, warum er sich hier mit 
einem einfachen Vocale begnügt, im verwandten ie dagegen den 
Diphthongen beibehält; auffallend genug ist aber sein Sprachgebrauch 
auch hierin mit dem neuhochdeutschen bereits einer und derselbe: 

schon damals wurde, wie jetzt, zwar noch lieb geschrieben, aber 
nicht mehr bruder, vielleicht weil dort der zweite Laut des Diph- 
thongen neben den ersten geschrieben zu werden pflegte, hier über ihn. 

Es würde zu weit führen, wenn ich unsres Chronisten Schreib- 
weise nach den einzelnen Lauten verfolgen wollte; das Gesagte 
wird hinreichend den Grundsatz rechtfertigen, dem ich bei der 
Bearbeitung gefolgt bin, nemlich die Hauptzüge von Closeners 
Rechtschreibung unangetastet zu lassen, hingegen seine Inconse- 
quenzen zu tilgen, z. B. wenn crist oder christ für krist geschrie- 
ben war; seine Abkürzungen aufzulösen, mit Ausnahme des „un“, 
das ieh schon für den Zweck der Ausgabe geschnitten vorfand, 
und das, wo es ausgeschrieben ist, immer unde heisst, also in 
dieses aufgelöst werden muss; endlich Einzelnes wie i und j, ü 
und we (mittelhochdeutsches ù uud üe) ü und i (neudeutsches i 
und eu) zu scheiden; all das, soweit ich sicher war, dass durch 
die Aenderungen kein wesentlicher Zug von Closeners Sprach- und 
Schreibweise in Gefahr kam vermischt oder entstellt zu werden, 
weswegen auch hinsichtlich des Wechsels zwischen d und ? (dag, 
tag), s und sch (slag, schlag), u und Ú (krutze, krütze) buch- 
stäbliche Treue der bequemen Verbesserung vorgezogen wurde. 

Fremde Wörter sind unverändert geblieben, wie dyacones 
(S. 2), ymnos (S. 5); ebenso, nur mit Ausnahme der grossen 
Anfangsbuchstaben, die Eigennamen, zu denen man auch Frouwe, 
wenn es fur Maria; Herre, wenn es für Got steht; und endlich Got 
selbst gezogen findet. Mit grossen Ziffern sind nur die Jahreszah- 
len gegeben. Von selbst versteht sich, dass für die Orthographie 
weder Closener noch Strobel verantwortlich sind. 

Da es ausser dem Plane des Vereines liegt, die mitgetheilten 
Schriften im eigentlichen Sinne bearbeiten zu lassen, häufig aber 
doch eine verderbte Stelle durch Vergleichung mit Königshovens 
vielfach verwandtem, späterem Werk, oder durch einen Blick in 
das Glossar von Scherz und Oberlin leicht hergestellt werden 
konnte, so sind Buchstaben und Worte, die nicht hergehören, in 
runde Klammern ( ) eingeschlossen worden; solche, die von mir 
herrühren, in eckichte [ ]. 

Dasselbe gilt von den Ueberschriften. Diejenigen, welche die 
Handschrift enthält, scheinen eher Randbemerkungen von späterer 
Hand, als Werk des Verfassers; einzelne konnten dessenungeachtet 

beibehalten werden, z. B. S. 55, wo die Reihe der strassburgischen 
Bischöfe ; S. 57, wo die Fehde der Stadt mit Bischof Walther ange- 
kündigt wird. An beiden Stellen sollten die Klammern rund sem, da 
die Worte nicht von demHerausgeber herrühren. Andere Veberschriften 
sind geradezu tadelnswerth, indem sie den Zusammenhang zerstören, 
wie z. B. S. 60, wo die Worte Ein genuhtige zit den Bericht vom 
Kriege zwischen Stadt und Bischof unterbrechen, und wo, nach- 
dem die Angaben von dem Ueberfluss jenes Jahres beendigt sind, 
die Fortsetzung des Kriegs ohne weiteres angereiht wird. Ein 
ähnlicher Fall findet sich S. 77, wo gegen den sonstigen Brauch 
dieses Abschnitts zwei Brände, noch dazu von verschiedener Ent- 
stehungsweise, nemlich der der Peterskirche und der des Fleckens 
Rosheim, durch die Worte der brant Sant Peter vereinigt sind. 
Es schien bei solchen Umständen das Räthlichste, die sämmtlichen 
Ueberschriften einzuklammern, und nur die des Manuscripts von 
denen, welche der Bearbeiter beigefügt hat, zu unterscheiden. 

Zum Schluss nimmt der Leser vielleicht gerne noch einige 
Bemerkungen über dunkle Stellen. 

S. 77 ist von einem Brand am Runtzutergraben die Rede. 
In Schilters Ausgabe von Königshoven hat die entsprechende Stelle 
Rintzhutergraben, das Glossar von Scherz und Oberlin giebt die 
Formen Runsuter, Rindsuter, Rintsuter und die Bedeutung: Gerber, 
wonach das Wort einem neudeutschen Rindshäuter, und der Runtzu- 
ter-grabe einer Gerberstrasse entspräche. 

S. 120 wird von einer Niederlage der Valben und Russen 
durch ein asiatisches Volk vom Flusse Kan (die Mongolen) gespro- 
chen. Der Tanhuser nennt sie in seinem Reiseleich als Valven in 
Tanagran. Es sind, wie Scherz - Oberlins Glossar angiebt, die 
Cumanen, und man scheint nach unsrer Stelle die Ungarn über- 
haupt damit bezeichnet zu haben. Jenes Tanagran ist vielleicht 
als Donau - gran zu verstehen. 

S. 47 befindet sich eine Stelle, deren unrichtige Interpunction 
mir bei der Correctur entgangen, und die bei Closener über- 
haupt dunkel ist. Massmann hat mir jüngst auf der Durchreise 
die Abschrift des entsprechenden Stücks aus einer Chronik mitge- 
theilt, die sich in einer Pergamenthandschrift zu München befindet 
(cod. germ. 55. 4°). Dort heisst es auf dem 70sten Blatt: 

In dem zwelf hundertisten vi einem vi neuntzigsten iar 
von gots geburt. Adolf der erst. Graf von Nazzawe chom an 
daz reich der hundertist von augusto. vnd waz erwelt von 
allen churfursten ainmuetichlichen vi waz dor an siben iar vii 
zwen monen. Der waz ein starcher vii wol gebarnder man. 
Er az gern wol do von sanch man von im. 

Dem chunich Adolfen stet sin muot 
nach einer fulle als einem iungen wolf tut 

Der chuenich het etwie vil chinde vnder den het er -ein 
tohter hiez maetz die gab er h’tzog Ruodolf von Bayren. 
Abgeschen von der Berichtigung der Stelle stark wol personeter 

man, wo Closener ohne Zweifel starker geschrieben hat, und von 
der willkommenen Ergänzung des alten Liedesanfangs, ist das hier 
mitgetheilte Bruchstück noch darum von Werth, weil es, wenn man 
sich auch daraus nicht auf eine zweite Handschrift von Closener 
Hoffnung machen darf, doch gewiss auf Spuren führt, aus denen 
sich ergeben kann, welche Quellen unser Chronist benützt hat. 
Fast möchte man vermuthen, die Ausdrücke wol gebarnder man 
und wol personeter man beruhen, unabhängig vou einander, auf 
einem gemeinsamen lateinischen. Dass die Quelle der beiden deut- 
schen Chronisten, die ohne Zweifel dem Ende des dreizehnten oder 
Anfang des vierzehnten Jahrhunderts angehört, lateinisch gewesen, 
möchte man aus Closeners Angabe S. 72 vermuthen, nach der es 
nicht wahrscheinlich ist, dass um 1300 schon deutsche Chroniken 
geschrieben wurden. Die Stelle aus dem Lied von Adolf könnte 
dessenungeachtet deutsch gewesen sein, wie ja selbst der gelehrte 
Crusius nicht verschmäht, in seinen lateinischen Text deutsche 
Bruckstücke zu verflechten. 


Stuttgart, im September 1842. 


Albert Schott. 

Closeners Chronik. 


Dis ist die kronika aller der bebeste und aller der romeschen 
keiser, die sit Cristus geburte sind gewesen. Man vindet ouch hie 
geschriben wer sti sint, alle die jare die sti gewesen sint un ouch 
gerichset hant, ui ouch etteliche getat die si in denselben joren 
getan hant un begangen. 


[Päbste.] 


Unser herre Ihesus Christus, der erste un der oberste 
babest, was in diser welte zwei un xxx jor, als uns sante Lucas an 
deme ewangelio bescheidet. Iesus was anvohende zu zeichende, 
do er in daz driszigeste jor gieng, un des jares drizehen tage fure 
worent. Hin umbe zu demselben+jore wandelt er daz waszer zu 
wine; darnach zu den nehesten ostern wart sant Johannes Bab- 
tiste gekerkert; zu den andern ostern wart er enthoubtet; zu 
den dirten ostern wart unser herre gemartert. Do von vindet man 
geschriben, daz unser herre wonet hie in diser welte zwei un 
xxx, oder xxxiij jor als eteliche sprechent, un darzu alse vil, alse 
von winnahten ist unze zu den ostern. Von Adames ziten bitze here 
zu unsers herren geburte worent fünf tusent jor un hundert un ix 
un xc jore; von der zite daz Rome gestiftet wart, sibenhundert 
jor un ix jor. 

Petrus, der zwelfbote, besas noch unsers herren martel den 
priester stul in den osterlanden iiij jor, uñ sang do sin ersten 
messe. In Anthiochia sas er ahte jor. Dernoch kam er zu Rome, 
un besas do den bobest stul xxv jor un vij monot un viij tage. 
Darnach wart er zu Rome mit sante Pawels gemartert, des vierden 
jores do kunig Nero hatte begunden [l. begunnen] zu richsenden. 

Lieus was ein Tuschan, der was bobest xi jor un iij monot 


Closeners Chronik. í 


2 


uñ xiij tage. Derselbe gebote, daz ein iegelich wip mit bedah- 
tem houbete sol gan, Gottes dieneste zu horende. 

Cletus, ein Romer, sas xi jor uñ i monot uñ xi tage. 
Derselbe Cletus wihete xxv priester von sant Peters geheisze. 

Clemens, ein Romer, was bobst ix jor un ij monode. 
Derselbe, wie er von sant Peter were erwelt, doch betwang er 
Linum un Cletum, daz sti vor im muestent bebeste sin. Von der- 
selben küre was er der erste babest noch sant Peter, un [der] 
dirte an der zale. 

Anacletus, von Achene geborn, was bobest ix jor un ij 
monot un x tage. Der gebot, daz kein pfaffe daz har noch den 
bart sol lan waszen [l. wahsen}. 

Evaristus von Kriechen was babest x jor uf vij monot 
uñ ij tage. Der satte vij dyacones, daz su eins ieglichen bischo- 
ves hueten siillent, daz er it verirre an dem rehten glouben. 

Alexander, ein Romer, was babest viij jor un v monode 
un ij tag. Der mahte zu der stille[n] messe dise wort: Qui pridie 
quam pateretur. 

Sixtus, ein Romer, was babest x jor un iij monot un xv 
tage. Der satte uf, daz man Sanctus-sanctus zu der messe 
sol singen. 

Theleferus, ein Romer, was bobest xi jor un iij monot. 
Der satte, daz man die vaste vor ostern sol vasten, uñ daz man an 
dem winnaht tage sol singen dri messen mit Gloria - in - excelsis. 
tage. Der dihte die pfaffheit, un satte uf ir ordenunge. 

Anicetus, ein Romer, was bobst viij jor un iij monode un iij 
tage. Der satte uf, daz die pfaffen truegent sinwel blatten. 

Pius von Ageleye was bobest ix jor un iiij monot un xxi tage. 
Dem ktinte der engel, daz man den osterdag an eime sunnendag 
sol began, un uf keinen andern tage [l. tag]. 

Sother von Campanie was bobest ix jor un iij monode 
un xxi tage. Der satte uf, daz kein nunne si, st trage einen wile. 

Eleuther von Rome was bobest xv jor uh yi monot uf 
fünf tag. Der maht den künig von Brittanie kristen. 

Victor von Affrica was babest x jor un ij monot un zehen 
tage. Der satte, daz man noch dem vollen monen des abrellen 
schines, an den [l. dem] nehesten sunnentag, den osterlag solte began. 

Zepherinus, ein Romer, was bobest ix jor uñ vi monod 
un x tage, Der satte uf, daz alles daz geschirre, daz zu dem altar 
gehorte, solte glesin sin. 

Calixtus, ein Romer, was bobst v jor un ij monot un x tage. 
Der satte uf die vier fron vasten, alle jor zu vasten. 

Urbanus, ein Romer, was bobst xiij jor un vi monot un xij 
lage. Der sat |l. satte] uf, daz alles daz geschirre, daz zu dem alter 
horet, guldin oder silberin sol sin, un ouch etliches zinin. 

Pontianus, ein Romer, was babst v jor un ij monot un ij 
tage. Der wart verschicket in daz ellende, in ein insele, die heiszet 
Sardinia. 

Cyriacus was bobest i jor un iij monot. Der fur mit eilf- 
tusend meiden gen Koln, un wart mit in gemartelt. Er het sů ouch 
getoufet zu Rome. 

Antheros, ein Krieche, was bobst i monot un xy tage. Der 
satte uf, daz man die bischofe von einem bistum zu eim andern bis- 
tum wol mag nemen; un schuf, daz der heiligen marterer getat 
werde beschriben, darumbe schicket er schriber us in alle lant. 

Fabianus, ein Romer, was bobst xiij jor un xi monot un xi 
lage. Der satte uf, daz man alle jar an dem gruenen dunrestag den 
krisemen wihen sol. 

Cornelius, ein Romer, was bobst iij jor, ij monot un x tage. 
Der satte uf, daz ein iegelich priester wol sweren mag umb ein wisz- 
enthaft ding. 

Lucius, ein Romer, was bobst iij jor, iij monot un iij tage. 
Der satte uf, daz ij priester un ewangelier alle zit bi eim iegelichen 
bischof sullent sin. 

Sixtus, ein Krieche, was bobst ij jor, xi monot. Der satte uf, 
daz man die messe solte singen uf eim steinin alter, un nut uf 
eime hultzinne. 

Stephanus, ein Romer, was bobest iiij jor, ij monot un 
xv tage. Der satte uf, daz man gewihtes gewant zu tegelichem 
nutze nut brechen [l. bruchen] sol. 

Euticianus von Tuschan was bobest viij jor, x monot ua 
iiij tage. Der satte uf, daz man winbere, bonen uf korn sol 
Segnen, so es zitig wirt. i 

Gaius von Dalmatia was bobest xi jor, iiij monot uñ xiij 
tage. Der satte alle wihten uf, die ein pfaffe enpfohen sol. 

Dyonisius, der was ein munich un weis nieman sin ge- 
schlehte, was bobst ij jor un iij monot. Der teilet die kirspel 
in der stat zu Rome. 

Marcellinus was ein Romer, bobst vi jor un xxij tage. 
Der satte in der stat zu Rome xxv cardinale, die lute zu toufende 
un zu begrabende. 

Eusebius, ein Krieche, was bobste ij jor un xx tage. Bi 
des ziten wart daz heilig critze funden von sant Helenen, Con- 
stantinus muter. 

Melchiades von Affrica was bobest iij jor, vi monot uñ 
viij tage. Der satte uf, daz nieman sol den sunendag vasten. 

Silvester, ein Romer, was bobest xxiij jor, x monot un 
xi tage. Der toufte den keiser Constantinus, zehant wart er ge- 
reinet von ussetzikeit. 

Marcus oder Marcialis, ein Romer, was bobst ij jor, viij 
monot un xx tage. Der satte uf, daz man den glouben sullen 
fl. sulle] lute singen in der messe. 

Julianus, ein Romer, was bobst ij jor, ij monot un ij tage. 
Der satte uf, daz kein pfaffe keiner schlahte sache niergent wand 
in der kirchen sol tun, uf niht an stroszen, noch an merketen. 

Liberius, ein Romer, was bobst x jor, vij monot uñ vij 
tage. Der satte uf, daz ein iegelich e ist zu segende von eim 
priester. 

Felix, ein Romer, was bobst i jor, iij monot uñ ij tag. 

Damasus, ein Spange, was babst xviij jor, ij monot un x 
tage. Der satte uf, daz man daz Gloria -patri zu den salmen 
sprechen sol. 

Syrius, ein Romer, was bobst xv jor, xij monot- un xy tage. 

Anastasius, ein Romer, was bobst ij jor un xxvj tage. 
Der satte uf, daz nieman pfaffe werde, wan mit sins bischofs 
urloub. 

Innocencius, ein Alban, was bobst xv jor, ij monot und 
xx tag. Der satte uf, wem eins glides breste, daz der nit pfaffe 
wiirde. 

Zozimus, ein Krieche, was bobst i jor, ix monot und xxv 
tage. Der satte uf, daz man an dem osterobend den osterstag 

Bonifacius, ein Romer, was bobst iij jor, viij monot uñ 
xv tage. Der satte uf, daz kein eigin man pfaffe solt werden. 

Celestinus, ein Romer, was babst viij jor, i monot ui ix 
lage. Der schihte sant Patricium gen Iren lant, daz er daz volk 
bekere. 

Sixtus, ein Romer, was bobst viij jor uñ xix tage. Der satte 
uf, daz kein pfaffe in des andern pfarren one sine [l. sinen] urloup 
iht schaffen sol. | 

Leo, ein Tuschan, was bobst xxi jor, i monot un xxvij tage. 
Der hiew im selber ein hant abe, die sat im unser frouwe 
wider an. 

Hilarius von Sardia was bobst vi jor, v monot uf x tage. 
Der satte uf, daz kein bobste noch bischof einen andern noch 
im setzen sol. 

Simplicius, ein Tiburtin, was babst xv jor, i monot uñ 
vij tage. Der satte uf, daz kein pfaffe geistlich reht sol en- 
phahen von eim leien. 

Felix, ein Romer, was babst viij jor, xi monot un xv tage. 
Der satte uf, daz nieman kriechen [l. kirchen] wihen sol, wande 
bischof. 

Gelasius von Affrica was babst xiiij jor un ix monot. 
Der satte uf zu singende in der messe: „Vere dignum et justum 
est,“ un dihtet vil der ymnos. 

Anastasius oder Athanasius, ein Romere, was babst 
i jor, xi monot un xxix tage. Der satte uf, daz kein pfaffe sol 
sin ambaht versumen von zorne oder von unwillen. Doch 
nimet man die messe us, die er namen nut singen sol. 

- Simachus von Sardia was babst xv jor, vi monot ui 
xxvi) tage. Der satte uf, daz man Gloria -in -excelsis zu ho- 
heziten singen sol. Vormals sang man es nuwent zu wihen- 
nahten. 

Hormisda yon Campanien was babst ix jor un xvij dag. 
Der versuende die kirchen, die verbannen worent durch Petrum, 
den bischof von Alexandrie. 

Johannes, ein Tuschan, was bobst ij jor un viij monot. 
Bi des ziten wart Frankerich bekeret zu Got, do man zalt 
von Gots geburt DXXV jor. 

Felix von Sabinia was babst iiij jor, ij monot un xiij 

tage. Der satte uf, daz man den siechen vor irm ende daz 
heilig olei sol geben. 

Bonifacius, ein Romer, was bobst ij jor un xxvi tage. 
Der satte uf, daz die pfaffen von den leien sin gescheiden, die 
wile man der messen ambaht begat. 

Johannes, ein Romer, was bobst ij jor, iiij monot un vi 
tage. Der vertamnet Arthemium, den bischof, von Arrianes glouben. 

Agapitus, ein Romer, was babst xi monot uf xviij tage. 
Der satte uf, daz man an dem sunendag mit kritzen gat. 

Silverius von Campanie was babst i jor, v monot. Der 
wart verschicket in daz ellende,. in die insele Pontias, un starb do. 

Virgilius, ein Romer, was bobst xvij jor, vi monot un 
xxvi tage. Der satte uf, daz man die messen sol sprechen gen 
der sunnen ufgang. 

Pelagius, ein Romer, was bobst iiij jor, x monot uñ xviij 
tage. Bi des zite wart sancte Stephans eörper gen Rome broht 
un zu sancte Laurentien geleit. 

Johannes, ein Romer, was bobst xij jor uñ xxvi tage. 
Der maht wider der zwelfboten münster, un die kirchöfe die 
do zerstoret woren. 

Benedictus, ein Romer, was bobst iij jor, i monot un x 
tage. Bi des ziten begiengent die Lamparter vil gewaltes un jo- 
mers in Ytalia. 

Pelagius, ein Romer, was bobst x jor, i monot uñ x lage. 
Bi des ziten besoszent die Lamparter die stat zu Rome mit 
gewalt. 

Gregorius, der vier lerer einre, ein Romer, was bobst 
xiij jor, vj monot un x tage. Der satte uf den krutzegang an 
sancte Markes tag fur den gehen dot, un maht manig gut buch 
in der kristenheit. 

Savinianus, ein Tuschan, was bobsti jor, v monot un x 
tage. Der satte uf, daz man in den kirchen mit glocken sol die 
zit beluten. 

Bonifacius, ein Romer, was bobst ix jore un xxviij tag. 
Der satte uf, daz man tucher uf die elter sol legen. 

Bonifacius von Marsilie was babst vi jor, viij monot un 
xij tage. Der erwarbe umb den keiser Phocas, daz er gab der 
kristenheit den tempel aller appetgötte: den wihet erin unsrer 

frouwen un aller heilgen ere; die kirche heiszet sancte Marie 
rotunde. 

Deus dedit, ein Romer, was bobst iij jor un xx tage. 
Der kuste einen ussetzigen menschen von andaht, der wart 
sufer von dem kusse. 

Bonifacius von Campanie was bobst v jor un xiij tage. 
Der satte uf, daz man alle kirchdiebe sol vermeinsamen. 

Honorius von Campanie was bobst xij jor, xi monot un 
xvij tage. Der satte uf, daz man alle samestac gat mit der 
letanie zu sancte Peter. 

Severinus, ein Romer, was bobst i jor, iiij monot un 
xxix tage. 

Johannes von Dalmatia was bobst i jor, ix monot uf 
xviij tage. Der loset vil manig tusent gevangen lute, mit der 
kristenheit schatz, 

Theodorus von Kriechen was babst vi jor, v monot uñ 
viij tage. 

Martinus von Tuschan was bobst vi jur, ij monot uf xxvi 
tage. Do derselbe bobste messe sang, do kam ein schacher, 
gesant von Olimpio, eim hertzogen, der in solte schlahen; do er 
die hant uf hube zu schlahende, zehant do wart er blint. 

Eu genius, einRomer, was bobst ij jor, ix monot un xxij tage. 


ss.. 


Donus, ein Romer, was bobst iiij jor, v monot uñ vi tage. 
Derselbe ziert di stat vor sant Peters munster, di do heiszet 
Paradisus. 

Agathos von Sicilie was bobst ij jor, vi monot uñ iij tag. 
Der kust ein uszetzigen, der wart zehant gesunt von dem kusse. 

Leo von Sicilie was bobst x monot uñ xvij tag. Der satte 
uf, daz daz betz man solt geben in der messe, noch dem 
Agnus - dei. 

Benedictus, ein Romer, was bobst x monot uf xij tag. 
Der wart von dem keiser zu bobest gemacht. 

Conon, ein Romer, was bobst xi monot un ix tag. 

Serigius von Anthiochie was babst xiiij jor, viii monot un 
xxviij tag. Der satte uf, daz man Agnus-dei in der messe dri 
siunt sunge. 

Leo, ein Romer, was bobst ij jor un ix monot. 

Johannes von Kriechen was bobst iii jor, ij monot un ii) tag. 

Johannes, ein Romer, was bobst ij jor, vij monot un xyij tage. 

Sisimus, ein Romer, was bobst xx tag. 

Constantinus von Syrie was bobst vij jor un xv tage. 

Gregorius vonSurie was bobst xvi jor, viij monot un xxviij tag. 

Gregorius, ein Romer, was bobst xvijor, ix monot un xxix tag. 

Zacharias, ein Krieche, was bobst x jor, vi monot uñ xv tag. 
Der schuf, daz Karle, ein kunig zu Frankerich, Pipins bruder, ein 
munch wart. 

Stephanus, ein Romer, was bobst x jor un xviij tag. Der 
wihet Pipin zu kunge in Frankerich, der vormols ein pfleger was 
des riches. 

Paulus, ein Romer, was bobst x jor un i monot. 

Constantinus, ein Romer, was bobst i jor un i monot. Der 
wart vom leien zu bobste gesatzt, un wart ouch entsetzet un wart 
geblant. 

Stephan von Sicilie was bobst iij jor, v monot un xxi tag. 

Adrianus, ein Romer, was bobst xxiij jor, x monot un xviij tage. 

Leo, ein Romer, was bobst xx jor, x monot uñ xvi tage. Der 
satte die krützewochen uf di dri tage vor dem schönen montage. 

Stephanus, ein Romer, was bobst iij jor un vij monot. 

Paschalis, ein Romer, was bobst vij jor, xvij tag. 

Eugenius, ein Romer, was bobst iij jor, vij monot. 

Valentinus, ein Romer, was bobst xu tage. 

Gregorius, ein Romer, was bobst xy jor. Der satte aller heil- 
gen tag uf, zu begonde in aller kristenheit, daz Romer vormals allein 
tatent. 

Serginus, ein Romer, wasbobst iij jor. Derselbe hies vormals 
Swinesmunt: do von kam, daz man allen bebsten ir eigine namen 
verwandelt. 

Leo, ein Romer, was bobst viij jor, iij monot un viij tage. 

Johannes von Mentze was bischof ij jor, vij monot un iij tage. 
Der was ein wip, daz bevant man nie, untze daz er wart ein kind 
tragen un ouch daran starb, do noch wart es kuntlich. 

Benedictus, ein Romer, was bobst ij jor, vi monot un x 
tage. Der satte uf, daz pfaffen erberlich un schon sollent gekleidet gan. 

Paulus, ein Romer, was bobst x jor, ij monot. 

Nicholaus, ein Romer, was bobst ix jor, ij monot un xx tage. 
Der satte uf, wenn ein bobst sturbe, so soltent die cardinale zehant 
einen andern welen, er wer ein Romer oder anders waher dan. 

Adrian, ein Romer, was bobst v jor. 

Johannes, ein Romer, was bobst x jor, ij monot. Bi des 
ziten furent die heiden als wit, alse Ytalie was, un verbranten sancte 
Benedicten closter uf monte Cassin. 

Martinus, ein Romer, was bobst i jor, v monot. 

Adrianus, ein Romer, was bobst i jor, ij monot. Der satte 
uf, daz ein keiser mit eins bobstes kure nut sol haben zu tunde. 

Stephanus, ein Romer, was bobst v jor, ix tag. 

Vormosus, ein Romer, was bobst v jor, vi monot. 

Bonifacius yon Ytalia was bobst xv tag. 

Stephanus, ein Romer, was bobst v jor, iij monot. 

Romarus, ein Romer, was bobst iij monot, xxij tag. 

Theodorus was bobst xx tage. 

Johannes, ein Romer, was bobst ij jor, xv tage. 

Benedictus, ein Romer, was bobst iij jor, iij monot. 

Leo was bobst xı tage. Den vienge sin capelon Christoforus, 
un wart er bobst. 

Christoforus was bobst vij monot. Der wart verstoszen un 
wart do noch ein munich. 

Sergius, ein Romer, was bobst vij jor, iij monot uñ xvij tage. 
Der was eins priesters sun. 

Anastasius, ein Romer, was bobst ij jor, ij monot. 

Laudo, ein Romer, was bobst vi monot, xxi tag. 

Johannes was bobst x jor, ij monot uñ iij tag. 

Leo, ein Romer, was bobst v jor un xv tage. 

Stephanus, ein Romer, was bobst ij jor, i monot un xy tage. 

Johanes, ein Romer, was bobst iiij jor, x monot un xv tage. 

Leo, ein Romer, was bobst iij jor, vi monot, x tag. 

Stephanus von Germanie was bobst ij jor, iiij monot un xv tag. 

Martinus, ein Romer, was bobst iij jor, vi monot uñ xiiij tage. 

Agapitus, ein Romer, was bobst x jor, vi monot, x tag. 

Johanes, ein Romer, was bobst vij jor, x monot, v tag. 

Benedictus was bobsti jor, vi monot un v lage. 

Leo was bobst i jor, iiij monot, xv tage. 

Johannes was bobst vij jor, xi monot, xvi tage. 

Benedictus, ein Romer, was bobst i jor un vi monot. Der 
wart erwiirget. 

Denus oder Dompnus was bobst i jor, vi monot. 

Bonifacius was bobst iij jor, i monot, xij tage. 

Benedictus, ein Romer, was bobst viij jor, vi monot. 

Johanes was bobst viij monot. Der wart hungers getötet. 

Johanes, ein Romer, was bobst iiij monot. 

Johanes, ein Romer, was. bobst x jor, vij monot un iiij 
tag. Der was gar ein gotlich man. 

Gregorius, ein Sachsze, was bobst ij jor, vi monot. 

Johanes, ein Krieche, was bobst x monot. Den blante 
der keiser. 

Silvester was bobst iiij jor, i monot uñ viij tage. 

Johanes was bobst v monot uf xxi tage. 

Johanes, ein Romer, was bobst v jor. 

Sergius was bobst ij jor un vij monot. Der was ein 
gotliche man. 

Benedictus von Tuschan was bobst xiiij jor. Der wart 
verstoszen von dem stule. 

Gregorius, ein Romer, was bobst ij jor, vij monot. 

Clemens was bobst ix jor un xix tag. Der was bobst 
mit gewalt un widers reht. 

Damasus was bobst xxij tage. 

(Tutscher bobst.) 

Leo, ein tutscher man, was bobst v jor, ij monot un vi tage. 
Der was heilig. 

Victor, ein tutscher man, was bobst ij jor, iij monot. 

Stephanus von Lutringen was bobst ix monot un xxviij tage. 

Benedictus was bobst x monot. 

Nicolaus von Burgunden was bobst ij jor, vi monot un 
Xxv tage. 

Alexander von Meylan was bobst xi jor, vi monot, xxv tage. 

Gregorius von Tuschan was bobst xij jor, i monot un iiij tag. 

Victor was bobst i jor, iiij monot un siben tage. 

Urbanus was bobst xi jor un iiij monot. Bi des ziten wart 
das heilige grab gewunnen von den kristen, un von eim 
hertzogen, hies Bohamundus. 


Paschalis von Tuschan was bobst xviij jor uf v monot. Do 
der den keiser Heinrich gewihte, do vienge ern mit allen sim hove. 

Gelasius von Campanie was bobst i jor, v tag. 

Calixtus von Burgunden was bobst v jor, x monot un 
xiij; tage. > l 

Honorius von Bononie was bobst v jor, ij monot uñ iij tag. 

Innocentius, ein Romer, was bobst xiij jor, vij monot 
uñ viij tag. 

Celestinus von Tuschan was bobst v monot uñ ix tag. 

Lucius von Bononie was bobst xi monot, iiij tag. 

Eugenius von Pisa was bobst viij ior, iiij monot un xx tage. 

Anastasius, ein Romer, was bobst i jor, iij monot uñ 


s... 


Alexander von Tuschan was bobst xxi jor, xi monot uñ 
xxx tag. : 
Lucius von Tuschan was bobst iiij jor, ij monot, xviij tag. 

Urbanus, ein Lamparter, was bobst i jor, x monot uñ xxv tag. 
Bi des ziten wart Iherusalem uñ daz heilig grab gewunnen von den 
heiden. 

Gregorius von Benevent was bobst i jor un xxviij tage. 

Clemens, ein Romer, was bobst iij jor, xvi tag. 

Celestinus, ein Romer, was babst vi jor, viij monot uñ 
xi tage. 

Innocentius von Campanie was bobst xxiij jor, iiij monot 
un xxiii tage. Der maht des heiligen geistes spital zu Rome, 
u andere lobliche werg, die noch zu Rome schinbar sint. Bi 
Sinen ziten erhuben sich die zwene ordene: barfuszen und brediere. 
Er maht ouch vil lobelicher bucher. 

Honorius, ein Romer, was bobst xi jor, vi monot xxiij tag. 

Gregorius von Campanie was bobst xiiij jor. Bi des ziten 
starb sant Elsebet, eins kunges dohter von Ungern. 

Celestinus von Meyelon was bobst xviij tage. 

Innocentius von Genue was bobst xxi jor, vi monot un xij tage. 

Alexander von Campanie was bobst vij jor. 

Urbanus, ein Walch, was bobst iij jor, i monot un-iij tag. 

Clemens von Provantz was bobst iij jor, ix monot un xxi tage. 


sees 

Innocentius von Burgunde was bobst v monot, ij tage. 

Adrianus von Genue was bobst i monot, ix tag. 

Johanes von Spangen was bobst viij monot, i tag. 

Nicolaus, ein Romer, was bobst ij jor, viij monat un xxviij tag. 

Martinus, ein Walch, was bobst iij jor, i monot un xviij tag. 

Honorius, ein Romer, was bobst v jor, un was lam an allem 
sime libe, un was doch verrihteter sinne, 

Nicolaus was bobst v jor. Der was ein barfusze un ein mei- 
ster der heilgen geschrift. Der wert sich zu zwein molen des bistu- 
mes, zum dritten male wart er sin erbeten. 

Celestinus der wart betrogen, daz er daz ambaht ufgab, als 
man vindet geschriben, under keiser Heinrich. 

Bonifacius. 

Benedictus. 

Clemens. Der was der erst, der den stul von Rome gen Avion 
zoch, do er noch ist. 


[Kaiser in Rom.] 


(Hie hebet an die kronika aller romeschen keiser. Zu dem ersten:) 

Tulius was der erste keiser zu Rome, un was vor Gottes geburte. 
Do der gerichset hete iij jor un vij monot, do wart er vrevenlich er- 
schlagen in dem rothuse, darumbe daz er etliche ambahlüte hette 
entsetzet, uñ ouch daz er gegen den senaten nit uf stunt, so sù fur in 
zu rate giengen. 

Octavianus Augustus, der richsete vor Cristus geburt 
xuij jor uñ do noch xiiij jor. Bi des ziten wart Cristus geboren. 
Derselbe Augustus hies sit her die erschlahen, die sinen vettern 
Julium hettent erschlagen. 

Tiberius was Augustus stiefsun un richsete xviij jor untz an 
daz jor daz Cristus gemartelt wart, un do noch richset er v jor. Der 
was ein wintrenker, un het dri namen: Claudius Tiberius Nero; do 
nantent in die spillute: Claudius Biberius Mero, durch schimph. 
Er was aber witzig un wol geleret. 

Gaius Calligula richset iij jor, x monot Un viij lage. Bi 
des ziten schreib Matheus sanctus sin ewangelium zu Philadelphia. 

Claudius richsete xiiij jor un vij monot. Bi des ziten schreib 
sante Marcus sin ewangelium, un sant Peter kam zum erstenmol 


gen Rome. 

Nero richsete xiij jor, viij monot un xxix tage. Der was der erst 
durchehter der kristenheit. Der tote ouch sine muter, sin swester un 
sinen meister Seneca, un was in allen sachen ein übeltetig man, un 
martelt sant Peter un sant Pauls. 

Galba in Hybernia, Vitellius in Germania un ein Otto, 
die phlagent des riches ein jor, un erschlugen enander zu Rome. 

Vespasianus richsete ix jor, xi monot, xxij tage. Der zer- 
störte Iherusalem, die was gestanden mıxxx jor. Der was gar ein 
loblicher keiser. 

Titus was Vespasianus sun, der richsete iij jor. Der half sim 
vater Iherusalem zustören. Der furtraf sinen vater. an gute, wie 
frumme der vater were. 

Domitian was Titus bruder, der richsete xiij jor un v monot. 
Der was der ander noch Nero, der die kristenheit durchehtet, un ver- 
schiht sant Johanes ewangelista. 

Nervarichsete i jor un iij monot. Bi des ziten schreib sant 
Johanes sin ewangelium zu Epheso, wande der keiser widerruft die 
gebot, die sin vorder hete geton wider die kristenheit; do von kam 
sant Johanes wider gen Ephesum, 

Trajanus richsete xix jor, vi monot un xv tage. Der wart 
der dirte durchehter der kristenheit, von bösem gerete un nut von 
im selbe, wand er was wise un gut, milte un ein gerehter rihter; wan 
do er underwiset wart, daz die kristen unschadeber lüte werent, do 
lies er daz durchehten abe. 

Adrianus Helius richsete xxi jor. Der maht Iherusalem die 
Stat wider, un nant sů Helyam. Der was frumme, uñ satte vil 
lantreht uf. 

Anthonius Pius mit sinen sunen Aurelio un Lucio rich- 
sete xxij jor un iij monot. Der was Adrianus dohterman un was 
den kristen gnedig. 

Marcus Anthonius Verus mit sinen brudern Aurelio, 
Lucio, Comodo, richsete xix jor un i monot. Der was gar gut, doch 
Sine diener satten die vierde durchehtunge uber die kristen. 

Comodus Aurelius richsete mit Lucio Anthonio viij jor. 
Den dote sin wip mit vergift, wand er was gar ubeltetig, des man 
jach, er were ein vint menschliches kunnes. 

Helius Pertinax richset vi monot. Der was ein gerehter 

man, daz er umbe kein gut daz reht verkeret. Der wart erschlagen 
von sinre ritter eim, der hies Salvius. 

Severus richsete xvij jor. Der was der funft durchehter der 
kristenheit. Der starp in Britania, daz lant heiszet nu Engellant. 
Daz twang er ouch. 

Anthonius Caracalla richset vij jor, mit sime sune Seve- 
rinus. Der was Severus sun, un was als unkusche, daz er sin eet 
muter nam zu wibe. 

Martinus richsete ein jor. Der uñ sin sun wurdent von nide 
erschlagen. 

AnthoniusMarcusAurelius richsete iiij jor. Der uebete 
unkuschekeit in alle wege, so man erdenken kunde. Der un sin 
muter wurdent erschlagen. 

Alexander Aurelius richsete xiij jor. Der wart von der 
menig keiser geheiszen, un von dem senate Augustus. Der wart zu 
Mentze enthoubetet von eim uberlouffe. 

Maximinianus richset iij jor. Der war der erste, der von sines 
libes manheit zu keiser wart, on des senatus gunst. Der uberwant 
die Tuschen, un lut, sin geheiszen Valwen. Er was ouch der sehest 
durchehter der kristenheit. 

Gordianus richsete vi jor. Der wart erschlagen von Philipp, 
sim hertzogen. 

Philippus, mit sime sune Philippo, richsete vij jor. Der 
was der erste keiser, der kristen wart mit sime sune, un geschahe daz 
von sant Fabian, etlich sprechent von Orienes. Un was daz du- 
senteste jor, von dem daz Rome gestift wart. 

D e cius richset ij jor un iiij monot. Der was böse an allen 
dingen, un was der siibend durchehter der kristenheit. Der wart von 
den Barbarien erschlagen. 

Gallus, mit Volusiano, richset ij jor uñ iiij monot. 

Valerianus, mil sime sun Galieno, richset xv jor. Der was 
der viij durchehter der kristenheit. Den vieng der kunig Sapor von 
Persia; un alle die wile er lebte, wann der kunig Sapor uf sin 
pfert wolt sitzen, so must der keiser sinen hals darbieten, daz der 
kunig mit sime fusze daruf trat. 

Claudius richsete i jor un viij monot. - Der starb eins rehten 
siechtagen. 

Aurelianus richsete v jor, vimonot. Der was der ix durcheh- 
ler der kristenheit. Der wart von sime diener erschlagen. 

Dacianus oder Dacius oder Tacitus. Der richsete vij 
monot. Der was ein frummer man; daz mobter doch nüt erzougen 
an dem riche, wan der dot fürkam es. 

Probus richsete vi jor, iiij monot, Der wart erschlagen von 
eim uberlouf sinre rittere. 

Florianus richsete ij jor, xxtage. Der starb davon, daz er im 
lies zu adern. 

Carus richsete mit sinen sunen Carino un Numeriano ij jor. 
Der was an allen sachen bose, un starbe von eim dunrslag. 

Dyoclecianus un Maximinianus richseten xx jor. Alle 
die wile durchehtent sú die kristenheit: die durchehtung was herter 
un groszer, wand die andern alle, daz in xxx lagen zweintzig dusent 
wib un man gemartelt worden in allen landen. 

Galerius oder Valerius richsete ij jor mit Constan- 
tino un Licinio. Constantinus betwang Spangen lant, un nam 
des kunges dohter von Britania, Helenen, zu eim zuwibe, un ge- 
wan mit der Constantinum den groszen, den er maht zu keiser. 


[Kaiser in Byzanz.| 


(Daz riche kam an die Kriechen.) 

Constantinus der grosze richsete xxx jor, xx monot un xi 
tage. Der uberwant @Maxentium, Licinium, Severum, die do keiser 
woltent sin gewesen. Do noch wart er getouffet von Silvestro, dem 
bobeste, un wart zehant gereinet von ussetzigkeit, un do von lies 
er dem bobst alle keiserlich würdekeit un gewalt, un fur er gen 
Constantinopel, gen Kriechen. Sus kam daz rich an die Kriechen, 
un bleib an in untz an den groszen Karlen. 

Constantinus, Constantines sun, richsete mit sinen brudern 
Constantino un Constante xxxviij jor. Die selben bruder kriegten 
so lange mit enander, daz romesche kraft vil nohe gar verswant; 
doch gesigte Constantinus, daz er daz rich allein besasze; un was 
ein guter kristen. 

Julius richsete ij jor, viij monot. Der was Constantinus 
bruder sun, un gerte des riches so sere, daz er kristen glouben ver- 
loukent, un ergab sich an den tüfel, der half im an daz rich un durch- 

ehtet die kristenheit. Ze jungest kam Gottes roche uber in, daz er 
ubel von dirre welt schiet. 

Jovianus richsete vij monot. Der was kristen. Un do zwi- 
schent ime un dem kunig Sapor von Persia fride wart gemachet, 
do begrub er Julianum. 

Valentinianus richsete mit Valente, sime bruder, xi jor. 
Der was kristan, un gesiget mit urlouge an den Sahsen, Aber sin 
bruder Valens, der wolt die kristen han gedurchehtet, daz wolisin 
bruder nul gestaten bi sim lebende. 

Valens richsete mit Graciano un Valentiniano iiij jor. Der 
was ein bose kristen un durhehtete die guten kristen sere, un 
wart von den Gothen erschlagen. 

Gracianus richsete mit sim bruder Valentiniano un Theo- 
dosio vi jor. Der streit bi der stat zu Stroszeburg wider sin 
viende, un erschlug me danne xxx tusent Walhe mit Gots helfe, 
wand er ein guter kristen was. 

Theodosius richsete mit Valentin iano xi jor. Der was 
der allerkristenste keiser. Er zerstéret der appegot a un 
uberwant sin viende mit vasten un mit beten. 

Archadius uñ Honorius richseten xiij jor. Der Archa- 
dius was Theodosius sun, un was ein tugentlicher, wiser man. 
Bi sinen ziten gewunnen die Gothi Rome, die stat. 

Honorius richsete mit Theodosio dem minren, sins bru- 
ders sun, xv jor. Bi des ziten wart erschlagen von romeschen 
Herrodagius, der was der lüte kunig, di Gothi heiszent. Der 
Honorius was ein tugentlicher man. 

Theodosius der minre richsete mit Valentiniano, sinre 
dohter man, xxvij jor. Do im daz rich wart, zehant maht er Va- 
lentinianum, sinre basen sun, zu keiser. 

Marcianus un Valentinianus richseten vij jor. Bi des 
ziten würdent die eilfe tusent meide zu Kolle gemartelt, um kri- 
sten glouben, von den Hunen. 

Leo richsete xvij jor. Der nam alle die bilde, die er zu 
Rome vant, un fuert si gen Constantinopel un verbrant sů mit füre. 

Zeno richsete xvij jor. Der wolt sines vorvarn sun han 
getotet, do verbarg in sin muter un [mahte] einen pfaffen us ime. 

Anastasius richsete xxvi jor. Der was nut ein guter kristen 
un durchehtete die guten kristen. Der starb yon eim dunrschlage. 

Justinus richsete ix jor. Der fleis sich des mit vestem glou- 
ben, wie er die ketzer zerstörte. Daz erhorte Dietrich von Berne — 
der was kunig in Ytalia, daz ist in welschem lande — der was ouch 
ein ketzer an dem glouben, uf enbot dem keiser gen Constantinopel 
mit bobste Johanse, daz er den ketzern ire kirchen wider gebe, di er 
inen beschloszen un genommen hette, oder er wolt alles welsche lant 
verwuesten, uñ alle kristen lite döten. Die wile der bobest enweg 
was, do zwischen schlug Dieterich von Bern Boetio unSimacho, den 
senaten, un andern vil kristen luten die houbter abe. Do der bobst 
Johanes, un die andern boten die mit im gesant worent, von rotluten 
zu Rome, herwider koment, un ime botschaft brohtent, daz sů heten 
getegedinget noch sime willen, daz half si nut: er leit si gevan- 
gen un ertötet si hungers. Do noch an dem ıxxxx. tag rach Got 
Dietriches bosheit, daz er gehes starb un erschein eime heiligen ein- 
sidel, der lag in einr insel, heiszet Lipparis, wie in bobest Johanes 
un Simachus fuertent barhoubet un barfus un ungegurtet, die hende 
hünder sich gebunden, un worfent inen in daz hellesh für. Der bobst 
Johanes was so heilig: do er gen Constantinopel kam, alse do vor stet 
geschriben, do zogete daz volke gegen im us, do maht er under der 
porten ein blinden gesehende, der under dem andern volke do gieng. 

Justinianus richsete xxxviij jor. Der wart von Agapitus, 
dem bobste, bekeret von ketzerschime glouben. Do noch maht er 
keiserlich reht, die man noch haltet. 

Justinus richsete xi jor. Der was ein guter kristen, un het 
doch vil widerwertikeit von den Lampartern. 

Tiberius richsete vijjor. Bi des ziten viengent die Lamparter 
alles welsche lant, do si noch sint, mit groszer maht, un beroubetents. 

Mauricius richsete xx jor. Bi des ziten wart unsers herren 
rog, der do ungeyet [l. ungenejet] was, funden zu Sephat, nohe bi 
Iherusalem, un wart gen Iherusalem gefueret. 

Phocas richsete viij jor. Under dem wart erworben, daz sant 
Peters stul zu Rome ein houbet were aller der kristenheit, wann do 
vor het man daz gotshus zu Constantinopel fur daz houbet; uñ daz 
erwarb Bonifacius, der bobest. 

Eraclius richsete mit sime sun Constantino xxxi jor. Bi des 
ziten stunt uf Machemet, der heiden wissage, der sü alle noch ime 
gloubende maht. 


C tinus, mit, sime bruder Yradona, richsete xxvij 
ci or : TETTEN 2 

jor, bi des ziten sancte Jos, eins kunges sun von Engellant, lies 
sin rich uf, un begab dise welt, un wart ein einsidel. Der Con- 
stantinus wart in Sicilie erschlagen. 

Constantinus, Constantines sun, richsete xvij jor. Der was 
ein guter kristen, un mahte vil kirchen wider, = vor langen 
ziten zestöret worent von den ketzern. 

Justinianus richsete x jor. Der wart von dem riche ver- 
stoszen, ui wart im zunge uñ nase abgesniten, un wart ver- 
schickent in daz ellend zu Cersona. 

Leo richsete iij jor. Dem sneit Tyberius die nase abe, uñ 
verschiht in in daz ellende gen Cersona, un besaz er daz rich 
an sinre stat. 

Tiberius richsete vij jor. Den erslug Justinianus, der do 
vormols verstoszen was von dem riche mit der Turkel helfe, 
ui besas daz rich anderwerbe. 

Justinianus richsete zu dem andern mol vi jor mit sime 
sune, un wurdent beide erschlagen zu Constantinopel. 

Philippus richsete i jor un vimonot. Der was ein ketzer 
un hies alles kristenlich gemelts abetun. Darumbe woltent die 
Romer sinre müntzen bilde nüt enphahen. 

Anastasius richsete iij jor. Der blant Philippum, sinen 
vorvarn; do wart er gevangen von Theodosio, un wart verstoszen von 
im, uñ zu eime priester gemachet. 

Theodosius richsete i jor.. Der was milte un demuetig; den 
versties Leo un maht einen phaffen us im, un bleip also untz 
an sin ende. 

Leo richsete mit sime sune Constantino xxv jor. Der hies 
ouch alle bilde abe tun uñ verbürnen, darumbe verbien in der bobste 
Gregorius. 

Constantinus, Leonis sun, richsete xxv jor. 

Leo richsete v jor. Der begert von gritekeit einre krone, die 
in einre kirchen hieng mit karbunkelsteinen, un do er si uf dem 
houbete hete, do sties in der riet [l. ritte?] an, un starb. 

Constantinus, Leonis sun, richsete mit sinre muter Hyrena 
x jor. Der versties sine muter von dem riche, des rach su sich an 
ime uf blante inen, uñ richsete ij jor fur inen, wan er starb zuhant 
darnach. Un daz su ouch deste sicherlicher mohte richsen, do blante si 
irs suns Constantines sün, daz eht sti iren vater nut gerechen mohtent. 

- A 
p 

Nicephorus richsete zu Constantinopel ix jor. In densel- 
ben ziten was daz rich zu Constantinopel vil nohe zu nite worden. 
Michael richsete ij jor. Der was ein gloubiger, wol geminter man. 


[Karolingische keiser.] 


(Daz rich kam an die Frantzosen.) 

Karolus der grosze richsete xiiij jor, i monot uñ iiij 
tage. Der was kunig zu Frangrich, e daz er keiser wart, xxxvi jor; uñ 
kam durch bete willen Adrianus, des bobests, gen Lamparten, uñ be- 
sas die Lamparter zu Pavey, un vieng den kunig Dasiderium uñ sin 
wip, uñ fuert sů gevangen gen Francrich, uñ richsete Karle über alle 
welsche lant, un gab den Romern wider, was inen die Lamparter ge- 
nomen hettent vor langen ziten. Sus wart daz lampartesche rich zer- 
stéret. Do noch schiere kam er gen Rome, uñ bestetegete alle die 
gift, die sin vater, kunig Pipin, sant Peter het gegeben. Darzu gab 
er dem stule daz hertzogentum zu Spolet uñ zu Bonevente, und do er 
an dem winneht tage kam in sant Peters münster, do schre das 
romesche volk gemeinlich, Karle solte romesche keiser sin. Des 
wert er sich, do botent in die Romer, daz er sich des riches 
underwünde. Sus wart er uf denselben tag zu keiser gekronet 
un gewihet von dem bobste Leo, daz er nit darumbe wuste, e daz er 
in daz münster kam, un ouch nüt darumbe dar was kumen. Sus 
kam daz romesche rich an die Frantzosen über, do man zalt von 
Gots geburte DCCCI. 

Ludwig, des groszen Karlen sun, richsete mit sime sune 
Lothario xxv jor. Der wart von dem riche verstoszen, un kam des- 
selben jors wider an daz riche. 

Lotharius richsete x jor allein, un do noch mit Ludewig, 
Sime sune, v jor. Do noch deilete er daz riche under sine sune, 
un wart er ein munich. 

Ludewic, Lotharius sun, richsete xxijor. Des sun, Karle 
der minre, wolt sinen vater han verstoszen von dem rich, do fur 
der tifel in in un was drie tage in im, untz daz er sich erkante 
un nit me darnoch stunt. 

Karolus, Ludewiges vetter, der hies Karolus der calwe, 
richsete iij jor un ix monot. Dem gab ein Jude ein trang, des 
starb er, an den Alpen. 

Q* 

Karolus, der minre genant, richsete xij jor. Der treip 
sin wip von im, darumbe daz si eime bischove zu heimelich was, 
uñ sprach, er wer ir nie geweltig worden, 

Arnulphus richsete xij jor. Der was lange siech, zu jun- 
geste aszen in die luse, dofür kundent in alle ertze nie nut gehelfen. 

(Daz rich kam ein teil an die Tütschen.) 

Ludewig, Arnolphes sun, richsete vi jor. Hie kumet daz 
rich us den Frantzosen, un kumet an die Walhen zu Ytalia, un an 
die Tütschen, un geschach daz darumbe, daz die Frantzosen den Ro- 
mern nüt zu helfe koment wider die Lamparter, die sü sere sche- 
degeten. Sus teilete sich daz rich, daz ein teil alleine in welscheme 
lande richsete, un ein teil in tütscheme lande, als hienach bewiset 
würt, untz an den ersten Otten, der beidesit richsete. 

Berengarius richsete iiij jor in welschen landen. Bi des 
ziten wart daz closter zu Klüniokes gestiftet, von Wilhelm, dem 
ersten fürsten zu [Burgunde?). 


[Fränkische und sächsische Kaiser.] 


(Hie kam das riche garwe an die Tütschen.) 

Cunrat, grave Cunrates sun von Hessen, der erste tütsche 
keiser, richsete in tütschen landen vij jor. Der hette keinen sun, 
un do er sterben wolte, do riet er allen fürsten un herren, daz sů 
hertzogen Heinrichen von Sachsen soltent nemen zu dem riche, 
wand er keinen beszern darzu wüste, wie daz er sin offen[be]re 
vient was, die wile er gesunt was. 

Beringarius der andere richsete viij jor in Walhen. 

Heinrich, ein hertzoge von Sachsen, richsete in tütschen 
landen xviij jor. 

Beringarius der dirte richsete viij jor in Walhen. 

Lotharius Il richsete ij jor in welschen landen. 

Deringarius der iiij, mit Albreht, sim sun, richset ix jor 
in Walhen. 

(Daz rich kam garwe an die Tütschen). 

Otto der grosze, Heinriches sun, richsete xij jor. Der 
was der erste tütsche gewaltiger keiser, wan die zwene die do vor 
gewesen sint, Cunrat uñ Heinrich, die zalt man nut für rehte keiser, 
wande sů von dem bobest nit gekrönet wurdent. Diser Otto be- 

twang welsche lant un Lamparten, un vieng Beringarius, der do richset 
in keisers wise, un schihten gen Peyern, un fur fürsich in, gen Rome, 
un emphienge des riches krone von dem bobest, un bleib allein 
keiser. Sus kam daz romesche riche an die Tütschen, als es noch 
hüte dis tages ist, un zergieng daz welsche. Diz geschach, do man 
zalte von Gots geburte DCCCCLXM jor. Der Otto richsete in tút- 
schen landen xxvi jor, e daz er gekrönet wart von dem bobst, un do- 
noch xij jor. 

Otto der I, des ersten Otten sun, richsete mit Otten, sime 
sune, xxij jor. Der wart gekrönet von Benedicto, deme bobest, ui 
starbe zu Rome. 

(Des riches walunge kam an die kurfürsten.) 

Otto der Ill, des andern Otten sun, richsete xix jor. Dise 
zwene Otten worent so grimme un so wunderlich, daz der eine ge- 
nennet wart „blutiger tot“ oder „bleicher tot der heiden“, un der 
andere „der welt wunderlich“., Dise iij Otten hetent daz riche 
beseszen also in erbendes wise. Do noch wart uf gesetzet, wann 
dirre hünderst Otte keinen sun hatte, daz die vij kurfürsten einen 
romeschen keiser welen sullent. Un sint dise die- fürsten: drie 
kantzelere: der bischof von Mentze ist des riches kantzeler in 
Germania, daz ist zwischent Ungerlant un dem Rine; der bischof 
von Triere kantzeler in Gallia, daz ist hie dissitte des lamparteschen 
gebirges in tütschem lande; der bischof von Kolle kantzeler 
gensit desselben gebirges in Ytalia, daz ist in welschen landen. 
Die leien fürsten: der margrove von Brandenburg, des riches 
kamerer; der phaltzgrove von Peyern, sin spiser; der hertzoge 
von Sahsen, sin swerttrager; der kunig von Beheim, sin schenke. 
Daz geschach noch Gottes geburt MI jor. 

Heinrich der ander, ein hertzoge von Peyern, richsete 
xxiij jor un v monot. Der maht uñ stift das bistum zu Bobenberg, 
uñ moht des korküniges pfruende zu Stroszeburg uf dem stifte, uñ 
broht wider vil verdorbene un verhergete kloster, uñ hette ein elich 
frouwe, hies sant Kunigunt, mit der lebt er also, daz si reine megede 
bliben alle beide, un geheiligten beide. Un do noch stunt daz rich 
ostür []. ä-stür?] ij jor. 

Cunrat der ander, ein hertzoge von Franken, richsete xx 
jor. Noch des tode was daz rich ane keiser iij jor. Bi den ziten 
wart gemaht Spire, die stat. 

Heinrich der dirte, des vordern Cunrates dohterman, 
eins grove Lutpoldes sun, richsete xvij jor. Der kam zu welschen 
landen, un vienge den fürsten von Caps, der hies Pandulf, uñ fuert in 
gevangen zu tutschen landen, un maht ein andern Pandulf, ein 
groven zu Caps, zufürsten. Heinrich der II, des vordern sun, richsete 
iv jor, Bi des ziten was ein merfart, un wart daz heilige grab ge- 
wunnen. Des heres houbetelüte worent Gotfrit von Luthringen, der 
grove von Blesentz, der grove von Flondern, der grove von sant 
Gilgen, un andere grosze heren manige. 

Heinrich der V, des vordern Heinrichs sun, richsete xv jor, 
der vieng sinen vatter, do er des riches gewaltig was, un hielt in in 
starken banden, uñ lies in dinne sterben. Darumb starb er ouch ane 
libes erben, alse man scheizet. 

Lotharius, ein hertzoge von Gabon richsete xij jor. Der 
betwang den kunig Rogerium von Sicilie, un maht in fluhtig, und satte 
einen andern kunig do. 


[Kaiser aus dem hause Hohenstaufen.] 


Cunrat der Ill, hertzoge Frideriches sun, richsete xy jor. 
Der dette ein erlich merfart, un do er her wider kam, do starp er, un 
wie daz was daz er xv jor gerichset hette, do wart er nüt von dem 
bobste gekrönet. 

Friderich von Stoufen, hertzoge zuSwoben, des vordern 
Cunrats suns sun, richsete xxxvij jor. Bi des ziten gewan der soldan 
von Babilonie daz heilig grab zu Jerusalem. Der Friderich zerstörte 
Meyelan, die stat, un undertalb die muren, daz sü gar darnider vielent. 
Do nam bischofRudolf vonKolle der drier künig körper un schihte sü 
genKolle, die vormals worent komen von Persida gen Constantinopel, 
die ein keiser darbrohte, un do noch dannan gen Meyelan koment. Disz 
geschach in dem mertzen des jores noch Gots geburte MCLXII jor. 
Do noch fur er, über lant un nut über mere, zu dem heiligen grabe, 
un wolt daz erretten von den heiden, un do er zu Armenie kam, do 
wolt er sich baden in eim kleinen bache, der heiszet Ferum oder 
Saleph, do ertrang er inne, do man zalte MCLXXXxX jor. 

Heinrich der VI, des vordern Friderichs sun, richsete viij 
jor. Der gewan un betwang allez pullesche lant, un die wider in wo- 
rent, den det er wunderlich tode an. Er besas ouch Napels. Dan- 
nen must er scheiden vor siechetage. 

Otto der Mill, hertzoge Heinrichs sun von Sahsen, richsete iij 
jor. Der ‘wart gekronet zu Rome in sant Peters munster. Der fur 
wider des bobstes wille gen Pulle in daz lant, ui nam es mit gewalt 
kunig Friderich von Sicilie. Darumb verbien in der bobest, un da- 
rumbe, in dem vierden jor sines riches, do erweltent die fürsten 
Friderichen zu eim keiser, un verstieszent keiser Otten. 

Friderich, keiser Heinriches sun, geborn in Sicilie, richset 
xxxiij jor. Der wart gekronet yon Honorio, dem bobest, in sant Peters 
münster. Der hette einen sun Heinrich, dem schuf er, daz er erwelt 
wart zu kunig in tütschen landen, un richsete mit ime etwie vil jor. 
‘Do zogte keiser Friderich gen welschen landen, un bleib etwie lange 
do. Die wile satte sich sin sün, künig Heinrich, wider inen. Daz ver- 
nam keiser Friderich, un fur wider zu titschen landen, un vieng sinen 
sune, un schiht in in gevengnüsse gen Pulle, do starb er in der ge- 
vengnüsse un wart begraben. Diser Friderich vergas des eides, den 
er dem bobste tet, do er in krönete, un zoh an sich die gueter, die 
der kirchen zugehortent, un hielt si untz an den bobest Gregorium, 
der verbien in. Des kam er mit ime überein, daz er in dem ban ent- 
schlug. Darnoch über unlang brach der keiser die gedinge un die 
suene, un underwand sich aber der heilgen kirchengueter, uñ hielt sů 
frevenlich, untz noch Honorius un Celestinus, der zweier bobste, tot. 
Des hülfent im die Romere un worent wider den bobst. Die wile der 
krieg werete, do wart Innocentius der vierte zu bobst erwelt, un do 
der sach, daz er in der stat zu Rome keiser Friderich nüt moht wider- 
stön, do fur er heimelich enweg gen Jenue. Daüan fur er ouch, un 
kam gen Lucke; do besant er die cardinale, uñ ander bischof un 
prelaten vile, un satte un besprach einen benemeten tag, daz er wolt 
halten ein concilium, un lut keiser Friderichen, daz er dar keme für 
gerihte, un sich vor den fursten verentwurtete der sachen, die man 
in würde ansprechend. Des kam er nüt dar, doch sante er boten 
dar, die worent nüt gnuege gut inen zu verentwurtende. Der bobste 
begienge sin coneilium, un klagete den prelaten den schaden un den 
frevel un vil bosheite des keiser Frideriches, uñ mit helfe der patri- 
archen zu Anthiochia un zu Ageley, un des keisers von Constantino- 
pel un anderer prelaten vil, gab er urteil über in, un bien in, un ent- 
satten von dem riche un von allen sinen eren. 

Do kürent die fursten von tutschen landen, die ertzebischöfe 
von Menize, von Kolle uñ von Triere, mit andern bischofen, dem von 

Straszeburg, von Spire un von Metze, un anderen bischofen, in der 
stat zu Würtzeburg zu kunige Heinrichen, ein lantgroven zu Turingen. 
Do die walunge geschehen was, do besprach er einen erlichen hof 
un ein gesprech gen Frankenfurt. Nu hette keiser Friderich einen 
sun in tutschem lande, der was genant kunig Kunrat. Der wolt den 
hof zu Frankenfurt letzen un irren, un besamete ein michel volg, un 
zogete uf daz velt zu Frankenfurt. Do kam kunig Heinrich, der den 
hof besprochen hette, mit den bischofen un andern sinen helfern, 
un mit groszem here, unde zoget im noch untz uf dazselbe velt, un 
strittent do mitenander einen groszen strit, die zwene kunig, uf sant 
Oswaldes tag, do man zalt von Gots geburte MCCXLVI jor. Do ge-' 
siget kunig Heinrich un floh kunig Cunrat, un verlore vile ritter un 
groszes gut. Die verlust zech er die Swobe, die mit im do worent 
un ouch mit ime flühend; un wie daz st vil volkes heiten do verlorn, 
doch sprach er, su hettent in ungetriwelich verroten. 

Des wurdent die Swobe zornig, un mahtent sich an kunig Hein- 
richen, uñ kriegetent wider kunig Cunrat un alle sin helfere, in 
Swoben lant, un uf der Duenowe un uf dem Meün uf allenthalben. 
Do was bischof Heinrich von Stahelecke zu Straszeburg, der besas in 
Elsas alle stete un bürge, die keiser Friderich un sin sun hettent, uñ 
gewan zwo gut bürge, Wickersheim un Kronenberg, die zerstört er zu 
grunde, un andere klein burge die verbrant er. Do gewuñent des- 
selben bischoves dienere jenesite Rines Molberg un Husen, die zwo 
burgen, un andere kleine stetelin vil; do noch gewan derselb bi- 
schof Ortenberg un Offenburg un Gengenbach un Kintzechendal. Do 
kunig Cunrat, keiser Frideriches sun, sach, daz er sinen vienden nüt 
moht widerstan, do nam er zu dere des hertzogen tohter von Peyern, 
Daz det er uf ein hoffen, daz er rot uñ helfe von im solte han: doch 
half es in liitzel, wan die Swobe tribent inen von einer stat zu der 
andern, uñ mit kunig Heinriches helfe besoszent sů die stat zu 
Ulmen in Swoben. Aber si gewunnent ir keins, wande ez kam ein 
also grosz gefruste, un ouch von gebreste der spisen, daz sü mustent 
dahnan zogen. Do kunig Heinrich sus von Ulmen kam, do fur er gen 
Turingen un starb do, in- dem jore, do man zalte von Gots geburt 
MCCXLYII jor. 

Do kunig Heinrich gestorben was, do warb der bobste Innocen- 
tius, wie ein ander kunig würde, un vant keinen under den fürsten, 
der sieh des riches wolt annemen wider keiser Friederichen un sinen 

sun, kunig Cunraten. Zu jungest kam der hertzog von Brobant, um 
bote dem bobste un den bischofen zu tutschen landen sinre swester 
sun dar, grove Wilhelmen von Hollanden, den welentent 
die bischof zu künig in der stat zuKolle, un gelobentent ime bi irme 
eide, daz sü im woltent helfen getrüwelich mit libe un mit gute. Un 
init irre helfe, un anderre heren, besas er ouch uf dem Rine die burge 
Werde uñ Ingelnheim, die gewan er alle an sich. Do worent die stete 
von Kolle, von Mentze, uñ von Stroszeburg mit ime; aber Spire 
un Würmesze, un andere stete un vesten uf dem Rine, in Swoben un 
in Peyern, un Mentze die stat, die worent mit keiser Friderich un sime 
sune, kunig Cunrat. Der künig Cunrat, keiser Friderichs sun, hertete 
den krieg us wider den bobst un andere sine vinde, untz noch sins 
vatters tode, un untz an sin selbes ende. Diser keiserFriderich starb 
in Lamparten: er haszet die stat Parma für andere stete, un besas 
sü mit groszer maht; do kam des bobestes legate, mit des helfe 
überwundent sů in, daz si ime an gesigetent, un verlor do groszen 
schatz un fur wider gen Pulle. Do sties in ein starker siechtage an; 
des starb er, do man zalt MCCL jor von Gots geburt. Do noch fur 
kunigCunrat, un wolt noch sins vatters tode daz kunigriche von Sicilie 
an sich ziehen, un kam uf dem waszer gen Pulle, un gewan Napels 
uñ zerstört die muren von dem grunde. Do noch, an dem andern 
jore daz er gen Pulle komen was, do wart er siech, do gobeni im die 
artzat ein kriestiere daz in generen sollte, daz was vermischet mit 
vergift, un dote in daz. Sus starb kunig Cunrat, do man zalte von 
Gots geburte MCCLII jor. Do noch starb grove Wilhelme von Hollan- 
den, der do zu kiinig was wider keiser Friderich erwelte; der wart 
von den Frisen erschlagen. 

Dernoch fure der bischof von Kolle gen Engellant, un broht mit 
ime Richarden, den hertzogen von Corniibie, des kuni- 
ges bruder von Engellant, den erwelt er uñ der bischof von Mentze 
zu künig. Des gab er grosz gut inen, un andern bischofen un lan- 
des heren in tutschen landen. Uñ alle die wile daz er zu gebende 
hete, do fuertentin die fürsten zu allen steten un in des riches vesten 
ufdem Rine; un wart ouch erlich enpfangen, durch der fürsten willen, 
die do mit im furent. Do der künig Richart untze gen Basel kam, do 
gebrast im geltes, daz er nut me hette us zu gebende; do schiedent 
die fürsten von ime, uf lieszent in allein, un sprochent, er solt nut 
wenen daz sti in hettent geminnet umb sinen lib, sunder sù hettent in 

lieb gehebet umbe sin gelt. Der zogete wider in sin lant un kam 
nit herwider: des wart sit nieme gedaht. Do. noch stunt daz riche 
ostür, ane keiser, xx jor, untz daz künig Rudolf von Habesburg 
künig wart, 

Do daz rich alsus lidig stunt, do hette kunig Cunrat ein sun ge- 
loszen, von des hertzoges dohter von Peyern, der war genant Cun- 
radinus, un was der ein richer erlicher jüngeling. Der wolt rechen 
sinen atten, keiser Friderichen, un sinen vatter, kunig Cunraten, ua 
samete ein michel here, un kam in Ytaliam, in welsche lant, un wolte 
zogen uf daz kunigrich von Sicilie, daz er sprach, es wer an in gevallen 
von erbereht, wande es sin atte, keiser Friderich, untz an sinen dot 
hette gehebet, un noch sime tode hettes keiser Frideriches sun, Man- 
frit ouch beseszen. Wider den schiht der bobste Karlen, des kuniges 
bruder von Frankerich, der gewan demselben Manfriden das kunig- 
rich von Sicilien an, un schlug in ouch zu tode. Der Manfrit was keiser 
Frideriches sun, uf kiinig Cunrats bruder, un dises Cunradines 
vetter: darumbe wolt er reht zu dem riche hon.. So daz Karle, der 
vorgenant, der daz riche inne hette, bevant, daz Cunradinus uf in zogete, 
do besamete er ouch ein her, un mit helfe des bobestes un anderre 
heren zoget er gegen ime zu velde, un dotent einen groszen strit, 
daz vil volkes erschlagen wart. Un an der erste gesiget Cunradinus, 
un dotent die vinde derglich, wie su fliehen woltent: do was den 
Tütschen zu not über roub; die wil was Cunradinus noch do in 
den gezalten, des kam ein getrüst der vinde über inen un woltent 
in vohen, un do er sach, daz eralso betrogen was, do floch er. Doch 
wart er zu jüngest gevangen, un wart im daz houbet abe geschlagen 
— von des tode wart alles tütsche lant betruebet — do man zalt 
MCCLXVII jor von Gottes geburte, 


[Künig Rudolf von Habesburg.| 


Do daz romesche rich alsus lidig stunt un ostür, noch deme daz 
der vorgenante Richart von Engellant hette unedelich gerichset, ui 
keiner under allen fürsten von tütschen landen sich der riches wolte 
underwinden, vor vorhte der herren, die do mit keiser Friderich 
worent gewesen un ime bigestanden wider den bobste, un do zwi- 
schent in tütschen landen un ouch anderswo vil stroszenrouber worent, 
un ouch etlich edellüte vil untzüht un unlustes begiengent . .. Un was 

daz bi den ziten, do Gregorius der X bobest was, dem kam die klegde 
dicke für, wie übel es in den landen stuende, do wart er ze rote, un 
gebot den.kurfürsten, un gab in ein zile, das si do zwischent einen 
romeschen kunig weletent, als es were herkummen von alter, be- 
werter gewonheit, oder er wolte mit der cardinal wille daz romesche 
rich versehen uf wollt einen kunig setzen. Do die fürsten daz ver- 
noment von dem bobste, do koment si gen Frankenfürt zusamene, 
daz sü woltent einen künig welen. Sus noment sü für sich zu sinne 
alle landes heren von tutschen landen, un kündent nut überein kum- 
men. Daz vernam der burggrove von Nürenberg, daz sü nüt kundent 
einhellig werden, der manet sü an grove Rudolfen von Ha- 
besburg, uñ riet inen, daz si in soltent einhellicliche erwelen zu 
kunige, der von alter ein gerehter, gestanderre man were gewesen. 
Zehant do die fürsten sinen namen erhorten, do gehullent sü alle an 
in, die do zugegen worent, un weletent in zu eim romeschen ku- 
nige, on allein kunig Otacker zu Behem, der was nut do zugegene, 
un wollt ouch nüt sinen gehellen geben zu der walunge, die do gesche- 
hen was; den erschlug er ouch do noch, un nam im daz riche zu Be- 
hemen. Do dise walunge alsus einmuteklich ergangen was, do 
wurdent die fursten zu rote, ui schihten den burggroven von 
Nurenberg noch groven Rudolf, daz er keme un sine bestetunge en- 
pfienge. Do der burggrave kam in daz ober Elsas, gen Basel, do vand er 
den groven Rudolfen, un hette die stat zu Basel beseszen. Do er im 
verkiinte die walunge, die do geschehen was, zehant do lies er daz here 
un ilete gen Frankenfurt, un do er kam bi einr halben milen nahe, do 
zogetent die fürsten gegen im us, un alle heren, un wart do erlichen 
enpfangen un erwelt zu eim romeschen kunig, un die walunge 
ouch bestetiget mit groszen eren, als es wol gezam. Do enpfiengen 
die kurfürsten ire lehen von ime, un swurent ime zu beholfen sinde, 
als eim romeschen kunige, wider alle die, die des riches utschit 
in hende hettent wider daz reht. Daz sti ouch do noch dotent mit flisze, 
mit des kunig Rudolfes helfe, alse volleklich, daz er wider an sich 
zoch, daz sin vordern kimige uñ keiser vor langen ziten. nit moh- 
tent zubringen, alse man hie nah vindet beschriben. 

Do dise walunge un bestetung ergangen was, an sant Remigen 
tag, des jores do von Gottes geburt worent MCCLXXIII jor, do kamen 
die mere gen Basel, un do es der bischof von Basel bevant, Heinrich 
von Nuwenburg, do erschrag er alse sere, daz erüber unlang darnoch 

starb, un sprach zu den di bi im worent, es were nütschit würser, 
wann der demutige, so der erhohet würde; un sprach ouch, er were 
alse glücgig: wer es mügelich, daz ein lebende mensche moht Gottes 
stat besitzen, kunig Rudolf würde sü besitzende. 

Diser künig Rudolf was grove Albrehtes sun von Habesburg, der 
do was ein lantgrove des obern Elsases, un was ein leiter un ein 
venre der stete zu Stroszeburg untz an sinen tot, uf het ouch die 
stat zu Stroszeburg mit sinre helfe manigen gesig behebet, bi den 
ziten, do ein Heinrich von Veringen und ein Bertolt von Tecke 
bischof zu Stroszeburg worent. Do was kunig Rudolfes muter des 
groven von Kiburg tohter. Un do kunig Rudolfes vatter gestarb, 
do trat kunig Rudolf an sines vatter stat un wart ouch venre der 
stete zu Stroszeburg, un schuf, daz man in vorhte durch alles Elsas 
uñ Swoben, mit helfe der stat zu Stroszeburg. Er gesiget ouch an 
grove Peter von Savoy, der gar rich uü mehtig was, un gewann ime 
an sine vestene Baden, un Morsberg, un Kiburg, die burge, un Winter- 
tur, daz stetelin, un zoch die groveschaft von Kiburg an sich, uñ treib 
den groven von Savoy widerumbe in sin lant, un zoget im noch mit 
funfzehen hundert rittern, un mit helfe der stat zu Stroszeburg, un 
besasBerne, un twang die, daz sů im zu dieneste muestent sitzen. Er 
gesiget ouch gegen dem groven von Tockenburg un verdarbt in gar 
ze mole, un die herren von Regensburg [l. -berg], un von Giresberg, 
un von Elingen, die twang er ouch. Dise ding tet er alle noch sins 
vater tode, e daz er kunig wart, un do von sprach man gemein- 
lich von ime, daz kein herre were dann er. 

Do man zalt von Gottes geburte MCCLXXVI jor, do sament ku- 
nig Rudolf ein michel her un zoget gen Österrich, wider den kunig 
Stephan von Behemen, un besas die stat zu Wiene un twang su, 
die do ist ein houbet alles des hertzogentumes von Österrich, daz der 
kunig von Behemen dem riche frevellichen vorbehub, un satte sich 
kunig Rudolf daruf, daz er zu Wiene wolte bliben. Do der kunig 
von Behemen sach, daz er kunig Rudolf nüt moht widerston, do 
enpfienge er sine lehen von im, un suende sich mit ime, un gab alle 
vesten, die zu dem hertzogentum hortent zu Österrich, in kunig Ru- 
dolfs hant, un derzu siben fürstentum, di zu dem riche hortent. 
Do noch do wolte kunig Rudolf ein geruewig leben hon zu Österrich 
un schihte sin her von im, un behube ein wenig siner diener bi 
im. Do daz künig Otacker von Behemen vernam, do brach er sinen 

eit, un die suen, die er hette mit kunig Rudolf gemaht. Do daz künig 
Rudolf gesach, daz er also betrogen was von Otacker, darumbe daz er 
sin yolg het von im geschicket, do wart er zornig, do sante er balde 
boten an den Rin, daz man im schiere zu helfe keme. Doch koment 
ir im liitzel zu helfe — von forhte hertzog Heinrichs von Peyern, der 
wider kunig Rudolf was, un mit kunig Otaker von Behemen — wande 
bischof Heinrichen von Basel, der ein barfusze was, un anderre 
herren etwievil von deme Rin, der wol uf cce worent, die ko- 
ment mit neiswas kundekeit durch Peyerlant, un koment gen Wiene, 
uf den dag do also morn ein strit solt sin. Do hatte kunig Rudolf 
den kunig von Ungern gebetten, derkamime ouch zu helfe wider den 
künig von Behem. Wie daz sů werent ungewefent lite un unstritbere, 
doch so zoget er mit wenig rittern, die verdaht ros [hetent], un schiht 
die Swobe vor an der spitze, uñ fur uf ein velt zwischent ein waszer, 
heiszet die Mar, uñ ein stetelin, heiszet Marrech, un wolt nut un- 
gerochen lon die bosheit, die ime geschehen was, un sprach, er wolte 
lieber sterben, wan solich laster liden. Do er uf daz velt kam, do 
vant er den kunig von Behemen mit eime unzellichen groszen volke. 
An den schlug er, un was daz uf einen fritag vor sant Adolfes tag, 
VII kl. septembr., do man zalt MCCLXXVIN jor von Gottes gebur- 
te, un half ime daz glücke me danne des volkes kraft, un erschlug 
den kunig Stephan von Behemen, un sins volkes XIV.... wurdent er- 
schlagen un ertrunkent, un vile gevangen. Un do zoch kunig Ru- 
dolf an sich daz gantz hertzogentum von Osterrich un daz kunigrich 
zu Behemen, uñ broht daz in sinen gewalt. Aber von kunig Rudolfs 
parte wart gar wenig volkes erschlagen. Do noch wonete kunig Ru- 
dolf zu Wiene iij jor, un entsas doch die verretenisze des lantvolkes, 
wann der kunig von Behemen hette einen sun geloszen, des öheim 
worent die marggroven von Brandenburg, die sich ouch wider kunig 
Rudolf sattent, durch des Behemes sunes willen. Zu jungest wart er 
ze rote, un gab sin dohter des Behemes sun zu der e, un gab ime daz 
kunigrich wider. Sus wart ein fride zwischent inen. Kunig Rudolf 
satte ouch sinen sun Albrechten, einen hertzogen zu Österrich, mit 
der fursten wille un gehelle, un gab sinem sun, dem hertzogen von 
Swoben, des kunigs dohter von Behemen zu der e. 

(Ein genuhtig zit.) 

Desselben jores, do wart alse vil kornes, daz man i vierteil 
weiszen gab umbe xxviij d’, ui i vierteil rocken umbe xvid’, uñ 

i vierteil gersten um x d’, un xiij eier um id’, un i hun um ij d’, 
uñ viij hering um i d’. Do noch fur kunig Rudolf gen Costentze, 
un mahte do mit den burgern und mit den landes heren einen lant- 
friden. Daz det er ouch zu Zürich un zu Schofhusen unzu Basel, un 
in andern stetlen un des riches vesten. Do diz alles ergieng, 
do fur er uf den Rin, un samete ein michels her, un besas die stat zu 
Friburg in Brischouwe, um missedöt, die der grove von Friburg het 
geton, un twang den groven uñ die stat. Do noch fur er gen Strosze- 
burg, un mahte do einen lantfriden mit allen steten uf dem Rine, 
unde fur do ge Mentze, un zu Oppenheim do bleib er vij wochen, un 
maht ouch do einen lantfriden. Die wil er was noch do zu Oppenheim, 
do starb grove Heinrich von Lutzelnburg zu Mentze, do man alte 
von Gottes geburte MCCLXXX jor, vor den winnahten. In demsel- 
ben jore an sant Thomans obent, ertrank Hartman, kunig Rudolfs 
sun, der was xviii jerig, un was im gemahelt des kuniges dohter von 
Enggellant, ui ertrunkent ouch mit im etwie vil sinr edeln dienere: 
daz beschach bi Rinowe. Desselben jores starb ouch kunig Rudolfes 
frouwe in Beheme, die was bürtig von Heyerloch, un wart begraben 
zu Basel. 

Do noch besamment kunig Rudolf ein gros her, un gewan dem 
bischof von Kolle an die burge Werde un Kocheme, un zerbrach die 
burg Rinecke, die do was des von Hohenvels. Do noch besas er die 
burg Brunnentrut; daz ses werete von der rehten vastnaht untz an den 
karfritag, do gewan er sti, un gab sti bischof Heinrich von Basel wider, 
wann sü der grove von Mumpelgart lange dem bistum von Basel 
hette vorbehebet mit gewalte. Do noch fur er ein andere reise gen 
Swoben, un besas, un gewann sti ouch, fünf burge, heiszent Waldecke, 
un brach sü darnider, wann die burgherren hettent geroubet wider 
den lantfriden, do man zalt von Gottes geburte MCCLXXXII jor. 

Do noch von Gottes geburte MCCLXXXV jor besas er Better- 
lingen, daz stetelin: daz ses wert ein halb jor, zu jüngest gewan ers 
un zoch es an daz rich, derzu die vesten Murten un Gumina uñ 
Wilchlun, un daz merreteil Burgunnen, daz der grove von Savoy 
dem riche vorbehielt widers reht. 

In dem jore, do man zalt von Gots geburte MCCLXXXV jor, do 
nam sich einran, der ein trugener was, un sprach, er were keiser Fri- 
derich, un vertörete vil edeles volkes in tutschen landen, un hieltent 
in ouch etlich herren deruf, un heietent in, kunig Rudolf zu leide. Un 

hette sine wonunge uf dem Rine in eim stetelin, ist des bischofes 
von Kolle, un heiszet Nüsen. In der veste bleib er ij jor, un waz 
einzogen zu ime von herren un von sieten, un brohte zu, daz 
etliche des riches stete huldetent im, un worent daz Hagenowe un 
Kolmar un etlich me. Do noch fur der trugener gen Wetslar, die stat, 
die des riches ist, die enpfiengent in, unde huldetent ime. Daz selbe 
dotent ouch die von Frankenfurt, un von Frideberg, un von Geiln- 
husen, un anderer stete vil. Do die mere kunig Rudolf fürkam, do 
duhte es in ein gespotte un ahtete in für einen toren. Zu jungste 
brohtes der trugener derzu, daz daz merreteil des volkes be- 
gunde zwiveln, welen sü woltent für einen herren haben. Do 
gedahtent die herren, die dem riche getrüwe worent un kunig Ru- 
dolf holt — daz was grove Friderich von Liningen un grove Eberhart 
von Katzenelnbogen — die iletent zuhant un furent zu kunig Ru- 
dolf gen Elsas, un fundent in vor Colmar, die stat hette er belegen, 
un sprochent zu ime, daz er darzu ware neme, wie er den trugener 
vertribe: dete er daz nüt, schiere alles tutsches lant würde im hul- 
dende un sich an in ergebende. Do zwischent hette ouch der trüge- 
ner kiinig Rudolf enbotten, daz er fiir inen keme uf einen benemeten 
tag, un sine lehen von im enpfienge, alse von eim romeschen 
keiser. Do wart der kunig zornig, un fur gen Welslar. Do daz die 
burger vernoment, daz der kunig in zornes wise kam un sü beligen 
wolte, un ouch erkantent, daz sů unreht hettent an im geton, do wur- 
dent sii under inen selben zu rote, daz sti iren rehten herren lieber 
woltent hon, dann den trugener, uñ santent der besten burger gegen 
ime un botent in sinre gnoden, un ergobent sich an in, uñ gelo- 
betent im, sù woltent im den trugener geben in sinen gewalt, daz er 
uszer im dete waz er wolte. Do daz vernoment des trugeners diener, 
do schlichent sü alle von ime, wan einer, der bleib bi im. Die zwene 
wurdent dem kunige gegeben, un wurden gepineget in manigen weg, 
un ze jungest verbrant. Do kunig Rudolf alsus daz volke wider brohte 
an sich, do fur er widerumbe gen Colmar. Do daz die burger ver- 
noment, uñ ouch wie der trugener verbrant was, do entsoszent 
sù sich, wan sti misseton hettent, un botent sinre gnoden. Do be- 
gnodete er sti mit solicher gedinge, daz si im gebent viertusent 
marg, daz sti ui andere do -mitte geziihteget werent, daz ez nut 
me geschehe. 

Do noch hieltent sich zusamene xv groven in Swoben lant, un 

worent daz der von Muntpfort, von Helfenstein, von Wiirtenberg, 
von Tockenburg, uñ andere ire genosze, un staltent sich wi- 
der den kunig, wie sù in mobtent vertriben oder erschlahen, un 
rustent sich dar uf vaste. Do daz der kunig vernam, do sament er 
ein groszes her, un zogete uf die vinde. Un zu dem ersten greif er 
den groven von Helfenstein an, dezses |l. des] lant was im aller nohest 
gelegen, den twang er zuhant. Un mit dem groven, un mit der stat 
zu Eszelingen, die des riches was, zoget er uf den von Wiirtenberg: 
des lant verhirget er mit roube un mit brande. Do der ouch sach, daz 
er im nut widerston mohte, do schihte er andere herren an den 
kunig, daz sů im mit bete genode erwürbent. Die entschuldigent 
in un sprochent, er were jung, uñ von torheit were er derzu broht 
von andern; sus erwürbent si im gnode. Die groven, die er alsus 
betwungen hette, die nam er zu helfe, un zogete uf die drie gebru- 
dere, die groven von Muntpfort, die gar mehtig un rich worent, der 
lant verbrant [er] alle ze mole. Die suchtent ouch gnode: der wür- 
dent su geweret. Sus twang der kunig, die do nut betwungen worent, 
mit der helfe, die er vormols betwungen hette. Do die andern groven 
sohent, wie esgieng, do wurbent su uñ doten werben, daz st der kunig 
für sich troste, daz sü sich entschuldigen mohtent vor im. Daz gund 
erin: do su für in koment, do leuketen sů mit iren eiden, daz st 
wider in nie kein anlegen hetten geton mit den andern groven. Do- 
mit lies er sich begnuegen, uñ mahtent ein suene under einander, uñ 
swurent die herren dem kunige un dem riche ewecliche bizustonde, 
un wart ein fride in allem Swoben lant, uñ von den Alpen des lam- 
parteschen gebirges den Rin abe untz gen Durhdrieht. Do man zalt 
von Gottes geburte MCCLXXXIIII jor, an dem sunnendag, nin wochen 
vor ostern, do kunig Rudolf xc [l. ıxvı] jerig was, do nam er zu der 
e eine Elizabeth, des alten hertzoge Otten dohter von Burgunne, der 
do hiez von Tygim. Daz geschah zu Eimelsburg, un was die tohter 
mit groszen eren, als ez wol gezam, wand vil hertzogen, bischove, 
fürsten, groven un anderre herren dar koment. Daz geschah des 
selben jores, zwischent pfingsten un sungihten. 

An demselben jore samet künig Rudolf ein reise, un zogete 
wider den bischof von Spire, un besas Luterburg, daz stetelin, daz 
dem riche zugehört, als er sproch. Un do er sehs wochen dervor 
gelag, do gewan ers, uñ zoch es an daz rich un nam es dem bischof 

von Spire, der was geheiszen Heinrich von Bonlanden, un verschihten 
von dem lande, unde muste sin us dem romeschen riche untze 
noch kunig Rudolfes dot. Dis det er im derumbe, wan der vorgenant 
bischof wolt kunig Rudolfen gevangen hon, do er uf sime wagen sas 
un daz lant heruf fure, un den trugener hette verbrant. Des wart 
der kunig gewarnet un sas von dem wagene, un wolt lugen, ob es 
wor were, uñ bevant in der worheit, daz es also was, als im für 
was komen. 

Donoch uber unlang, do bekumbertent ettelich herren daz 
rich, wan der kunig ein alter herre was, uñ hoffetent, er solte 
schiere sterben, deran sü doch betrogen würdent. Un worent die: 
der bischof von Kure, un der abbet von sant Gallen, sin bruder, uñ 
dri groven von Muntpfort, der vorgenanten abbetes un bischofes 
brudere; die brochent die suene un die eide, die sü kunig Rudolf 
unlang vormols hetten gesworn, un woltent sinen gebotten nut ge- 
horsam sin, Do er daz vernam, do samete er ein her, un besas ein 
stetelin, heiszet Wille, un zehant erhungert ers un gewan es, uñ 
fur do dannan un maht einen friden zwischent dem groven von Mun- 
pelgart, uñ bischof Peter un den burgern von Basel. Der grove hette 
gevangen wol daz vierde teil der burger zu Basel uñ ouch die 
besten under inen, uñ vil edeler lite in dem bistum zu Basel un 
von andern gegenen dütsches landes; dise lidigete der kunig alle- 
sament uszer strenger gevengnüsse, die man mit groszem gute nit 
möht gelöset han. Dise alle würdent gevangen in eim strite, den 
der bischof Peter uñ der grove von Munpelgart mit einander. hette. 
In dem strite hette der bischof Peter un die sinen — under den was 
ouch grove Egene von Friburg — wol driewerbe als vil lütes, alse der 
grove von Munpelgart. Do der grove von Friburg die viende ersach, 
do floch er mit einer micheln schar, die im zugehorte. Do daz an- 
dere sohent, do flühent ir ouch vil. Do gestuendent die von Basel 
uñ des bischofes ritterschaft, un strittent mit den groven, un wart 
ir vil erschlagen uñ die uberigen gevangen. Sus gesigete der grove 
von Mumpelgart, des im doch nut moht sin ze handen gangen, hette 
der grove von Friburg nüt geflohen. Die wile, daz der kunig alsus 
bekumbert was, wie er die gevangen erloste, alse do vor beschriben 
ist, do was der bischof von Kure, uf sine bruder, die groven yon 
Muntpfort, un der appet von sant Gallen, die zogetent uf die grove- 
schaft von Habesburg, un brantent un roubetent un verheryetent 

jl. -herjetent} daz lant. Do wider samete kunig Rudolfes sun, der her- 
tzoge von Swoben, ein michel her, un zogete uber die viende un ge- 
siget in an, un wurdent ir vil erschlagen un die besten gevangen ; un- 
der den was der bischof von Kure einre, un der groven einr von Munt- 
fort, die schiht er in gevenkenüsse. Do woltsich der bischof von Kur 
us der gevenkniisse han verstolen heimeliche, uf lies sich zu eime 
velse abe un viel zu tode. Do zoget der hertzog von Swoben, der 
vorgenante, den vienden noch, yon einre veste zu der andern; 
ze jungest besas er daz alte Tockenburg, gar ein gut vesten, die des 
appetes von sant Gallen was, un gewan sù zehant, wande nút spise 
daruf was, un ouch, daz di duffe worent, keine hoffenunge hettent 
keinre beschütünge. Do noch besas er die burg Hymberg, die ge- 
wan er ouch zehant, un die burge zog er an sich un behube sie ewek- 
lich, und mit sins valers helfe entsatte er den appet von sant Gallen, 
un satte einen von Kempten zu appete. Sus verdurbent ir vil libes 
un gutes un eren. Er twang ouch die groven von Olten un von Fri- 
burg, daz sü im mustent zu dieneste sitzen, un beroubet sü der stat 
zu Zovingen. 

Do man zalt von Gottes geburt MCCLXXXVI jor, do besas der 
hertzog von Swoben mit sins vatters helfe die burg zu Wiszenburg, 
wand die duff worent, die beroubetent die stroszen. Die burg gewan 
er uñ brach st, un schleufete si un den vels, do sti ufstunt, un die 
[er] druffe begreif, die dote er in gevengnüsse. 

In demselben jore, do fartent sich die von Berne wider kunig 
Rudolfen, umb etliche reht, die si ime dun soltent un ir im abe- 
giengent. Do besas er sü, un do er lange do gelag, do schuf er nüt. 
Do lies er daz her zerriten, un besatte die umbe gelegenen vesten 
mit ritterschaft, un det in mit degelichen kriege so getrange, daz 
die burger nüt herus mohtent kumen, noch ieman von uszen 
hin in. Sus besatte er sů, daz sů groszen gebresten litent, un sün- 
derliche an saltze. Do der krieg sus anderhalp jor hette gewe- 
ret, uñ sich noch do nüt woltent loszen biegen, do fueget es sich 
eins dages, daz kunig Rudolfes sun, der hertzoge von Swoben, kam 
mit cce ritterschaft gegen der stat zu Berne, un begerte mit 
inen zu vehtende, uf sante ein teil sins volkes zu der stet porten. 
Do die burgere ir als wenig do sohent, do wondent su, si sol- 
tent inen angesigen, un zogetent gewefnet gegen inen herus. Do 
kam der hertzoge mit dem uberigen volke, un wart gestriten do, 

un gesiget der hertzoge un erschluge ir er, uñ vienge c der 
besten; die andern die fluhent. Sus twang er die stat Berne, 
daz sů mustent tegedingen noch allem willen sins vatters un ouch 
sin, ui mustent die stat un die bürger zu dieneste sitzen, die 
vormols fri worent, un nam inen groszen schatz gutes, un hies 
die muren, zinnen, un die schlosz an den porten abebrechen; 
daz widerbot der kunig un lies es also bliben. In dem strite wart 
ouch erschlagen grove Ludwig von Hohenburg, der kunig Rudolf 
még [l. mog?] was, der wart begraben zu Wettingen. Umb den gro- 
ven hette der hertzoge von Swoben grosz leit, un wart alse zornig, 
daz er der besten von Berne etwie vil det döten, daz er sus müt 
hette geton, were er nüt erzürnet worden um des groven dot. 
Do noch in demselben jore schihet der bobest Honorius ein 
legaten in tutsche lant, der was genant Johanes, ein bischof von 
Tuschan; un geleitet in der bischof von Basel, der ein barfusze 
was. Der bescheis uñ vergiftet daz gantze rich in tutschen landen 
mit sinre simonie. Zu dem ersten mole lies er sich nider zu 
Basel, in der stat, uñ schuf do, derumbe er gesant was; doch 
allez under kunig Rudolfes schirme. Do bleib er etwie lange, 
un samente einen micheln schatze, un fur do gen Stroszeburg, do 
bleibe er iij tage an enander, un nam do gut von den burgern, 
un bestete etlich friheit, die sü hettent vormols, un gab inen 
ouch etelich friheit von nüwem uf. Daz widerrufte er do noch, one 
redelich sache, wande im villihte nit alse vil gutes was worden 
als er wolte. Dannan fur er gen Spire, do noch gen Wormesze, 
allez mit kunig Rudolfes helfe, un do er etwie lange do was 
gewesen, do leit er un gebot ein concilium, daz ist ein gespreche, 
gen Würtzeburg uf einen benemeten dag. Zu dem concilio ko- 
ment ertzebischove un bischove, ebbete un prelaten, un ouch vil 
leien mit kunig Rudolf, der ouch do was, uñ wondent vil wiser 
lere do von im enpfohen. Do hette er alle sine meinunge ge- 
rihtet uf die guldin un silberin müntze: die hetter für sin ougen 
gesetzet, un hette ouch alle sin zuversiht daran geleit, wand er 
verkoufte uñ vergrempete Gots goben offenlichen do. Uñ do er des 
concilies gesetzede vor alle menegelichen hette verkundet, do 
vordert er daz vierde teil aller der nütze, die die prelaten in den 
nehsten iiij joren nieszen soltent. Do was der bischof von Kolle, 
der appellierte mit allen den, die im zugehellen woltent, von 
3* 

dem legaten uf sinen gesetzeten an den stule zu Rome. Do 
noch stund uf bischof Kunrat von Tullienst oder Tole, der was ge- 
nant der biderbe, von barfuszen orden, uñ was bürtig von Tüwin- 
gen. Der seite des legaten bosheit vor allen den, die do worent, 
uñ stunt uf den toufstein, un appellierte wider in un alle sin getot 
an den stule zu Rome. Do wart ein murmeln un ein runen uber 
den legaten, uf griszgrametent alle uber in, un woltent alle wi- 
der in sin: do nam in der kunig uf fuert in, do er sicher was. 
Do er gesach die unstumekeit dutsches volkes, do wiinschet er, 
daz er zu Rome were; do half im der kunig, daz er gen Wormesze 
kam, un dannan gen Metze, un bleib do etwie lange. Darnoch, 
mit des hertzogen helfe von Lutringen, kam er in Luthringen zu 
der nüwen stat; dannan stal er sich heimelich, un fur wider 
heim, un lut do den bischof von Tole für den bobest. Der kam 
dar un verantwurte sich getorsteclich vor dem bobest, un satte 
sich wider den legaten zu kriegende. Do der legate gesach des 
bischofes geturstekeit, un unlange mit im gekrieget hette, do 
lies er die sache ligen vor schame, un gesweig ir mil groszen 
schanden. An den bischof von Kolle hette er kein vorderunge, 
wand er wüste wol, daz er anders hette geworben, dan im der 
bobest bevolhen hette. Sus wart der seckelsnider gelestert vor 
den cardinalen un vor dem bobest, un wart dem bischof urloup 
geben, wider heim zu varende, mit groszen eren. Etliche spre- 
chent: dem bischof würde daz bistum genomen, un wart wider in 
barfuszen orden gestoszen. Do man zalt von Gottes geburte 
MCCLXXXVII jor, noch sant Michels tag in dem monot, do kam 
er her zu lande. 

Do man zalt von Gottes geburte MCCLXXXIX jor, an dem 
nehesten tage noch sant Margreden tag, do zogete kunig Rudolf, 
an dem xvi. jore sines riches, uf den ertzebischof von Bisentze, 
un uf grove Ottinen von Burgunne, uñ gemeinlich wider allez 
daz welsche lant, un wolt widerbringen dutsches landes ere, die 
do sere geswechet was von des fliehendes wegen, daz do geschach 
an des bischofes parte von Basel, do er streit mit deme groven 
von Munpelgart. In der hervart hette kunig Rudolf vi tusent 
gerittens volkes, under den worent zwei tusent uf dri hundert 
verdahter ros. Do hett er hundert tusent fuszgenger, uñ vxiij 
tusent un ccc wagene un karrich. Sus zoget er für die stat 

zu Bisentze, un besas die, un zerstört in ir fruht un ire reben; 
die dorfer beroubet er un verbrant sü, un verherjete daz ganze 
welsche lant an gute, an lüten, un an vihe. Do kam grove Otti- 
nus von Burgunne mit andern sinen fründen uf helfern, un wo- 
rent die Robert oder Rupreht, des küniges von Frangerich vetter, 
der ertzebischof von Bisentze, der grove von Schaluns, der grove 
von Artuse, der grove von Campanie oder Schampanie, der grove 
von Savoy, der grove von Insele, der grove von Ferrer, der grove 
von Mumpelgart, der herre von Rugemant, uñ anderre vil herren 
un groven, uñ etwie vil bischove, der namen nu nut kuntlich 
sint, un ouch etliche herren von tutschen landen, die wider ir 
selbs un alles dutschen landes ere mit den Walhen worent: daz 
was ein Walther, des groven sun von Veldentz, der do was genant 
von Geroltzecke jenesite Rines, der do noch kurtzelichen starb, 
un Cunrat Wernher der junge von Hadestat, der do noch von 
kunig Rudolf wart beroubet des geltes un des ambahtes, daz er 
hette zu Schletzstat, von des wegen er gewalt hette einen schult- 
heiszen zu setzende zu Schletzstat. Die alle leitent sich unde 
schlugent ire gezelt uf wol uf zwo milen von Bisentz, zwischent 
einen hohen berg un einen walt, ui umbegrubent sich mit gra- 
ben, un umbezugent sich mit groszen boumen, uñ dotent der- 
glichen, wie su woltent vehten wider den kunig. Do wider die 
fürsten von tutschen landen, bischof Cunrat von Liehtenberg zu 
Stroszeburg, der ein michel volke do het, un ander herren von 
tutschem lande, un von der stat zu Stroszeburg xu ritter mit ver- 
dahten rossen, uñ ire gesinde, hieltent oben uf dem berge, uñ 
sohent ire viende als herren, die sich [ze] strite hant bereit, wie daz 
nieman zu inen kumen mohte, man neme danne groszen schaden 
dran. Doch woren die Tutschen des strites alse sere begerende, 
daz si woltent an su han gevohten. Das werete in der kunig, un 
sprach, si mohtent im nut entrinnen, si woltent danne degedin- 
gen noch allen sime willen, daz sti im daz lant ufgebent, un daz 
sü es wider von im in lehens wise entpfiengen. Do die Walhe 
sohent, daz si den Tütschen nit mohtent widerston, noch dem 
daz su groszen schaden hettent von inen genomen, do underwant 
sich der grove von Schalun, daz er wolte degedings man sin, 
un wolte werben umbe einen friden zwischent kunig Rudolf un 
dem groven von Burgunne. Uñ do der grove von Schaluns fur 

den kunig kam un umbe fride rette, do gab inen der kunig 
drü geteilte; antweder daz sů von sime anegesiht fluhent uñ sich 
wider in ir hule leitent, oder daz sü mit im striten woltent, oder 
daz sů mit ime überein kement noch allen sime willen. Das 
geschach: sů ergobent sich gar an des kuniges gnode, un swu- 
rent uf den heilgen, daz sü woltent kumen uber Rin, in des riches 
lant, gen Basel in die stat, un woltent do bi irm eide uberein kummen. 
Dis dotent sti ouch dernoch, alse sů gesworen hettent. Ouch der 
grove von Burgunne gab sin lant uf in des kuniges hant, un en- 
pfieng es wider von ime zu lehen. Under andern sachen, e daz der 
kunig den vorgenanten groven un die sinen zu gnode enpfienge, 
do versunde er Arnolden von Grille, einen ritter, mit dem groven 
von Burgune, deme der selbe grove hette burge un vesten un 
dorfer verherjet un verbrant: also daz der grove dem ritter gab 
dri tusend mark für sinen schaden, un im sine burge uñ vesten 
wider maht, als sü vor worent. Umbe die suene hette kunig 
Philippes von Frangrich xij jor geworben, un moht es nüt zu- 
bringen, daz kunig Rudolf in viij tagen zubroht. 

(Ein türunge.) 

In diser reise, die do weret von sant Margreden dag untz 
an den fritag noch sant Adolfes tak, do wart gebreste manger 
hande dinge, der man nút entruwete: ein hennen ei galt ix d’, 
ein rossisin galt i sol’ uñ etwenne v sol’, ein rossenagel galt 
vi ď, ein rint galt v sol’, ein pfenningbrot galt iij grosze 
turnose, zwei schof gab man umbe ein ei; ein bette galt v sol’. 
Wie grosz der hunger was, doch starb nie kein mensche hungers 
an des kuniges parte, aber an der andern parte sturben die lite 
unzellich. 

In derselben reise maht der kunig nüwere ritter ceee 
on [l. unde] xu. 

(Ein ertbidem.) 

Do noch in demselben jor, an dem samsdag noch sant Ma- 
theus dag, do kam zu Stroszeburg ein also groszer ertbideme, 
daz die sulen iu dem munster wagetent alse sere, daz man vorhte, 
daz munster wolte vallen un die gantze stat sich umbekeren. 

In demselben jore do die reise vor Bisentz was ergangen, 
do besas kunig Rudolf die burg Girsberg, darumbe daz die herren 

von Girsberg einen ritler, was genant Sifrit von Gundoltzheim, hal- 
tent erschlagen. 

Die wile daz ses werete, kam dem kunig klegde für, daz 
etlich herren in Türingen daz lant sere schedegeten un ouch 
fromde lüte dinne beroubtent, do lies er daz here do ligen, 
un samet ein ander here, un kam mit maht gen Turingen. Do 
wart er von allen herren gar wurdeclichen enpfangen, uñ fur 
gen Ertpfert un bleib do, uñ kriegt us der stat an die, die daz lant 
hettent geschediget, un mit gotze [l. Gottes] helfe gewan er in eime 
jore Lxx burge, stete uü vesten. Der zerbrach er ein deil, ein teil 
besatte er mit luten, un zoch sů zu dem riche. Die lite, die 
er aber in den vestennen vant, der det er ein teil enthoupten, 
ein teil lies er in gevengnüsse sterben. Sus maht er guten 
friden in Turingen, un in Sachsen, un in allen den gegen, die 
do umbe logent, die vormels worent mit groszem unfrit bekum- 
bert. Do der kunig alsus zu Ertfurt [was], un die richen un die armen 
für gerihte beruft, do was der schultheisze von Rungen un andere 
edele dienere des von Keverburg, die spottetent des kuniges un 
mahtent ein kuniglich bilde uszer strouwe, uñ staltent daz uf die 
muren der burge, un gelobetent, im getrüwe un holt zu sinde. 
Do daz der kunig vernam, do besas er die burg uñ gewan sù, 
un die er dinne vant, die leit er swerlichen gevangen, un den 
burgherren, der was genant der Krieg, un einen, der hies der 
Füwer, uñ xiiij edelknehte, den dette er die houpter abe schlahen; 
die andern hies er an pferdeswentze binde [l. binden], un hies st 
schleuffen an den galgen, un hies sü deran henken. Noch do worent 
viij edellüte, die vieng er un lies su in gevengnüsse sterben. 

Do der kunig alsus zu gerihte sas, do kam ein fromder koufman 
für in, un klaget ime von eim burgere von Ertpfert, uñ sprach, er 
hette ime gegeben zu haltende silbers eine summe. Der burger 
leukete, un sprach, er kante des mannes nüt. Der künig sach den 
burger an, un schetzete sins antlittes cigenschaft, ui sprach: „wie 
kunde dirre koufman so geturstig sin, daz er dir solte heischen, des 
er dir nut bevalch.« Der burger leukete anderwerbe mit sime 
eide, daz er den man nie hette bekant, un daz ime daz heischen 
gar ungehoret were, uñ in ouch sere wunder neme, wie er zu 
der rede kummen were. Ze jungest hette der kunig gerne die 
worheit ervarn un des burgers bosheit uberkummen, un sach 

den burger ston gar in kostbern kleidern, un under andere[n] ge- 
zierden schetzet er des burgers eser, wie der mit siden genejet 
was, un edelstein darin gewurket. Do sprach der kunig zu dem 
‘burger, in gelustet sere noch sime eser, wand es ein alse schöne 
kleinoder were. Der burger schetzet nit des kuniges kundekeit, 
un sprach, wolte er in nut versmehen, er wolten im gern geben, 
oder einen andern eser, der viel beszer were. Sus nam der 
kunig den eser von dem burger, un sprach heimlich zu sinen 
dienern: „gont hin balde zu des burgers hus, un sprechent zu 
sinre frowen, daz sü irme meister sende daz silber, daz im der 
koufman gab zu haltende, un daz [sü] daran keinen zwivel habe, so 
gent ir irs meisters eser zue worzeichen.“ Do die frouwe den eser 
gesah, do gab su daz silber wider, daz alsus verstolen was. Do 
zwischen hielt der kunig den burger mit gespreche, untz daz die 
boten herwider kement un daz silber brohtent, do nam der kunig den 
eser, un gab in dem burger wider un sprach: „nimm hin dinen 
eser wider zu dime groszen ungeluke, uñ zeuget im daz silber.“ 
Der burger erschrak, daz er nut wüste, was er sagen solte; ze jun- 
gest verjach er, wie es ergangen were, uü viel dem kunige zu 
fueszen un bat in sinre gnoden. Aber er wart ir nit gewert, 
wan der kunig nam guter lite rote, waz man dem bosewiht solte 
dun: do schre man gemeinlich mit einre stimme, man solt im 
tun noch deme, als er verdient hete, uñ solt in binden an eins 
pferdes swantze un solten sleufen an den galgen, Dise ding ge- 
schohent alle, un wart gedotet eins schemelichen todes. Zehant 
wart dem koufman sin silber wider gegeben, der schre mit luterre 
stimme un sprach: „warlich, diser kunig ist heilig, un Got würket 
wunder durch in.“ Uf den dag forhtent in alle lant un alle gegene. 

Dozwischent kunigRudolfs here, die do vor Girsberg worent bli- 
ben, die undertulbent den vels, un gewuñent die burg un zügent 
su an daz rich, un viengent die lite, die duffe worent, un leitent 
sü swerlich gevangen: daz leger werte von sant Adolfes tag, 
untz zu der liehtmesse hochgle]zit. 

In dem jor von Gots geburte MCCXC jor, an deme mendag 
in der krützewochen starb hertzoge Rudolf von Swoben — etlich 
sprechent, er hies Heinrich — der do was kunig Rudolfes sun, zu 
Broge in der stat, do er wolt sin swester gesehen zu Behemen, 
un wart begraben in der burg, die in der stat ze Broge stet. In 

dem selben jore solt er kunig sin worden mit sins vatters helfe, 
un sin yatter romesche keiser. 

In dem jore do man zalt von Gottes geburte MCCLXXXXI jor, 
an dem xviij jor daz kunig Rudolf gerichsete (I. -set] hette, an dem 
sunnendag vier wochen noch ostern, do besprach kunig Rudolf 
einen hof zu Frankenfurt, unlange e er starb, un wolt sinen sun, 
den hertzogen von Osterrich, zu kunige han gesetzet, des woltent 
die kurfürsten nüt loszen zugon. Uf demselben hove sas kunig 
Rudolf an sinen hiindersten eren uf dem kunigstule in kunig- 
licher wete, gekronet, ui hette sin cepter in siner hant. Do 
der hof zergieng, do fur er gen ober Elsas, un do er unlange do 
gewas, do fur er gen Stroszeburg, un bleibe do viij tage. 
Zehant wart er krankeheite gewar an sime libe, do gesegent er 
die burgere un sprach: „stat, du [l. tu] wol, un mine lieben burgere, 
duent wol!“ un schiet betruebet von inen, un fur gen Germers- 
heim. Zehant leit er sich zu bette, un wuste wol, daz er kurtze- 
lichen sterben muste, un besorgete die sinen, uñ segenete sine 
ritiere un sine dienere mit weinenden ougen, un sprach, daz su 
sich daruf richtetent, es were kein zuversicht me an-ime. Do 
schiedent die dienere von im, schriende unde weinende. Do noch 
fur er gen Spire, in die stat, do vor alter die romeschen kunige 
spulgetent ire begrebde zu habende. Do kam er hin an dem 
samestage, do er also mornent sterben sollte; uñ uf den sun- 
nendag, do es sant Margarethen tag was, do starb er eins ver- 
nunftigen todes, daz er bescheidenlichen rette, untze im die seele 
von dem munde schiet. An dem mentage wart er begraben zu 
Spire in dem münster, mit groszen eren, als es wol gezam. Die 
wile er lebete, do was guter fride in allen tutschen landen: zehant, 
do er gestarb, do wurdent alle friden zerbrochen, als were fride 
nie vormals gewesen. 

Wie frumme diser kunig was, so kam er doch nie gen Rome, 
daz er were gekront zu keiser. Do fragetent in die herren dicke, 
war umbe er daz liesze; des antwurtet er mit eime bispel un 
sprach: „es wurdent vil tierlin geladen für einen berg, un kam 
der fuhs ouch dar; die tiere giengen alle in den berg, wan der 
fuhs, der bleib allein husze stonde, un wartete, wanne die tiere 
herwider us giengent; do kam ir keins herwider us, do von wolte 
der fuhs in den berg nüt.“ Domit gab der kunig den herren 

zu verstonde, daz for im manig kunig uber daz gebirge in welsche 
lant were kumen, die alle dinne blibent. Darumbe wolt er zu 
welschen landen noch zu Rome nut. Do von bi siner zite wart 
verlorn Ackers, un waz des heiligen landes was in der kristen ge- 
walt. Alse bleib er in tutschen landen, daz was dem lande gut, 
wand er alse gut gerihte darinne schuf, daz an manigen enden in 
dem lande die kouflüte ire karrich un ire wegene lieszent stan, 
wo su benahtetent; daran getorste su nieman geschedigen. Es 
geschach eins moles, daz der bischof von Spire, geborn von Liningen, 
kunig Rudolfes frouwe solte haben von eime wagene, do kust er 
sie über iren dang, daz klagete si deme künige, do von must 
der bischof dutsche lant rumen, bitze noch des kuniges tode. 
Der kunig wart sere alt, do kam in ouch der siechtage an, der 
da heiszet etica: do vor rietent im die artzate, daz er mit frouwen 
un jungfrouwen vaste hovieret, daz er ouch kuste, wele er wolte; 
daz dat er, un ubersahend es im herren un die diener, wan er 
in liep was, uñ ouch wol wustent, daz es one schaden was. Er 
was ouch ein guter, demutiker man uñ herre, do von bletzet er 
in einre hervart sin wambesche zu allen ersten, dar inne gienge 
er für sin dieneren, daz det er nůwit umbe daz, daz es sine diener 
ouch detent, wan sich sin do vor iederman schamete, daz sither 
gewonlich ist worden. Kunig Rudolf richsete xvij jor uñ etwie 
mangen monot; ui starb zu Spire, alse do vor beschriben ist. 
Adolf, der grove von Naszowe, wart erwelt zu eime 
romeschen kunig zu Frankenfurt einmueteclich von allen fiirsten, 
in dem jore, do man zalt von Gottes geburte MCCXCII jor, an 
dem zinstag noch dem meietag, un wart dernach in dem her- 
beste des selben jores zu Oche gekronet. Do noch, do man zalt 
MCCXCIH, do besas er Kolmar die stat, die sich het wider in 
gesetzet, uñ twang su, uf vieng dinne ein Anshelm von Rapolt- 
stein, un den schultheiszen un sinen sun. Den Anshelmen be- 
roubete der kunig Adolf der burge zu Rappoltzstein un Gemere, 
un satte Heinrichen, des selben Anshelmes bruder, zu herren dar- 
uber. Do noch, do man zalte MCCXCHN jor, do samete kunig 
Adolf ein here, un zogete uf zwen gebrudere, groven un marg- 
groven von Miszen, un twang allez ir lant in eime halben jore. 
In demselben jore nam kunig Adolf hundert tusent marg silbers 
vom kunig Eduarte von Engellant, daz er im solte zu helfe kum- 

men mit den fursten von tutschen landen, zu stritende wider 
den kunig von Frangrich. Do er daz gut solt teilen under die 
fursten un herren, daz sů mit im fuerent, do behube ers allein; 
un do er den herren kein gut wolt geben, do woltent sü ouch 
nüt mit im faren. Sus moht er nüt diener han, daz er dem 
kunig von Engellant zu rehter zit zu helfe keme, do mit gelestet 
[l. gelestert] er daz rich uñ sich selben. 

Do von Gottes geburte worent MCCYC jor, do hetzete kunig 
Adolf die landesherren un edellüte in Osterrich wider Oebrehten, 
hertzogen, un wolt im daz hertzogtum haben genomen. Do wider- 
stuent in der hertzoge alse sterkelich, daz er alle sin widersacher 
us dem lande vertreib. Etlich sprechent ouch, daz kunig Adolf dem 
hertzogen det vergeben mit vergift; die vergift kam von ime, 
daz er genas, doch mit groszen erbeten. 

Do von Gottes geburte worent MCCXCVI jor, do satte kunig 
Adolf grove Thebald von Ferrere zu lantgroven im Elsas, un jenesit 
Rines hatte er hern Hermannen von Geroltzecke zu lantfogte. Die 
zwen un der alt von Bergheim schedigetent Elsas. gar sere, hie 
diesite un jensite Rines, un dotent daz bischof Cunrat, geborn von 
Lihtenberg, zu Stroszeburg, un der stat zu leide. Do daz sohent 
die herren von Liehtenberg, von Ohsenstein, lantgroven von Elsas, 
groven von Friburg, von Liningen, von Zweinbrucken, grof Obreht 
von Heyerloch, dise herren swurent alle uf kunig Adolfes tode, 
umbe den ubermut, den er begieng, un ouch daz sü alse sere uber- 
setzet worent mit sinen feugeten, uñ sunderlichen von dem druh- 
seszen von Rimberg, der was sin voget in Spirgowe. Nu hette 
der kunig den bischof von Mentze ouch erzurnet mit sime uber- 
mute, do von swurent die vorgenanten herren alle zu dem 
bischove von Mentze. Der bischof von Mentze, mit gehelle 
des kuniges von Behem, un des hertzogen von Sahsen, un des 
marggroven von Brandenburg besant er hertzogen Obrehten von 
Osterrich, daz er keme uf einen benemeten dag zu Mentze, in die 
stat: do wolt man inen erwelen zu eim romeschen kunige, wande 
kunig Adolf mit sinen unteten beschuldet hette, daz man inen 
mugelich von dem riche verstoszen solte. Der bischof besant 
ouch die kurfursten, daz sü uf den selben tage zu Mentze werent 
umbe die selbe sache. Die fursten koment alle dar, oder aber 
ir erlich boten, on alleine der bischof von Triere un der pfalletz- 

grove von Peyern. Er besant ouch kunig Adolfen, daz er uf den 
selben tag dar keme, daz lant zu besorgende, umbe gemeinen 
nutze. Hertzog Obreht von Osterrich nam mit ime den hertzogen 
von Sahsen, den hertzogen von Kernten, un den hertzogen von 
Opulie, dem der kunig von Behem sinen gewalt hette gegeben 
an der walunge, uñ zwen marggroven von Brandenburg; er 
hette ouch zu helfe uf dem Rine bischof Gerharten von Mentze, 
bischof Cunraten von Straszeburg, bischof Heinrichen von Kostentze, 
groven von Friburg, von Würtenberg, von Liningen, von Werden- 
berg, von Veldentze, von Zweinbriicke, von Ohsenstein, von Lieh- 
tenberg. Er hette ouch vil volkes von Osterrich, von Kernten, 
von Ungern uñ von Behemen; mit dem zoget er uber die Dunowe 
gegen dem Rine. Do daz kunig Adolf vernam, do samete er ein 
here, ui hette zu helfe hertzoge Otten un hertzogen Rudolf von 
Peyern, den groven von Helfenstein un andere herren vile, un 
wolt den hertzog Obreht weren, daz er gen Mentze nüt enkeme 
uf den besprochen tag, un begegent im zu Ulme bi der Tunowe. 
Do daz der hertzoge vernam, do zoget er gedursteclich gegen 
ime; do kunig Adolf vernam die maht, die der hertzoge hette, 
do getorst er nut zu velde bliben, un fur in die stat zu Ulmen. 
Sus fur der hertzoge für sich un kam an den Rin. Do der kunig 
des hertzogen geturstekeit sach, do besamet er alle, die er möhte, 
ui fur gen Brisach, die wile der hertzog noch do was zu Waldes- 
hut, un wolt ime do widerlegen, daz er ùt gen Stroszeburg mohte 
kumen. Dowider samet bischof Cunrat von Stroszeburg ein groszes 
her, der hette viij hundert ritter mit verdahten rossen, one ir 
gesinde. Derzu koment die von Stroszeburg mit zehentusent 
gerittenre un zu fusze dem hertzogen zu helfe, un begegetent 
ime zu Friburg, un enpfiengent in do erlich. Do daz der kunig 
vernam, do besamet er des riches stete: Kolmar, Sletzstat, 
Nuwenburg, Mülnhusen, Brisach, Keisersberg, un allez daz lant, 
daz under den lantfoget- horte, un begegent dem hertzogen bi 
Kentzingen. Dowider zoget der hertzoge mit den sinen ouch gen 
Kentzingen, un hette gerne gestritten mit dem kunig, do moht 
er vor eime waszer nüt zu im, daz heiszet die Elzahe; hie diesit 
an.daz waszer leit sich der hertzoge, zu der andern siten des 
waszers lag der kunig. Do der hertzoge sach, daz er nuit moht 
vor dem waszer zu dem kunig kumen, do gab er dem kunig 


45 


zwei geteilte, daz er neme, weles er wolte: antweders daz er 
hünder sich von dem waszer alse verre zogete, daz er hin uber 
zu ihm mohte kumen, oder aber der hertzog wolt hünder sich 
ziehen ein mile von dem waszer, daz der kunig wol zu ihm mohte 
kumen. Der entweders wolt der kunig [han?] genomen, un sprach: „so 
ich sihe, daz ichs wege habe, so kan ich mich wohl gerihten.* Do 
xij tage fürkoment un [der] hertzoge sach, daz sin zile zu Mentze be- 
gunde nohen, daz ime die fursten hettent gesetzet, do maht er 
sich uf die stroszen, daz er gen Mentz wolte. Do er gen Strosze- 
burg kam, do schluge im der bischof von Mentze den tag fürbas 
uf einen monot. Die wil lag der hertzoge zu Kotzenhusen mit 
sime her, uf dem Rin, iiij milen von Stroszeburg. In dem sel- 
ben monot besas kunig Adolf Rufach, die stat, die des bischofs 
von Stroszeburg was, un zerstorte die gegen alle umbe mit brande 
un mit roube. Nu lage in der stat zu Rufach herre Johanes 
von Liehtenberg, bischof Cunrats bruders sun, der patellete mit 
den uszeren, daz er si schedegete me danne an xv hundert pfer- 
den, groszen un kleinen, un an iij hundert mannen, die erschla- 
gen un gevangen wurdent, edel un unedele. Do daz zil aber 
begonde nohen, der hertzoge zoget furbas abe gen Mentze. Do 
zwischen was dem bischof Kunrat von Stroszeburg un ouch den 
burgern furkumen, daz der kunig hette gesprochen, so der hertzoge 
von Stroszeburg keme, so wolt er kole un latiche in dem garten 
zu Stroszburg ropfen: des zogetent der bischof un die stat mit 
heres kraft us, un leitent sich ein mile von der stat zu Schaftoltz- 
heim, uf die Brüsche un uf die strosze, do der kunig har dan 
wolt zogen, uñ woltent im die strosz weren, un brochent den 
turn zu Schaftoltzhein. Do daz der kunig vernam, do zoget er 
zu Brisach über die brücke, un zoget dannan eins tages gen Offen- 
burg, daz worent viij milen; an dem andern tage fur er von 
dannan untze gen Steinbach, daz worent vi milen; dannan fur er 
gen Spire. Do der hertzoge kam gen Mentze, do wart der dag 
aber fürbas ufgeschlagen ij wochen, untze an sant Johans obent 
zu sungihten. Der ufschlege nam der hertzoge groszen schaden, 
von kosten, den er diewil hette. Do zwischent besas der hertzoge 
Altzein, daz stetelin, un gewan es ouch. 

Do man zalt von Gottes geburte MCCXCVII jor, an sant 
Johanes obent, do entsattent uñ beroubetent die vorgenanten fürsten, 

von redelichen sachen, mit rehtem urteil, kunig Adolfen des 
romeschen riches, uf erweltent an sine stat hertzog Obrehten 
von Osterrich, un swurent im ouch. Do daz kunig Adolf vernam, 
do nam er zu im die stat zu Spire, uñ Wormesze, un Franke- 
furt, un Oppenhein, un sine volke, daz er vormols hette, un be- 
gegent dem hertzogen in dem Wurmeszgéuwe, do er von Mentze 
fur. Nu was kunig Adolf also note zu striten, daz er sinre hel- 
fere nüt wolt beiten, wande er forhte, daz im der hertzoge engienge 
un enpfluhe.. Nu was der kunig gar ein kunre man, uñ maht sich 
eins morgens fruhe uf, un reit den hertzogen an. Do geborte 
der hertzoge, als ob er fliehen wolte, daz er doch nit meinde, 
wan daz er dem kunige ein halde angewan; do ilete der kunig 
mit sime here an in. Do hube sich ein strit, der wert wol einen 
halben tag, do wart kunig Adolf erschlagen, man enwüste wie, 
wand er dri in sine waffen hette geweffent; do wurdent uf in 
zwen wisze hentschuch geworfen, daz det einre, der den kunig 
hinegab: alse wart der kunig verraten, un lage von einr wunden 
tot. Er was doch des tages ein helt gewesen mit getate, des johent 
im die besten an dem strite. Do der kunig funden wart uf der 
wale tot ligende, do was er alse nacket, alse do in sin muter 
gebar. Do wurdent ouch anderre vil mit im erschlagen un ge- 
vangen: do wart gevangen kunig Adolfes sun, un der drossesze 
von Rinberg, der do lantfoget was in Spirgowe, uf ein herre 
von Winsberg, uñ die herren von Eberstein, un von Üsenberg, 
un der grove von Katzenelnbogen, der kunig Adolfes oheim was, 
un sin sun, un anderer edellüte also vil, daz ir was wol uf pcc; 
under den worent Lx groven. Die andern, die do nit erschla- 
gen wurdent, die fluhent; under den fluhent ouch hertzoge Otte 
un hertzoge Rudolf, zwen hertzogen von Peyern. Do der strit 
ergieng, do bleip der hertzog donoch uf dem selben velde ligende 
viij tage. In dem selben strite her Otto von Ohsenstein, der hertzog 
Obrehtes venre was, der erstib[te] von hitzen. In der selben wise 
starb ouch kunig Adolfes venre, der von Ysenburg. Zehant betwang 
der hertzog Obreht die stete uf dem Rine, un in der Weterowe 
unde anderte die lantfögte. In Spirgouwe satte er zu lantfogte 
grove Friderich von Liningen, in Elsas herrn Johansen von Libten- 
berg, jensite Rines ein Otten, hern Otten sun von Ohsenstein, 
der do in dem strit herstiht, in-Swoben den groven von Wür- 

tenberg, in obern Swoben den groven yon Werdenberg. Nu wo- 
rent etlich under den gevangen, die seitent dem hertzogen, daz 
in kunig Adolf hette geseit, wes er sich vermeszen hette, un 
sprochent: „wer es, daz kunig Adolf hette gesigte in dem strite, 
so wolt er den hertzogen, un bischof Kunrat von Stroszeburg, un 
bischof Heinrich von Kostentze gebrant han, uñ waz herizogen un 
groven do werent gewesen, die wolt er enthoubtet han, die an- 
deren alle, rittere un edellüte, wolt er han geschlöufet.* Man 
sprichet ouch, daz der bischof Gerhart von Mentze, geborn von 
Eppenstein, von des geheisze hertzog Obreht gen Mentze berueffet 
wart, sich nut reht gegen dem hertzoge het, beide in der wa- 
lunge un ouch in deme strite, un doch ze jüngste maht er us 
der notdurft ein tugent. Dirre strit geschach an sant Procellen 
un Martinianen dag, noch dem sungihttage; an eime berge, der 
heiszet Dreise, bi eim kloster, heiszet Rosental, uf eim velde, daz 
heiszet der Hasenbuhel; des jors, do man zalt von Gottes geburte 
MCCXEVII jor. 

(Ein genühte zit wins.) 

Des selben jores was wines alse gut genüht, daz man gab einen 
becher vol wines umbe ein ei, uñ einen becher vol gutes wines 
umbe 1 Œ. 

Diser kunig Adolf was ein stark wol personeter man, uñ 
asze gern wol, do von sang man von ime: 

Dem kunig Adolf stat sin mut, noch einre fulle, alse 
eim jungen wolfe. 

Er hette etwie vil kinde; under den hette er ein dohter, 
die hies Metze, die gab er hertzog Rudolf von Peyern, die maht 
vil unfrides bi des kuniges Ludewiges ziten. Man wil, daz alle die, 
die uf kunig Adolf swurent, nie keinre keinen rehten tot geneme: 
zum ersten grove Obreht von Heyerloch, der uf den kunig hette 
gesworn, der wollt zu dem hertzoge varen, dem begegent hertzog 
Otte von Peyern, der wolt zu dem kunig varen, uñ erslug den 
groven zu tode, e daz der kunig un hertzog Obreht zusamen 
kement: alse nam der sin ende. Her Otte von Ohsenstein, der 
erstiht in dem strite, als vor stet. Der bischof Gerhart. von 
Mentze, der starb ouch uber etwie manig jor dernoch, sitzend uf 
eim seszel. Der grove von Zweinbrucke ertrank: in eim waszer, 
heiszet di Bliese. Der grove von Liningen wart vor sim ende 

unsinnig. Der kunig Obreht wart erstochen von sines bruders 
sun. Der bischof von Stroszeburg wart vor Friburg erstochen 
von eime geburen. Sus wart kunig Adolf gerochen von Gotte 
an disen allen. Doch wie es in allen -ergienge, so behielt ie 
der hertzog Obreht den gesig, uñ gewan daz romesche riche mit 
gewalt des tages, mit strite, alse do vor geseit ist. 

Albreht, kunig Rudolfes sun, kam an daz riche mit gewalt, 
alse do vor geschriben ist, des jores von Gottes geburte MCCXCVIII 
jor. Un wande der kurfursten etlich nüt bi siner ersten walunge 
worent — daz man denne nüht moht gesprechen von ime, er besesze 
daz rich mit frevel, un nüt mit rehte — do gab er sin erste wa- 
lunge uf in der fursten hant, die vormols in nut gewelet hettent, 
un worent daz der bischof von Kolle, un der bischof von Triere, 
un der hertzoge von Peyern. Die fürsten besprochent mit den 
andern fursten, die in vormols erwelet hettent, einen hof zu 
Frankenfurt, noch sant Jacobes tag, einen kunig do zu welende 
in dem selben jore. Do die fursten alle darkomen, do erweltent 
sü hertzogen Albrehten alle einmuteclich zu eime romeschen 
kunige, uñ swurent im do, un enpfiengent ire lehen von im, alse 
gewonlich und reht ist. Do bleib er ij wochen zu Frankenfurt, 
durch der herren un fürsten bette wille, untz daz die landes 
herren alle darkement uñ ihre lehen enpfiengent. Do noch fur 
er gen Stroszeburg, un bleib do etwie mangen tag, do enpfiengent 
ouch vil herren ir lehen von ime. Do noch an dem mentag vor 
unser frouwen tag der erren, do schiet der kunig von Strosze- 
burg un wolte gen Oche. Do furent mit im po Ungerer mit 
bogenen, die schuszent hünder sich gar snelleklich; sü hettent 
keinen harnesch an, un hettent lange hare geflohten als wip, 
un lange berte alse tutsche herren, uñ worent alse geturstig uñ 
alse snel, daz kein waszer so dief was, su rittent oder swem- 
tent derdurch. Er hette ouch pece sperknappen un geringe 
volke; do furent ouch andere herren uf edellüte mit im, mit 
m verdahten rossen; un der bischof Conrot von Strosburg hette 
ouch uf cce rittere un knehte, alle in eime kleide. In dem here 
worent ouch wohl pece frouwen, do iegelich alle wochen 1 d’ 
gab eim ambahtman, der daruber gesetzet was, daz er sü be- 
schirmen solte for gewalte. Do er darkam, do wart er gar er- 
lich enpfangen von den landes herren, von dem hertzoge von 

Brobant, von dem groven von Gulich, un dem von Bergen, von 
Gelre, von Seyne, un von Cleven, die zogetent alle gegen in 
us. Und an dem andern tag dernoch, do wihet in der bischof 
von Kolle zu eime romeschen kunige, wol umbe die mitte naht, 
uh geschah daz darumbe, daz deste minre getrustes wurde, Do 
so wart in dem munster zu Oche als enge, daz frumme ritter 
do ertrucket wiirdent; wande man wil, daz der kunig do hette 
aht tusent rittere: under den hette bischof Cunrat, der bischof 
zu Stroszeburg, cce ritter in eim kleide. Eins moles was der 
kunig Albreht zu Frankenfurt, un bischof Kunrat bi ime; des sel- 
ben moles was die kunigin zu Ulmen, un enbote dem kunige 
mit briefen, sù sehe gern bischof Kunraten, von dem sů so vil 
hette vernomen, daz er ime mit so guten truwen bi were, uf 
bat in, daz er in mit im darbrehte; daz geschach dernoch kurtz- 
lich. Dirre kunig richsete x jor uñ vi wochen. Er was ein 
gebürische man an der personen, un hette nuwet ein ouge un 
einen unwürdeschen aneblig. Er was gar gritig noch guete, daz 
er doch dem riche nüt zufuget, wande nüwen sinen kinden, der 
er vil hette. Der sune hies einre Friderich, der wart dernoch 
uber etwie manig jore erkoren zu kunige gegen kunig Lude- 
wigen, geborn von Peyern, der do hertzoge was. Der kunig Albreht 
was ein starker unerschrockenre man, uf reit aller meist in 
stete un über lant unbehuet un ane gewefente lüte, do von er 
ouch den lip jemerlich verlore, ze Windisch an eim waszer, heiszet 
die Rüse, flieszet zwischen Baden un Brücke, un daz geschach 
an dem meietage, sant Philippes un sant Jocobs tage, oder sant 
Walpurg tag — dis ist alles ein tag — in dem jor, do man zalte 
von Gottes geburt MCCCYIII jor. Daz geschach also: der kunig 
Albreht hette eins bruders sun, der hies hertzoge Johannes, 
mit dem wolt er nit die lant teilen, die im zugehortent von 
erbe, waz er si an in gevordert. Ze jungste vordert er sů an 
ine, da bot im der kunig ein grunes schappellin, domit wolt 
er im vergolten han. Daz dette hertzoge Johanse also we, daz im 
die ougen uberliefent; daz klaget er weinende sinen frunden uñ 
Sinen dienern. Die klage gienge nieman so nahe, alse dem von 
Eschebach, un dem von der Palme, un deme von der Wart; die 
swurent ouch mit hertzoge Johannes des kuniges Albrehtes dode. 
Do von schlugent sú in on alle were, do er einig mit im [l. in ?] was 

gevarn uber daz waszer, un sin gesinde noch do andersite des 
waszers was, e daz die diener zu im koment. Do yon wurdent 
su alle vertriben, un verderbte an libe un an gute. Sú wur- 
dent ouch sere geklaget von manigem man, wan sů sin not ane- 
gieng, un sunderlich sins bruders sun, hertzoge Johannes, dem 
er sin lant nút wolt geben; den dernach herr Cunrat von Salach 
verriet, zu Lamparten, wider den keiser Heinrich, der in ouch vieng 
yor Prisse, un leit in in eine prisune, do starb er inne. Bi 
dem selben kunig [wart?] erbelos die groveschaft von Hirsberg. 
Heinrich, der grove von Lutzelnburg, wart erwelet an 
daz rich einmutecliche von allen fürsten, an sant Katherinen 
dag, do von Gottes geburte wurdent gezalt MCCCVIN jor, un 
was deran fünf jor, one zwen monot. Donoch, umbe die mittel- 
vaste, kam er gen Stroszeburg. Der was ein uszerwelter, seliger, 
guter man, an allen sinen werken. Er hette einen herlichen 
lip un gut geberde, un [was] wiser un zuhtiger sitten, un ein guter 
rihter mit guter bescheidenheit. Er schuf ouch des romeschen 
riches ding alse wol in kurtzen joren, daz man in billich ahten 
sol zu den beszern keisern. Er was ein vorhtsam man, dovon 
schuf er mit sinen briefen me, danne manig kunig mit ge- 
setzen. Ime was nieman wider in tutschen landen, denne grove 
Cunrat von Öttingen, den verderbte er an ere un an gut. Ouch 
was im wider der yon Würtenberg: den hetter ouch vertriben, solt 
der kunig gelebet han. Der kunig gebot einen hof zu Spire, 
dar koment die fürsten alle; ouch kam dar des kuniges Wenize- 
laus tohter zu Behem, di was ein junefrouwe, un was daz kunig- 
rich an sie gevallen von erbe; der kunig Heinrich gab ir sinen 
sun zer e, un maht in kunig zu Behem. Die hochgezit un der 
hof was gros: dar koment vil ritter un knehte, dar kam ouch 
herr Thiebalt, der capitan, daz ist der herre von Priszen, der wart 
gemaht zu rittere von dem kunige, uñ lud den kunig, daz er 
fuere zu welschem lande, wande er im des landes vil wolte in 
sinen gewalt geben. Der kunig wart mit den fürsten zu rate, 
un fur dernoch uber etlich zit gen Lamparten. Als kam er gen 
Meilon, do nietent sich die sinen erbeit, untze daz er sü be- 
twang. Er zoch fürbas, un maht im daz lant un die stete un- 
dertenig, daz dem riche zugehoret. Er kam ouch gen Priszen, uñ 
vordert, daz sů in inlieszent un im huldetent. Daz woltent su nut 

dun; daz kam also, wand sich her Thiebalde, der capitanie, der den 
kunig hinin lut, wider in satzet. Der kunig lette [l. leite?] sich der- 
für mit heres kraft, un nöteget die stat sere, wol ein halbes 
jor. Er nam ouch selber groszen schaden, dovon im sin bruder, 
grove Walrafe, dovor erschoszen wart. Ze jungste wart her Thie- 
bald gevangen, uñ wart dem kunig geantwurtet, der hies in 
schleiffen, un hies in verteiln [l. vierteiln?], un uf vier reder setzen, 
uñ an vier ende der stat stoszen, mit siner banier. Do dis die burger 
sohent, do noment ir etwie vil die strenge an ir helse, ui gien- 
gent in daz gesesze fur den kunig, uñ ergobent sich uñ die stat. 
Alse betwang er schiere Lamparten uñ Tuschan, doch nit on 
schaden. Donoch fur er gen Rome uñ gewan daz mit groszen 
arbeiten: er het einen strit uf der tyberbriicke, do behieltent 
hertzoge Rudolf von Peyern, uf grove Ludewig von Ottingen 
mit iren dienern den gesig; eins andern tages hub sich ein 
batellen von den Romern un des keisers dienern, do wart er- 
worfen der bischof von Lutech, un der appet Giels von Wiszen- 
burg; doch so logent die Romer under, wan sü der keiser 
mit gewalt betwang. Dernoch wart er gewihet von eim car- 
dinale, der was von der Columpnen geborn. Daz kam alse: der 
bobest hielt den stule bi disen ziten zu Avion, uñ nit zu Rome. 
Wie daz geschach, daz horent ir hernoch: Nycolaus, der iiij bobest 
an dem namen, do der gestarb, noch im wart Celestinus, der 
was ein einvallig man, dovon geschach daz, daz im ein cardi- 
nale ein rore in sine kamere mahte, uf riet im dri naht durch 
daz rore, daz er daz bobestum ufgebe; der bobest Celestinus wonde, 
er were der heilige geiste, un gab daz ambaht uf, un riet uf 
den cardinal, daz man in bobest mahte. Der wart geheiszen 
Bonifacius. Noch Bonifacius wart Benedictus. Do Benedictus 
gestarb, do erweltent die Cardinal den bobst Clementem, der was 
in des kuniges gebiete zu Frangrich. Do der kunig vernam, daz 
man in erwelet hete, do lut er den bobest un die cardinale 
in sin lant zu ime; do wonet er ein wile zu Putavis, dar- 
nach beschiet im der kunig, daz er wonte zu Avion, do hielt 
er den stul, bitz er gestarb. Der bobest un kunig Ludewig von 
Frankrich hullen gar in ein: sů worent beide gritig. Do von 
geschuf der bobest, durch des kuniges liebe, un durch sin grite- 
keit, daz der tempelorden vertilget wart unschuldeklich, núwet 
4* 

daz sich der kunig un der bobest sich des gutes underwinden 
woltent, daz im gelegen was. Daz was ein jemerlich dink, wan 
er gar ein ersamer orden was, uñ ouch ir blute dicke durch die 
kristenheit verguszent. Ir orden was gelich tutschem orden, wand 
daz [sú] rote krütze trugent an iren menteln. Der bobest lies ouch 
durch sin gritekeit stocke setzen in die kirchen, un daz krutze 
bredien, ouch durch sin gritikeit. Daz enphiengent die lute in 
einveltiger guete; darumbe geschach, daz in manigen landen gros 
betwang wart von den luten, die sich ufmahtent un uber mere 
woltent. Daz werte wol ein halbes jor, domit gelag es ouch. 
Daz geschach also: daz sů zu dem bobeste koment, do nam er 
daz gut von inen un hiez si widerkeren. Der selbe bobest schuffe 
ouch, daz keiser Heinrichen vergeben wart, alse hernoeh stat. Der 
bobest bekante an sime ende der vorgeschribenre drier artikel, 
daz er daran schuldig was un es durch sin gritekeit hette getan; 
dovon verschied er jemerliche, wand er an Gotte gar verzwi- 
velt was. Do der keiser kam uñ daz lant gar betwang gewaltec- 
lich, do hub. er sich uf mit sinem here un wolt varen gen 
Pulle. Alse kam er in die stat zu Pise. Do wolt er an unser 
frouwen uffart dag sich bewaren mit gottes lichomen, wan er was 
ein guter, gerehter man gegen Gotte, un hette gotsdienest un 
die pfafheit liep. Do er sich des selben tages zu der messe 
bewarte, do vergab im der prister einr, (was ein münch bre- 
diger ordens), mit gottes lichamen. Daz geschach mit des bo- 
bestes rot, un mit etlicher stete rot, wande sti dem priestere 
grosz gob darumbe gelobetent. Do der keiser von dem alter 
gieng an sin andaht, er enpfant den vergift, do gieng er zu dem 
priester in die sacristie, und riet im, daz er sich abe wege 
mahte, e daz es sin gesinde befunde. Der priester was ein 
bruder us bredier orden, der disen mort begieng; daz rach Got 
an im sit, wand er ouch ein jemerlich ende nam. Man wil 
ouch, daz man sin ouch einen bredier gezigen habe durch vient- 
schaft, der im nit gutes gunde. Do der keiser den herren 
seite, daz im vergeben was, do hub sich under in gros jomer 
un klage. Dovon so botent im die herren uñ die artzate, daz 
er im lies helfen; des entwurtet der keiser uñ sprach: „Nú 
wolle Gott, daz ich den niemer von mir veriribe, den ich mir 
ze troste un zu helfe enpfangen han.“ Alse starb der keiser 

Heinrich, geborn von Lützelnburg, uñ wart begraben zu Pise, zu 
dem tume. Disen keiser mag man glichen zu den besten kei- 
sern an allen sinen teten. Jn dem selben jore streit hertzog 
Ludewig von Peyern uñ hertzog Friderich von Osterrich einen 
gantzen strit zu Gamelsdorf, do gesigete hertzoge Ludewig mit 
groszen eren. 

Ludewig, der junge hertzoge von Peyern, wart erwelet zu 
kunige von bischof Peter von Mentze, uñ von bischof Baldewin 
von Triere, un von dem kunig von Behem, un von dem marg- 
groven von Brandenburg. Wider in wart erwelet hertzog Fride- 
rich von Osterrich, daz det der bischof von Kolle, un hertzoge 
Rudolf von Peyern, wider sinen bruder un den hertzoge von 
Sahsen. Dise wale geschach zu Frankenfurt. Do worent die 
herren alle mit groszer maht: kunig Ludewig lag bi der stat 
mit groszem her, wan die stat mit im was; do“ lag hertzog 
Friderich von Osterrich mit sim her zu der andern siten an dem 
Moun [l. Möun]; daz waszer was gros, do von mohtent sü nüt zu- 
samene. Dise wale geschach in dem jor, do man zalt von Gottes 
geburte MCCCXIN jor. Donoch, do man zalt von Gots ge- 
burte MCCCXX jor, an dem mendag vor unser frouwen tag der 
Jungern, do koment die selben zwen erweleten kunige gen Strosze- 
burg, und logend uszewendig der stat, zu Schaftoltzheim un 
uf der Brusche, do zu lantwere gegen enander. Do entweiche 
kunig Ludewig dannan, des streiche ime kunig Friderich noch, 
untze durch Forste; do kert kunig Friderich wider. Donoch 
samete kunig Friderich ein groszes her, un zogete in Peyer- 
lant un suchte kunig Ludewigen do heime, un streit do mit 
ime un gesiget im an zum ersten. Zuhant kam der kunig von 
Behem uñ der burggrove von Nürenberg wol mit ccce helmen 
kunig Ludewig zu helfe, die worent geruwet, uñ entworhtent 
kunig Frideriches here, daz er gevangen wart. Das geschah’ an 
sant Michels obent, do man zalte MCCCXXII jor. Sus wart er 
sigelos, daz doch nit geschehen were, alse man sich versiht, 
hett er sines bruders, hertzoge Lütpoldes, gebeitet, der ouch zu- 
zogende was mit eim groszen volke, unde kum eine tageweide 
von im was. Do noch starb der selbe hertzoge Lutpolt, xiiij naht 
vor den ostern, daz do was der hiindetst tag des mertzen, do 
man zalt von Gottes geburte MCCCXXVI jor. Kunig Friderich 

kam us der gevengnüsse, un bleib kunig Ludewig an dem riche. 
Der kam donoch gen Rome gar heimelich, kume selbe funf- 
zehende, un wart do gekronet zu keiser. Do maht er einen 
barfuszen zu eime bobeste, darumbe sich sit grosz zweyunge 
hub in der kristenheit; der barfusze ergab sich an den rehten 
bobest, un kam zu genogen |1. genoden]. Der bobest det keiser Lude- 
wigen zu banne, un lut in für sich an soliche stete, die dem keiser 
ungelegen worent, wand er sines libes unsicher do were ge- 
wesen, Darumbe kam er nut für in, domit entschuldeget er 
sich redelich, un erbote sich gegen dem bobest mugelicher un 
zimelicher dinge, mit sinen gewissen boten. Domit wolte den 
bobest nüt begnuegen, un verbien in, daz die pfafheit in etlichen 
des riches steten, un ouch in frien steten, die im dieneten in 
reisen, nüt woltent singen. Doch hettent sü gotze [l. Gottes] dieneste 
in dem merren teil der stete. Die pfafheit zweiete sich ouch so 
sere, daz die pfaffen, die in einer stat oder uf einr stifte wo- 
rent, un die münch, die in eim kloster worent, ir etlich swi- 
gent, die anderen sungent. Der keiser was so gut uñ so tugent- 
haft, daz ers also gedulteklich leite, daz er wenig ie keinen 
armen pfaffen darumbe dette kestigen. Doch twang er bischof 
uñ prelaten, daz sů mustent ire lehen von im enpfohen. Der 
keiser was fridesam un gut, uñ wo die stete woltent lantfriden 
machen, do det er sin helfe zu, un was er mit guet möht zu- 
bringen, do erlies er sich krieges, dovon gieng im lihteklich 
zu handen groszes lant ua lute, daz sine vordern herteclich 
ervehten mustent. -Do dise zweieunge lange geweret zwischent 
im un dem bobste, do trug der bobest an mit etlichen kur- 
fursten, uf sunderlichen mit den bischofen von Mentze un von 
Kolle un von Triere, daz sü solten ein andern keiser setzen, 
wande dirre keiser wer ein ketzer unde ein unkristenre man. 
Daz wolt der bischof von Mentze, geborn von Virnenburg, nüt 
dun; darumbe beroubet in der bobest des bistums, uñ maht 
einen von Naszouwe zu bischof. Der bischof uñ die andern zwen 
erwelten kunig Karlen, des kuniges sun von Behem; derzu gehal 
ouch sin vatter, der ein kurfurste was. Doch besas der kunig 
Karle daz rich nie, di wile der keiser lebete; noch der von Naszowe 
daz bistum nie, die wile der bischof lebete. In den ziten wart 
daz buch gemaht, daz do heiszet Defensor pacis, daz bewiset 

mit redelichen sprüchen der heiligen geschrift, daz ein bobest 
under eime keiser sol sin,.un daz er kein weltlich herschaft sol 
han. Es bewiset ouch des bobestes un der cardinal grit, un ire 
hofart, un ire symonie, die si gewonlich tribent, un sich des 
beschonent mit falschen glosen. Der keiser Ludewig reit an 
eim gejegetz in eim walde, un viel abe dem pferde in ein strumpf, 
daz er starb. 

Karle, des kuniges sun von Behem, wart noch keiser Lude- 
wiges tode einmuetkliche gewelet an daz rich. Zehant dernoch 
kam er gen Stroszeburg, an den [l. dem] nehesten tag noch sant 
Lucien tag, do man zalte von Gottes geburte MCCCXLYII jor. 
Der wart gekronet zu Rome, do man zalt MCCCLY jor. 


[Aller bischof namen, alse su noch ordenunge gewesen 
sint zu Stroszeburg.] 


(Der erste) 
Sant Amandus. 
Sant Justus. 
Maximinus. 
Valentinus. 
Solarius. 
Sante Arbogast. 
Sante Florencie. 
Ansaldus. 
Daulfus. 
Magnus. 
Aldus. 
Garoynus. 
Landebertus. 
Rutharius. 
Rudibaldus. 
Magenbertus. 
Lobiolus. 
Gundoaldus. 
Gando. ` 
Udo. 
Vingernus. 

Wandelfridus. 

Eddo. 

Aulidolfus. 

Remigius, der daz kloster zu Eschouwe stiftete, bi des 
groszen kunig Karlen ziten, do man zalte von Gottes 
geburt DCCCHI jor. 

Rachio, der sant Florencien gebeines ein teil nam zu 
sant Thuman zu Strosburg, uñ furt es gen Hasela. 

Udo. 

Erlehardus. 

Adallochus. 

Bernoldus. 

Uto. 

Badoldus. 

Grimoldus. 

Badoldus. 

Reginhardus. 

Waltramus. 

Orbertus. 

Gotfridus. 

Richwinus. 

Ruthardus. 

Uto. 

Enthenthardus. 

Baldus. 

Wilderolfus; den oszent můse zu tode. 

Altwicus. 

Wernharius; der gab manig gut buch an die stift, die 
noch do sint. 

Wilhelmus. 

Hetzil. 

Wernherus. 

Theobaldus. 

Otto. 

Baldewinus. 

Bruno; der was bi ziten, do man zali von Gottes ge- 
burt MCXXX jor. 

Gerhardus. 

Burchardus. 

Rudolfus. 

Cunradus. 

Heinrich. 

Cunrat. 

Heinrich von Veringen. 

Berhtold von Tecke. 

Heinrich yon Stahelecke. 

Walther von Geroltzecke, der do streit mit der stat zu 
Strosburg, alse hernoch stöt [l. stat.] 

Heinrich, von Geroltzecke bi Borre. 

Cunrat von Liehtenberg. 

Friderich von Liehtenberg. 

Johanes, der was des hertzogen cantzeler von Osterrich. 

Berhtolt von Buchecke. 

Johannes von Liehtenberg. 


[Wie die stat zu Strosburg streit mit bischof Walther von 
Geroltzecke.] 


In dem jore, do man zalte von Gottes geburte MCCLX jor, 
an dem zistag noch dem sunendage in der vasten, die do heiszet 
Reminiscere, der.ist aht tage noch der groszen yastnaht, do starb 
bischof Heinrich zu Stroszburg, geborn von Stahelecke, ui donoch 
an dem samestage vor dem palmetage wart erwelet zu bischof 
zu Strosburg Walther von Geroltzecke jensite Rines, un dernoch 
in dem sumere wart er besteteget un zu priester uñ zu bischof 
gewihet von deme bischof von Mentze. Dernoch, do man zalte 
von Gots geburte MCCLXI jor, an der liehtmesse sang der bischof 
sin ersten messe zu Siroszeburg in dem munster. Zu dem hochge- 
zit koment vil groszer herren: appet Berhtolt von sant Gallen 
kam dar mit m pferden; do kam appet Berhtolt von Murbach, 
des bischofs basen sun, mit » pferden; dar koment ouch vil 
anderer grofen uf herren. 

(Ein geischelfart.) 

Dernoch in der vasten koment geischeler, die hettent sich 
gesament in Duschan un zu Rome un in Lamparten, uñ koment 
in tutsche lant, un koment gen Strosburg ie zwene ui zwen, 
mit enander gonde, uf geischeltent sich an bloszen riicken. Der 

geischeler worent me wande mcc; do wart ouch geschetzet un 
gezalet, daz von der stat zu Strosburg mp zu geischelern wurdent. 
Doch erwante die geischelfart do. 

Do noch in dem selben jor, vor den pfingsten, do erhub 
sich die missehelle zwischent dem vorgenanten bischove uñ den 
burgern zu Stroszeburg umbe etlich reht, die der bischof sprach, 
daz si im zugehortent. Do daz nit kunde verrihtet werden, wie 
daz man vaste derzwischent fur un rette, in der pfingeste wochen, 
an dem mentage un an dem zinstdage uñ an dem mittewoche, 
zogetent die burger zu Strosburg us, un zerstörtent uñ zer- 
schleifetent den berg zu Haldenburg, unde fultent den graben, 
der darumbe gieng, wand er gar tief was un stark, wande sů 
vorhtent, daz der bischof eine burg daruf büwende würde, die 
in mohte schedelich werden. 

Do noch gebot der bischof, bi einre penen des bannes, unde 
beroubunge pfruenden un ambahtes, allen tumeherren, pfaffen uñ 
schuelern, groszen un kleinen, daz sü soltent faren us der stat 
zu Strosburg. Daz dotent sü alle, wand allein her Berhtolt von 
Ohsenstein, der dechan was zu dem tume, uf her Heinrich von 
Geroltzecke an den Wasichen, der senger was, un ouch noch des 
bischofes tot bischof wart zu Strosburg. Der vorgenante dechan, 
wand er alt was un krankes libes, do bleib er mit des bischofes 
urloub; aber der senger, her Heinrich von Geroltzecke, der bleib 
wider des bischofes wille, un was ouch wider in do ze mole, uñ 
ouch vormols gewesen wider in, an der walunge zu dem bistum. 
Do die pfaffeit allesament us der stat kam, do verschlug der 
bischof singen in der stat, un verbot dinne alle kristenliche 
heilikeit, es were kinden oder siechen. Do schuffent die burgere, 
daz drie pfaffen in die stat koment, die douftent die kint un ver- 
rihtetent die siechen, wider des bischofes gebot. Do die dum- 
herren uf rittere, die der stift ambahtlute worent, Kagen un 
Begere un Burggrofen un andere etwie vil, us der stat furent, 
do noment si mit in, was si in baren pfeningen hettent. Aber was 
sů anders hettent, es were win, oder korn, oder fleische, oder ander 
habe, daz lieszent si in der stat, un zeichetent daz un beschribent 
es, un schetz[et]ent waz es wert was, wan sü hoffetent, es solt in alles 
vergolten werden. Do sti alsus us der stat koment, do noment die 


59 


burgere allez, daz st dinne hettent geloszen, un teiletent es under 
sich, un der ritter höve un hüsere zerstortent sů untz in den grunt, 
un ir boume stumetent sie. Aber der tumherren höve, die blibent 
lere stonde, un wer do wolt, der lief drin, un brochent abe schlos 
uñ rigele uñ benke un pfüster; un waz [sú] abe mohtent gebrechen, 
daz drugent si, dar si woltent. Do samet der bischof ein groszes 
her, uf hette zu helfe den bischof zu Triere, der sin oheim was, 
der kam mit pcoc gewefetenter; der abbet von sant Gallen mit vil 
volkes, der abbet von Murbach mit vil volkes, grove Rudolf von 
Habesburg, der do noch romesche kunig wart, un andere grove uf 
herren un edeler lute vil, also daz alles, daz uszewendig der muren 


was zu Stroszeburg, ouch in den nehsten dorfern dobi, daz was 
alles wider die stat. 


Mit dem volke besas er die stat zu Strosburg. Un besametent 
sich zum ersten bi Holtzheim, un besoszent Lingolfesheim, daz doch 
krang was; daz gewiinnent sti mit solicher gedinge, daz, die duffe 
worent, soltent zogen in die stat mit allem deme, daz su hettent, 
ungeschediget un unverseret; die burg besatte der bischof mit den 
sinen. Do noch besas er die stat, un schlug sine gezelt uf, uf 
die matten zwischen Eckeboltzheim un Kunigeshoven. Do sů sich 
dohin geleitent, noch do was der bischof von Triere nüt do, doch 
kam er des selben tages dar, un do er was zuzogende zwischent 
Hugesbergen un Eckeboltzhein, do gieng sime here ein wagen noch, 
geladen mit harnesche un anderme gerete. Nu was ein farende man 
in der stat geseszent, der was genant Bitterpfil, der nam etliche ge- 
sellen zu ime, un furent us der stat, un noment den wagen uf 
furtent in in die stat. Do man daz in dem her bevant, do hette sich 
des bischofes gesinde von Triere noch do nüt gerwe abegezogen, un 
zogetent ir etwie vil, die noch do gewefent worent, un noment etlich 
mit in diser lantlüte, die si ouch geweffent fundent, un worent die 
herren von Liehtenberg un der marschalg von Huneburg mit den 
iren, un andere etwie vil, un koment gar ungestumecliche gegen der 
stat, un do si koment zu Kunigeshoven an die porten bi sante Aure- 
lien, do worent der etwie vil, vil bi der merre teil, die do hueten 
soltent, in die stat gangen eszen, wand ez was in deme inbisze, 
doch fundent sü do brotbeckere un andere etliche, der doch wenig 
was, uñ hern Reimbolten, genant der lange Reimbolt, des alten Lieben- 
zellers bruder, un andere, doch wenig, den die porte befolhen was 

zu behuetende, Die uszere koment sturmende, geweffent un geritten, 
an die porten, un kertent die an, die do hutent, ui woltent über 
iren willen in die vorstat. Die innern satten sich zu were, un wart 
do gevohten, daz den uszern wol ıx pfert wurdent erstochen, aber 
den lüten geschach [nüt]; aber von den innern wurdent der armen 
drie erschlagen, un wurdent gevangen der vorgenant lange Reim- 
bolt Liebezeller, ui andere knaben, die do worent gangen in die 
garten, daz sů woltent des bischofs here schouwen, un worent die: 
ein Reimbolt, genant Frummolt, des vorgenanten langen Reimboltze 
brudersun, un ein Bockelin vor dem. munstere, un ein Eberhart 
Sicke, un etlich me, doch nut vil. Diz geschach an sant Margriden 
tag. Dernoch an dem andern tage, do giengent etliche geisteliche 
lite dozwischent, un mahtent einen friden zwischent bischof un 
der stat untze noch ernen, uñ zerreil daz her, iederman wider, dan- 
nan er kumen was. Die wile der fride werte, do rette man vaste do- 
zwischent umbe suene; daz moht nut sin, daz es iht gesuenet wiirde. 

Umbe den herbste, do der frit us was, do besamente der bi- 
schof sin her, des leit er ein teil gen Geistpoltzhein, ein teil gen 
Kochersberg, un daz merre teil gen Molleshein. Un waz uszewendig 
der muren was, daz was wider die stat, wande her Otte yon Ohsen- 
stein, der alte, mit etlichen sinen rittern, un her Burkart von Hohen- 
stein mit zweien rittern, uñ ein Walther von Gyrebaden mit zwein, 
un die brueder genant die Ringreven, die worent mit der stat umbe 
iren solt; un andere soldener, von uszewendig der stat, wol uf 
sehtzig, der worent ein teil zu fus, ein teil schützen, un ein teil 
geritten. Aber der bischof mit sime volke, un mit den, die er zu 
Lingolfeshein hette, lies des herbstes nüt ein tropfen wines in die 
stat kumen. 

(Ein genuhtige zit.) 

Un was doch des herbestes alse vil wines, daz man einen guten 
omen wines in allem deme lande gab umbe iiij d’, un ein fuder vol 
wines umb ein leres vas, un was daz des schult, wande kein win in 
die stat kam: do von was er uszewendig wolfeil. Doch was kein ge- 
breste in der stat, wand man gab ein vierteil kornes umbe iiij sol’ 
uñ ein vierteil wines umbe iiij d’. 

Die wile der krieg alsus werete, do koment in die stat zu 
Strosburg grofe Rudolf von Habesburg, der do noch romesche 
kunig wart, uñ grofe Gotfrid von Habesburg, sin vetter, un grove 

Hartman von Kiburg, des grofeschaft ouch dernoch viel an gro- 
ven Rudolfen von Habesburg. . Do kam ouch grove Kunrat von 
Friburg un her Heinrich von Nuwenburg, der dumprobest von 
Basel, der donoch bischof zu Basel wart, un ouch mit grove Rudol- 
fen von Habesburg groszen krieg wart habende. Do die vorgenanten 
herren in die stat koment, do lite man ein glocke, un besamete alles 
volke, daz in der stat was, uf den fronhof; do swurent die herren 
offenliche vor allem volke zu der stat, daz sů der stat woltent be- 
holfen sin wider allen menigelich, un sunderlich wider den bischof 
un sin helfere, iemer die wile si gelebetent. Des swur ouch die 
stat den herren daz selb zu gelicher wise. Donoch zogetent die bur- 
ger dicke us, un brantent die dorfer un verherjetent daz lant, daz der 
fiende was, sunderlichen des von Liehtenberg un des von Geroltz- 
ecke jenseit Rines, der des bischofes vatter was, un des grofeSige- 
brehtes von Werde, un der von Rotzenhusen, un anderre herren. 
Do wider verherjete der bischof alle die gueter, die der burger wo- 
rent un in dem bistum logent, ir ackere uñ ir reben; die teilet er 
under sin helfere un under sin dienere, also daz die guetere inen 
unde iren nochkumen eweclichen soltent bliben. 

Do noch zu den winnahten an sant Thumons dag von Kantel- 
berg, zogetent die burgere us mit den vorgenanten groven uñ allen 
iren helfern, also daz wenig lutes bleib in der stat, und koment 
gen Brusche-Wickershein, un woltent den rittern, die do sitzent, 
eine vesten angewinnen, von der inen vil schaden was gesche- 
hen. Do sü zu dem dorfe koment, do fundent sü daz dorf vol 
nüwes wines, des drunkent die armen, daz ir vil drunken wur- 
dent, wanne sů des jores nit nuwes wines gedrunken hettent. 
Dis wuste der bischofe vore, un besamete alles sin volk in dem 
gantzen lande zu fus un zu rosse, wande er hette begaddet un 
geboten, wenne man die grosze glocke zu Molleshein lite, daz 
danne daz neheste dorf ouch solte lüten, un also ein dorf noch 
dem andern, untze gen Schletzstat, un gen Rinowe, un gen Zabern, 
un gen Hagenowe. Mit dem lütende kam sin volg alles zu ime 
un fur gegen den burgern, un hette vil me volkes zu ross un 
zu fusze, wande die burgere, un kam uf den berg, der do lit zwi- 
schent Wickersheim un Kolbotzheim, daz si enander ansihtig wur- 
dent. Do noch koment sů alse nohe, daz si zusamene rettent; 
do hette der bischof gerne mit den burgern gevohten, do was 

ein waszer derzwischent, daz was so tief, daz man nut wol derdurch 
moht gevarn. Wer daz waszer nit gewesen, so wer ein strit do 
worden; uf were ouch daz geschehen, so spricht man, daz der bischof 
wol hette den bürgern angesiget. Do die burger sohent, daz sts 
unweger do hettent, un doch der bischof nit zu in mohte, do 
erschrockent su un entsoszent sich, ui zogetent widerumbe heim. 
Noch do logent der armen etwie vil do trunken, die woltent nut 
us dem dorfe, do die andern dannan furent, was man in gerufte 
un si gemanete. Do die burgere alsus us dem dorfe koment, 
do blibent der armen, die do trunken worent, wol x oder xv bi 
dem wine: uber die koment die vinde. Die trunkenen grustent 
die fiende un butent in trinken; die viende dankent in irs gruszes, 
un hiewent in hende un fuesze abe, un schlugent si zu tode. 
Do die burger alsus wider in die stat furent, underwegen bran- 
tent sü daz selbe dorf Wickersheim, un Achenheim un Schaftoltz- 
heim un Wolfheim, sus koment sů wider in die stat. Do noch 
furent die vorgenanten groven wider in ir lant. 

(Kolmar wart gewunen.) 

In den ziten stunt daz romesch riche ostür, daz kein romesche 
kunig was, un was der bischof gewaltig zu Kolmar un zu Keisers- 
berg, daz su niemanne anders undertenig worent, wande dem bischofe. 
Nu was ein schultheisze zu Kolmar, der hies Johanes, un was der 
gar wol gefrünt un ouch gar geminnet zu Kolmar. Der wart von 
partien, die zu Kolmar worent, us der stat getriben, un det daz 
ein parte, die an dem bischofe was zu Stroszburg. Derselbe Jo- 
hanes fur zu grove Gotfrit, sime vettern, uñ trug mit in an, er 
wolte heimeliche in die stat zu sinen guten frunden gon, uf 
wolt mit in anlegen, daz man in eins nahtes ein porte uf solte 
tun, daz sů mit irme gesinde hinin furent uñ die stat gewunnent. 
Der schultheisze Johanes kam in eim fasze, daz zu beden bode- 
men wol verschlagen was, in die stat, in eins dumherren hof, der 
sin mog was, un ouch umbe die sache wuste. Do schiht er noch 
sinen frunden, un trug die sache an, als dovor geseit ist. Do 
die naht kam, do hub grofe Gotfrit — der gar frumme was, un getor 
stiger was, danne grofe Rudolf, wand er ouch jiinger was — mit sime 
gesinde gewarnet zwo acker lenge, oder ein wenig fiirbas, von 
der stat gar heimeliche, ui wartete des zeichens, wanne man 
die porte uf dete. Der selben nahte kam der schultheisze an die 

porte un schuf, daz sù entschloszen wart, un gienge herus un sties 
eine bürde strouwes an ein spere, uñ entzunte daz zu eim zei- 
chen, daz die porte entschloszen was. Do daz die uszern sohent, 
do kament sů uñ rantent gewalteclich in die stat, zu der porten 
in. Nu was ouch vor begattet, daz in iegelicher gaszen ein burde 
strouwes lag, die entzünte man alle, daz sü deste bas gesehent, 
uñ was umbe den ersten schlof. Do sů alsus in die stat worent 
kumen, do rittent sú von einre gaszen in die andere, mit bloszen 
swerten, un schrüwent Habesburg. Do daz schultheisze Johanes 
viende hortent, un sin widerparte, etliche fluhent barfus un one 
bruch, uñ vielent uber die ringmure us, ein teil wurdent gevangen, 
ein teil erschlagen, Sus gewinnent [l. gewunnent] sù die stat, des 
sich daz merre teil der stete frouwete. Do kam grove Rudolf in die 
stat; den nomen die burgere zu eim herren un huldetent ime, 
untz daz er kunig wart, daz sů ouch donoch mugelichen soltent 
dun. Donoch wart ime Keiserberg ouch. 

In den ziten worent partien un missehelle in der stat zu 
Mülnhusen, die do zermol des bischofes von Strosburg was uñ 
ouch an daz bistum horte. Do die eine parte vernam, wie es zu 
Kolmar was ergangen, do schihtent sù heimelichen zu den vorge- 
nanten grofen, un gelobetent in, daz si eins nahtes kement ge- 
warnet: sü woltent in eine porte entschlieszen, un woltent in die 
stat gehen, uñ grofen Rudolfen zu eime herren nemen, alse die 
von Kolmar hettent geton, wan der bischof, der hette eine burg 
in der stat an eime ende, uf der muren stonde, do hette er 
uffe sitzende einen schultheiszen, der was sinre basen sun, der 
hies der von Steinburne, der trenget das volk alse sere, daz st 
swerliche mit ime worent ubersetzet. Sus gewunnent die grofen 
die stat zu Mulnhusen, un noment die burgere grofen Rudolfen 
zu eime herren, uf bleib ir herre untze noch sime tode. Da 
daz ergieng, do satte sich die ‘burg wider den grofen un die stat, 
do belogent si die burg un logent xij wochen dervor, wande su 
gar veste und gut was. Ze jungest der grove gewan die burg, un 
vienge alle die, die deruffe worent, un hielt ire etliche gevangen 
vij jor; die lies er lidig, do er zu kunige erwelet wart. Do er 
die burg gewan, do brach er sů zu grunde abe, durch bette 
wille der burgere zu Mulnhusen. Sus was alles ober lant untze 

gen Basel wider den bischof, un mit der stat zu Strosburg, on 
allein Rufach, die stat. 

Darnoch die ritterschaft un edellite, die umbe Kolmar ge- 
seszen worent, un die burgere, die drus worent vertriben, die 
trugent an mit rote des bischofes, daz sů die stat Kolmar wider 
woltent gewinnen, alse die groven hettent geton, un koment eins 
morgens geweffent zu Kolmar an die porte, un hettent ouch an- 
geleit mit iren fründen, un mit der parten, die sů an in hettent. 
Un mit der helfe, do es dagete, do wart die porte entschloszen, 
do rittent ir wol hundert in die stat mit ufgestiirtzten helmen 
un mit bloszen swerten, uñ schrüwent: bischof von Strosburg. 
Do daz schultheisze Johanes vernam, do wefent er sich, so er erste 
mohte, ui besamete sin guten frunt, die er haben mohte, uñ 
ouch von andermme volg ein teil, wande sü schliefent noch do 
vil nohe alle, un kame gegen in, un vaht mit in in der stat. 
Un zu dem ersten wart schultheisze Johannes erschlagen; zehant 
geriet sich des schultheiszen parte merren, ui der die innewen- 
dig worent; un do sü den schulltheiszen dot sahent, wand sü 
in gar liep hettent, do wurdent sů ergrimet über die uszere, un 
dotent in so getrange, daz sie mustent fliehen. Ir ein teil fluhent 
wider us zu der porten, do sù worent in kumen, un entrunnent; 
die anderen, die do blibent, die wurdent alle erschlagen: man 
nam ir keinen gevangen. Es wurdent ouch etlich von den bur- 
gern erschlagen do zu stutze, die man argwenig hatte; etlich 
wurdent ouch geschleufet an den galgen, un wurdent uffe reder 
gesetzet. Do zwischent weret alles der krieg zwischent der stat 
uñ dem bischof, uñ verherjetent daz lant zu beiden siten des 
Rines, waz do was zwischent Brischowe uñ Selsze, mit brande un 
mit roube, und kunde den krieg nieman gesunen. 

(Wie der strit geschach.) 

In dem jore, do man zalte von Gottes geburte MCCLXII jor, 
die wile der krieg alsus werete, an der nehesten mittewochen 
nach dem sunnendag in der vasten, der do heiszet Reminiscere, 
der ist aht dag noch der groszen yastnaht, do zogetent die von 
Strosburg us mit geriteme volke, waz sü haben mohtent, und wol 
mit den halben fuszgonden, mit steinmetzen uñ andern werke- 
lüten, un brochent den kirchturn zu Munoltzheim, der was gar 
stark un hoch von steinwerke, wande sü entsoszent, daz sich der 

bischof deruf wurde verhalten ua verlegende, die wile der krieg 
werete, uñ in [die] stroszen wurden [l. wurde] verhaltende un ver- 
legende, die do gont von Brumat, von Hagenowe, von Zabern 
un von Hochvelden gen Strosburg. 

Die wile sù den turn brochent, do befant es der bischof, 
un det die glocke luten zu Mollesheim — donoch bitent die an- 
dern alle, alse do vor geseit ist — zehant hat er sin volke besament 
daz er hete, wol uf cce riltere zu rosze, uñ wol uf v tusent 
fusgonder, un kam von Dabichenstein zogende gegen der stat, 
un was begerende, daz er mit den burgern solte striten — wan er 
truwete wol, daz er in solte angesigen, uñ daz er ouch in kein an- 
der wis des krieges moht ein ende han, wand mit strite, un was in 
ouch sere beruwen, daz er nüt zu Wickersheim sü hette angekeret, 
also do vor geseit ist, un mit in gestritten — un darumbe so zogeter 
gar gireclichen un ungestumekliche gegen den burgern, die zu Mu- 
noltzheim den turn brochent, un wolt mit in vehten. Do daz die selben 
burgere befundent, daz der bischof gegen in kam, do schihten sti balde 
louffende boten in die stat; die lieffent alse wit die stat was, uñ 
ruftent, der bischof zogete gegen den burgern, die do zu Munoltz- 
heim werent; do sturmde man die glocken uber alle stat, des 
zogetent die burger alle us gegen deme bischof. Die wile warne- 
tent sich die uszern burgere, uf zogetent von Munoltzheim uf 
den berg zu Haldenburg, unde hieltent do mit ufgeworfenen ba- 
nieren, un sohent, daz die gantze stat gegen in herus zogete zu 
helfe: des volkes was so vil, daz si kume daz velt möhtent gese- 
hen vor luten. Do die uszern burgere sohent die innern alsus 
kumen in engegen, do zogetent die uszern gegen dem dorfe Obern- 
husbergen, also daz sů doch alles uf dem berge blibent, uñ hiel- 
tent zwischent Mittel-husbergen un Ober-husbergen, untze daz die 
innern noher zu in koment; do zogetent su den berg herabe un 
woltent durch Ober-husbergen; do mohtent si nut durch daz dorf, 
wande es was vergraben mit eim graben, do die pfert nit wol 
uber mohtent. Do si nit uber den graben mohtent, do kertent 
sü sich mit iren bannern wider die stat, un suchtent weg, wo 
sů uber mohtent kummen gegen dem bischof. Do st alsus nebent- 
abe zogetent, do schein es glich alse woltent sü in die stat zogen. 
Do daz der bischof un die sinen sohent, do wondent sü, sü woltent 
in die stat wichen, alse sü vor zu Wickersheim hettent geton, 

un wurdent daruf alse frech, daz sti uber die burger schrüwent: 
„sů fliehent, sú fliehent.* Des moles hub der bischof uf deme 
berge bi des Stubenweges boumgarte[n], un do er sach, daz die bur- 
gere wider die stat sich kertent, als ob sü fliehen woltent, do 
zoget er ab dem berge gegen der stat, uf daz öbene velt, mit 
sime gerittenen volke, wande sine fusgonden worent noch do nut 
zu im kummen, uñ sterkete un manete sin gesinde vaste mit groszen 
gelubden, un hieltent do uf der öbene. Do zwischent hettent 
die burgere den graben umbevaren, uñ kertent sich mit iren 
banern gegen den bischof widerumbe, uñ zogetent zu ime so 
nohe, daz su uf ein ackerlenge von ime worent; do hieltent su 
stille, un ordetent un mahtent iren spitz, un sterketent enander, 
un manetent die fusgonden un sprochent: „sint noch hüte starkes 
gemuetes, un fehtent unerschrokenliche, umbe unserre stetie ere, 
un umbe ewige friheit unser selbes un unserre kinde unde aller 
unserre nochkummen!“ Do sich die uszern burgere alsus hettent 
gekeret gegen dem bischof, do koment die innern burgere, die 
in zu helfe koment, gliches zu in. Nu was under den innern 
burgern houbetman her Clauwes Zorn, der alte, den hieszent die 
uzsern burgere mit den sinen willekomen sin mit groszen fröuden, 
un sunderlichen her Reimbolt Liebenzeller, der alte, der gruest 
den Zorn uñ sprach: „herre der Zorn, min aller liebster, sint 
Gotte willekome! ich begerete uch bi allen minen tagen nie so 
sere zu sehende, als ich nu tu.“ Do die burgere alsus worent 
zusamene komen, do kusent sů zwene, die daz fusgonde yolk sol- 
tent wisen, wie sti sollent striten un wider wen su striten solient, 
un mahtent ein gebot, daz die fusgonden den zweien soltent 
gehorsam sin; daz gfejlobetent die fusgonden alle, un dotent es 
ouch. Die zwene worent her Hug Kuchenmeister, uñ Heinrich 
von Ache, erbere burgere; die. hieszent, daz alle die schützen, 
die do worent, soltent sich sundern von dem andern volke, un 
soltent sich nütsit an den strit keren, un soltent nüwent ahten, wie 
sů mit geschütze des bischofes lite letzetent , die do zuzogetent 
un noch do wit bi ime worent, daz eht si zu dem strite nuit ku- 
men möhtent; un was also. besorget: wenne die halben schutzen 
schüszent, so soltent die wile die andern halben ire bogene in- 
ziehen; uñ was ir geschetzet also vil: wenne ox schuszent, daz 
ouch alse vil die wile die armbrust inzugent, Alsus besorge- 

tent si sich wider den bischof un die sinen, uñ was ir meinunge 
veste daran, daz sů striten mit ime woltent. Daz selbe was ouch 
dem bischofe zu mute gegen den burgern, uñ richtete sin her 
deruf mit guten manungen. Doch widerrietents ime die besten 
uñ die wisesten, die er hette; die betrahtetent vorhin, daz er 
nut gesigen mohte gegen solicher kraft un menie, so die burgere 
hettent; un do sů in sus warnetent, do bestrofet er sů un sprach, 
sů werent zagen: woltent si, daz sù enweg furent. Doch bli- 
bent su durch der eren willen: wie daz su iren tot yorhin wustent, 
so rittent si doch in den strit. 

Do sü sich alsus zu beiden siten hettent bereit, un die 
helme ufgestürtzet un die swert usgezogen, do was under 
den burgern einre, hies Markes von Eckeforshein, ein edel- 
kneht, der reit zum ersten an gegen den fienden mit einre 
glevene. Do kam ouch us des bischofes here einre mit einr 
gleven gerant gegen ime. Die zwene stochent also hart uf 
enander, daz die spere beide zersprungent, un ros un man zu 
beiden siten dernider vielent, uñ die rosse beide blibent dot 
ligende. Do iletent die burger irme Markese noch, ‘un hülfent 
ime uf, daz er uf ein ander ros kam; sus kam er hin. Der 
andere wart zehant erschlagen; uf den iletent ouch des bischofes 
gesinde gar frummekliche noch, one die fusgonden, wan die moh- 
tent nüt zu in vor den schützen. Do die gerittenen under enan- 
der worent kummen uñ etwie lange hettent gestritten, do koment 
die fusgonden burgere den iren noch, so sü schiereste mohtent, 
uñ umbezugent daz her, frunde un fiende, un stochent der fründe 
un fiende ros, wande su in den nöten eins yor deme andern 
nut wol erkennen mohtent, wande [su] ouch des underwiset worent 
von dem alten Liebenzeller, daz sü soltent erstechen der fründe 
un der fiende ros allesament: wande die burgere die werent nohe 
bi irre stat, so were der bischof verre von sinre heimuete; uf 
were joch, daz sü beide site zu fusze kement, so mohtent die 
burgere die uszern vil lihteklicher in die stat gedinsen — wan 
die stat nohe was, uñ der uszern ouch minre danne der innern 
— wenne daz die uszern, der wenig was, die burger mohtent mit 
in bringen dannen zu irre heimuete, die verre was. Sus erstochent 
sù der viende ros alle, daz des bischofes gesinde alles zu fusze kam. 

Der bischof streit uf den selben tag gewefent mit sin sel- 

bes hant, als ein frummer ritter, un wurdent zwei ros under 
ime erstochen. Do er uf daz dirte kam, und sach, daz er 
uberstritten was, do floch er mit zweien rittern, die uf in 
wartetent, un worent die her Burchart Mürnhart, un her Wolfhelm 
Meyenris von Achenheim, des selben Burkartes geselle. Do 
die burgere sohent den bischof fliehen, do wart ein groszer 
geschre uber in. Des rantent im die gerittenen von der stat 
noch, gegen des Stubenweges boumgarte[n], untze uf den 
berg, un woltent in han gevangen, un do sü in nüt mohtent 
erriten, do kertent sü wider uf daz velt, do der strit was gewe- 
sen. Do zwischent worent alle ire fiende, di sü lieszent uf dem 
velde ligen erschlagen, alse naket us gezogen, daz keim die bruch 
anbleib, unde der worent ıx oder me, rittere un andere edeler 
lite; under den was her Herman von Geroltzecke, des bischofs 
bruder, der was gar ein frummer ritter, un was lantfoget under 
kunig Richart von Engellant, do er romische kunig was, von Basel 
untze gen Selze, zu beiden siten des Rines. Do wart ouch er- 
schlagen der von Tiersberg, des bischofes vetter; un der Waffeler 
der alte, mit sinen zweien sunen, die ritter worent; un drie gebruedere 
vonEckerich, un drie Schollin von Enesheim, unde zwene Uszellin von 
Virdenheim, uñ der rot Burggrove, un ein Beger, unJohanes von Werde, 
ein ritter, un ein Johann von Butenhein, un der Tierlin, un andere 
vil, untz uffe Lx, one die armen. Do wurdent ouch Lxxvi gefangen, 
un wurdent zu der stat gefueret, gebunden mit iren eignin sei- 
len, die sù dar hettent broht, daz si die burgere mitte woltent 
han gebunden, dannan zu fuerende. Under den worent: her 
Sigebreht, lantgrofe von Werde, un drie von Landesberg un von 
Andelahe, un der marschalk von Hüneburg unde andere vil, me 
danne ıxx; die andern alle die fluhent. Aber under den burgern 
wart nieman erschlagen, wan einre, der was ein metziger un 
hies Bilgerin: den furtent die do fluhent mit in gevangen, uf 
do sü in brohtent gesunt untz gen Geispoltzheim, un do befun- 
dent, daz ire frünt in deme strite erschlagen worent, do er- 
schlugent si ouch den metziger mit bedohtem mute. 

Nu sol man wiszen, daz in dem strite nieman was wand 
die burgere, un nüt ire helfere, wenne allein der von Ohsenstein, 
un der von Hohenstein, un der von Girebaden, die ouch do vor 
sint genennet, un keinre von den grofen, noch von den solde- 

nern, wande sú worent alle vormols enweg gevaren. Do der 
strit alsus ergieng, do zogetent die burgere mit groszen fréuden 
in die stat, un furtent die gevangen mit in. Die doten lieszent 
sů nacket ligen uf dem velde, die wurdent in der naht yon iren 
frinden ufgelesen uñ begraben. Des morgens fruege zogetent 
die burgere us gen Lingolfesheim un fundent die burk lere: die 
verbrantent si. Dannan furent si gen Northus un verbrantent 
daz dorf garwe; un forht sich daz gantze bistum, wande war st 
koment, do schufent sů alles daz sù woltent, on allen widersatz. 
Von Northus zogetent sü wider heim. 

An deme andern tage schihte der bischof geisteliche lute 
in die stat, daz sù soltent reden umbe fride un suene, un daruf 
lies er abe die gebot, mit dem er Gots dienest hette verboten, 
uñ erloubte zu singende un Gots dienst zu habende. Er enbot 
ouch den burgern, daz sü die gevangnen tugentliche hieltent, die 
sù an dem strite hettent gevangen, un sunderlichen sinen bruder, 
hern Herman, den lantfoget: den wond er, daz er gevangen were 
uñ noch lebende were, daz doch nit enwas, wan er was er- 
schlagen, un was alse sere verwundet under. sime antlitze, un 
gestummelt an henden un fueszen, daz man in nüt erkante under 
den andern toten, do man sü nacket ufhube von dem velde, 
un sů zu grabende furte gen Doroltzheim. Un do man die an- 
dern mit weinende begrup, do wart her Herman von Geroltzecke 
in ein loch geworfen: wande man sine nüt bekennen mohte, do 
wonde man, er were ein burger von Strosburg. Die burger 
suchtent under allen iren gevangen hern Hermanen, den vorge- 
nanten, wand st werent fro gewesen, daz sù in hettent gehaben 
in gevenckenisse. Do in nieman yant in der stat, noch usze- 
wendig von des bischofes wegen, do dohtent die burgere, etwer 
in der stat muest in heimelichen han, der in ouch heimelichen 
wolte widergeben, un gebutent offenlich: wer in heimelichen 
hielte un in nut den burgern entwürtete, den un alles sin ge- 
schlechte solte man iemer me von der stat verwisen, un alles 
sin gut solte der stat gevallen sin; aber wer in hette uñ in den 
burgern widergebe, deme wolt man c mark silbers geben. Do 
man in alsus niergent kunde vinden, do gedahtent die uszern, 
wie einre zu Doroltzheim were in ein loch geworfen, den nieman 
bekante, und zugent in herus un beschiewent in, un erkantent 

an einr wunden, die hette er an eim beine, uñ ouch an andern 
zeichen, daz ers was. Do begrubent sü in mit groszen eren, un 
ouch mit leide, in deme kloster zu Doroltzheim, vor dem fronaltar. 

Do disen unfriden nieman kunde versuenen, wie daz vil 
frummer lüte umbe suene wurbent, do verschlug der bischof aber 
singen in der stat, als es vormals was gewesen verschlagen. Nu 
worent die gevangen geleit uf den dormenter un den krützegang 
zu deme munster, uñ hut man ire mit groszem flisze un mit 
wahte. Der bischof hette do noch keinen gewalt, noch maht, 
un lag allein, un wer sich von den uszern mit der stat moht 
gesuenen, der tet es, also daz alle dorfer un lantlüte furent in 
die stat, umbe ire notdurft zu kouffende un zu verkouffende. Do 
daz gewerete untz noch der erne, do zogetent die burger us mit 
gewalt, un on allen widersatz gen Obern-ehenheim, daz was noch 
do nit umbemuret, als es nu ist, un verbrantentze |l. verbrantents] 
garwe. Darnoch furent sü gen Igmarsheim un Bischofesheim, un 
gen Doroltzheim, un zu vil andern dorfern, die zu dem bistume 
hortent, un zerstortent sü alle. Do sü koment gen Mollesheim, 
die gobent in eine summe geltes, daz sü sie nüt verbrantent. 
Do zogetent su fürbas gen Dabichenstein, un Arnoltzheim, un 
Kolbotzheim, un Butenheim, un Sulize, un Wolfgangesheim, un 
Holtzheim, uñ andere dorfer vil; die sù alle verbrantent. Sus 
zogetent sü heim mit groszen fröuden. Do noch furent sü uber 
Rin un besaszent Willestetle — daz was gar wol mit holize un mit 
wickhüsern un mit graben umbetullet, un was ouch den burgern 
groszer schade drus geschehen, die wile der krieg werete — daz 
gewunnent su ui beroubetents, un furent wider heim mit fröuden. 

Do dis geweret untz an den herbest, un sich die uszern vil - 
nohe alle gesunet hettent mit den burgern, also daz man win un 
korn uf ander koufmanschaft in die stat furte noch alter gewon- 
heit, do kam kunig Richart von Engellant, der bi den ziten zu 
eime romeschen kunige was erwelet, gen Hagenowe. Der warp 
umb ein suene zwischent dem bischofe un der stat, un besante 
sů beide site für sich. Do koment die burger dar mit Lx ver- 
dahten rossen. Do der kunig gewarb umbe sune, so er beste 
mohte, uñ doch nut furgang mohte hon, do wart der bischof 
zornig, un sties ein unbedohte rede us vor zorne : -hette [l. hett er] 
der rede geswigen gehebet, ime werent sine gevangen alle ver- 

geben uskomen un wider worden. Un was dis die rede: „nu 
aht ich doch nüt vil, daz kein suene hie wurt, wande ich getrüwe 
wol, daz ich mit gotze [l. Gotts] helfe kurtzelich mine gevangen 
alle wider habe.“ Do die burgere dise rede hortent, do schetze- 
tent si, waz daran geligen mohte, uñ furent on urloub wider 
heim, so sü beldeste möhtent, un giengent zu den gevangnen, 
un beschiewent ire bant un ire iserin ringe un ire keten, do mitte 
sů gebunden worent, uñ fundent, daz die bant un die ringe alle 
klugelich zerfigelt worent. Do suchtent sü under den betten, uü 
fundent die figele un die seile un anders gezüges vil, domit 
sů woltent entrunnen sin un hin kummen sin. Sus giengent sů 
suchende von eime bette zum andern, un hubent daz strou uf, untz 
uf die bune. Do si alsus suchtent, do koment sù zu eins bette, 
der hies Cunrat von Schuttere, un woltent ouch do suchen, alse 
sů hettent den andern geton; do det derselbe Cunrat derglich wie 
er siech were, ui sprach, der in ufhube, oder wie lutzel man in 
geregete oder wante, er mueste sin sterben. An die wort kertent 
sů sich nút un hubent in uf; do fundent sů under ime ein groszes 
loch, durch daz loch giengent st alle naht in den kelre, der under 
dem dormenter. stot, mit eime groszen seile, daz vol knopfe was; 
daz seil fundent sů ouch. Sie fundent ouch in deme kelre ein 
groszes loch gegraben durch die mure wider den bruderhof, uñ wer 
es, daz der bischof der rede hette geswigen, die gevangene werent 
des selben nahtes allesament entrunnen un uskomen. Do dis ge- 
schach, do leitent si den Cunrat von Schuttere in ein turn, der 
was genant zu den Undürtigen, und vermahtent die mure un die 
locher wider, un verschluszent sů, un behutent si bas, dan sů 
vormols hettent geton. Do die gevangnen sohent, daz su keine 
zuversiht hettent, daz su ibt erloset möhtent werden: welre do 
möhte, der suende sich mit den burgeren, un loste sich domite, 
daz er zu den burgern swuere, daz er mit in wolte sin, un wider 
den bischof. Alsus wart ir daz merre teil lidig geloszen. Donoch 
do die winnahten fiirkoment, doch vor dem zwelften tage, do die 
burgere die gefangen hettent lidig geloszen, den grofen Sigebrehten 
von Werde, un die von Andelahe, un die von Landesberg, un andere 
vil, do zogetent die burgere einre naht us, die was so kalt, daz nie 
kelter naht solte werden gesehen, gen Bischofeswiler, un verbrantent 
daz dorf un furent des morgens wider heim. 

Do diser krieg gewerete untz an die vaste, do starb der bischof 
Walther, an dem schürtage. Man wil ouch, daz er yon leide sturbe. 
Un wart begraben zu Doroltzheim, nebent sins bruder Hermanes 
grab. Do der bischof gestarb, do wurbent die dumherren umbe ein 
suen gegen den burgern. Die suene wart also gemaht yil nohe mit 
allen den uszern, daz aller schade, der zu beiden siten were ge- 
schehen die wile der krieg geweret hette, der solt glich uf sin, 
einre gegen deme andern. Sus koment die dumherren wider in 
die stat, daz in irs schaden, den sü hettent genomen an iren 
hofen, nie nütschet wart ufgerihtet. Donoch, durch bete wille 
der burgere, erweletent die dumherren einmuetecliche zu bischof 
hern Heinrichen yon Geroltzecke an Wasichen, der do senger 
was gewesen zu Stroszburg, uñ ouch in der stat bleib wider 
_ der bischofes wille, alse do vor beschriben ist. Sus wart ein [suene] 
un ein fride zwischent den burgern un den dumherren. 

Nu sol man wiszende, daz dirre krieg un strit beschriben 
sint un wurdent zu latine, von biderber lüte gesage, die bi disen 
dingen zugegene worent un su ouch sohent, un sünderliche von 
gesegede des groszen Elnhartes vor dem munster, eins burgers 
zu Strosburg, der des tages, do der strit was, gesctzet was zu 
wartmanne. Un wart die geschrift gar vollebrohte von diseme 
kriege an deme ostertage, do man zalte von Gottes geburte 
MCCXC jor. Donoch, durch bete willen Johanes Twingers, 
eins burgers zu Strosburg, broht es Friderich Klosener, ein 
priester zu Stroszeburg, von latine zu tütscher sprochen, do 
man zalte von Gots geburte MCCCLXII jor, an deme mendage 
noch deme sunnendag der drivaltekeit. 


[Strassburgische bischöfe von 1262—1362. | 


Heinrich, geborn von Geroltzecke an den Wasichen, 
wart erwelet zu bischof, alse do vor geseit ist, do man zalt 
von Gots geburt MCCLXII jor. : 

Cunrat, von Liehtenberg geborn, wart donoch erwelet zu 
bischof zu Strosburg, do man zalt von Gottes geburte MCCLXXIII jor. 
In dem selben jore wart ouch grove Rudolf von Habesburg zu eime 
romeschen kunige erwelet. Der starb an sant Margreden dag, do man 
zalte von Gots geburte MCCLXXXXI jor, alse do vor geschriben stot. 

Donoch, do man zalte von Gots geburte MCCIC jore, an der 
mittewochen noch sant Jocobes dag in der ernen, do bischof 
Cunrat, von Lichtenberg geborn, in sime besten vermiigende was, 
un die stat Friburg hette belegen, do wart er unverwenter dinge 
tötliche gewundet, un starb der wunden donoch an sant Peters 
dag, so der ougest monot anvehet, der des jores uf einen sames- 
tag geviel. An deme nehesten sunnendag dernoch wart er be- 
graben zu dem tume, in sant Johanes Baptisten capelle, mit groszen 
eren, als es wol gezam. ` 

Donoch in dem selben jore, do man zalte MCCIC jor, an 
deme nehesten dage noch des heiligen krützes tag zu herbeste, 
do wart Friderich, geborn von Liehtenberg, bischof Cun- 
rats bruder, dumprobest zu Strosburg, einmuetekliche von allen 
dumherren erwelet zu bischofe. Do was zugegene kunig Albreht, 
der romesche kunig, un bischof Gerhart von Mentze, uñ bischof 
Heinrich von Costentze. Der selbe kunig Obreht satte ime sine 
kuniglichen lehen zu der selben stunt, daz nie keim bischofe 
vormols me beschehen was. Donoch, do man zalte von Gots 
geburte MCCCII jor, an der mittewoche, drie wochen noch 
ostern, mit urloub bischof Frideriches, wart daz munster zu Stros- 
burg wider gewihet von eime bischof, der was von Lacedonie, 
wand es vor entwihet was, darumbe daz Johanes Horvor [1. Horwer?], 
ein burger, hette uf dem kore gewundet einen Johanes Zitwan. 
Uf den tag hette man applaz, wer mit bihte un mit rüwe in daz 
munster gat, ij jor un Lxxx tage. Der bischofe Friderich starb an 
sant Dummans abent, un wart begraben bi bischof Cunrat, sime 
bruder, in sante Johanes cappelle, Baptisten, in deme munster; in 
deme jore, do man zalte von Gots geburte MCCCVI jor. 

Do bischof Friderich gestarb, do wart ein cappittel besprochen, 
einen bischof zu welende, un wurdent iiij erwelet zu bischofe, un 
worent die: her Johanes yon Flörichingen, der dumprobst, un 
her Johanes von Ohsenstein, der schulemeister un korbischof was, 
un her Johanes von Erenberg, ouch ein korbischof, un her Her- 
man yon Tierstein, ouch ein korbischof, Die. wile daz bistum 
alsus in kriege stunt, do starb der probst-von Flörichingen, der 
under den vieren erweleten einr was. Die den erwelet hetten, 
die erweltent einen andern an des stat, un was der her Johanes 
von Sirke, der was bischof zu Tole. Do daz geschach, do fur 

der selbe bischof, um her Herman von Tierstein, zu dem bobste, 
daz sů ir sachen do woltent us tragen. Do sü alle alsus werbende 
worent ire sache, beide vor dem bischofe von Mentze uñ vor dem 
bobest, do schiht kunig Obreht — von des von Ohsensteins wegen, 
der sin mog was, un under den die erwelet worent einre was, un 
ouch umbe andere redeliche sachen, die das rich angiengent — 
zu dem bobeste her Johannesen von Zurich, der des 
kunigs kantzeler was un bischof zu Eistete was, uñ schihet mit im 
den appet von Peris. Do die zwene botten bi dem bobeste worent, 
un ire sachen endeliche wurbent, die in befolhen worent, do weis 
man nüt wol, wie daz darzu keme, oder waz den bobest darzu 
brehte: iemer, er satte den kantzeler an daz bistum zu Strosburg, 
un den appet von Peris an daz bistum zu Eistete. Dis geschach uf 
einen dag disen zweien, die doch frumme lute worent un wolgelerte 
pfaffen. Un die wile si obe dem dische soszent eszende, do braht 
man ir ietwederme die brieve uber sin bistum, geschriben un ge- 
bullet. -Der Johanes kantzeler was unelich geborn, us Swoben, von 
Dirbheim, daz doch nieme wart gesehen un gehort uf der stift. Do 
er gen Strosburg kam, do wart er erlichen enpfangen zu dem 
bistume, uñ was deran xxij jor, un was biderbe un fridesam, uñ 
sinen armen luten genedig un gut, un allem lande geneme. Der 
maht einen erlichen spitale zu Mollesheim, mit erlichen pfruenden 
der priestere uñ der brudere un der siechen. In dem spital lit 
er ouch begraben. 

Berhtolt, geboren von Buchecke, eins lantgroven sun 
von Burgenden, wart erwelet einmueteklich zu bischofe von der 
stift zu Stroszeburg, do man zalte von Gottes geburte MCCCXXVIII 
jor, un wart erlich an sanct Dummans tag empfangen un erhebet 
an daz bistum. Der was an der ersten alse strenge mit schetzende 
sine armen lute, daz die dumherren un die burger an in vordertent, 
er solt si bewisen, war daz grosze gut kummen were, daz er uf 
hette genummen von dem bistume. Des nam er ein dag, sich zu 
verenwurtende, uñ do die dumherren un die burgere zugegen 
sohsent, do sprach er: „der bobest gab mir dis bistum, daran woltent 
ir mich sumen un letzen, do muest ich uch mit gaben uberkummen, 
daz ir mich lieszent ungesumet ; un ob ichs daran geloszen hette, 
ich hette uch e noch me darumbe geben. Hettent ir mich nut ge- 
schetzet, so durft ouch ich daz bistum nut darumbe geschetzet [han]; 

wande ich do bares gutes nüt enhette, do muest ichs abe dem 
bistum nemen.“ Do hub er an, uñ seitte was er iede[m]manne hette 
gegeben, den die do zugegen sohsent, beide pfaffen un leien, den 
daz gut wart. Do st die rede gehortent, do swigent su un lieszent 
in genesen. Do er von schulden kam, do wart er alse geneme un 
liep dem lande un der stat, pfafien un leien, den richen un den 
armen, daz sü sin keinen wandel gertent. Doch was er sinen 
vienden gar harte, wand er was der unerschrockenste, menlichest 
man, mit geberde, mit worten un mit werken, den man finden mohte. 
Er was ouch uszermoszen wise, gutes rates, un wolgespreche, un mit 
der stat zu Strosburg wol vereinbert. Er beszert ouch daz bistum 
sere mit buwe, wande bi sinen ziten wart Dambach mit eim vesten 
kirchofe umbemuret, daz vormals ein dorf was. Es wart ouch Berse 
umbemurel, daz vormols ouch ein dorf was. Er lost ouch Offen- 
burg un Ortenberg un Gengenbach, un daz dazu höret, an daz 
bistum, von deme marggroven von Baden, dem es pfandes stunt 
von dem riche. Er was ouch ein getrüwer herre sinen fründen un 
sinen dienern, wand er si zu groszen eren furderte, un sù mahte 
frumme un riche. Er stifte ouch ein capelle bi sime lebende 
nebent dem münstere, zu der rehten siten wider den fronhof, do 
det er im ein grab in machen; do daz grab gemaht wart un ers 
gesach, do was es schonre un kostberre, den daz grab, doman an 
dem karfritage jerlichen unsern herren in leite. Do sprach er: 
„daz sol nut sin, daz min grab Gottes grab ubertreffe*; ui det do 
daz grab noch beszer machen un schonre, un gab es unserm herren 
Gott[e] zu eime heiligen grabe, un hies im do in der selben cappellen 
ein gefueger grab machen. In der selben cappelle stift er ouch 
vier erliche pfruenden, un det sü wihen in sant Katherinen ere, 
des jores, do von Gottes geburte worent MCCCXLIX jor. Donoch, 
do man zalte von Gottes geburte MCCCLIII jor, do starb der vor- 
genant bischof Berhtolt, un wart begraben in der,selben capellen, 
an sant Katherinen dag. Von des tode daz gantze bistum be- 
truebet wart. 

Johannes, geborn von Liehtenberg, wart erwelet ein- 
muetekliche an daz bistum zu Strosburg, ahte tage noch sante 
Katherinen tag, do man zalte von Gots geburte MCCCLIH jor. 
Der koufte dem bistum die langrofeschaft in Elsas, do man zalte 
von Gottes geburte MCCCLVIL jor. 

[Feuersbrünste.] 


(Daz munster brante.) . 

Do man zalte von Gottes geburte MCCXCYIII jor, an unsrer 
Frouwen tag, der erren, alse sü starb, die wile man mettin sang 
un in der selben mettin vier letzen worent gelesen, do entprannte 
ein hus bi dem schupfen, daz hies der Stemphin hus, un brant 
daz gantz ende, uñ die Kurdewangasze, un von dem selben fure 
entzunte daz munster, daz es gar schedecliche brante. Do ver- 
brantent die glocken, uñ die orgele, un ander gezierde gar yil. 
Es brant ouch vor dem munster die gasze, un der halbe spital 
untz an die kremere, un der Grabe zu beiden siten, untze an die 
müntze un die Sporergasze herwider uf, un des Hauwarts hus, 
un erwant ans Kusen hus zu der site, un dergegen uber an dem 
huse zu dem Priol, uñ die drescheler uñ die scherer vor dem 
münster, daz brante alles, untze an das vorgenannt hus zume 
Priol. Es brantent ouch die kreme vor sant Martin, un die 
duchloube vor dem munster. Die huser, die do brantent, der 
worent ccoLv. Donoch verbote man: wer do buwen. wolte, der 
solte keinen uberhang machen, wand einen; un maht ein benemde 
dran, wie lang er solte sin, des maht man ein zeichen an die 
mure uf der grete; wande vormols maht ieder man an sin hus 
alse mangen uberhang uber enander, als er wolte, un sü ouch 
alse lang, als er wolte, herus gonde. 

(Der erste brant des Holtzmerketes.) 

Do man zalte MCCLXXX jor, do brante der Holtzemerket, 
un erwant an des Sickelins hus in Kurdewangasze. 

(Der ander brant des Holtzmerketes.) 

Do man zalte MCCCXLIN jor, an sant Alexius dag, zu mettin 
zite, nohe vor dem tage, untze noch der primen, verbrantent um 
huser. Un gieng daz für an uf dem Holtzmerkete, an deme ort- 
huse gegen deme huse zu Schönnecke, un enbrante daz selbe 
hus zu Schönnecke, untz an der Ründeszin hus an dem Langen- 
kelre. Wider Flasgasze erwant es an dem geszelin zu dem 
Giren ; doch brant daz selbe geszelin wider daz waszer wol halber 
abe zu einre site, zu der andern siten brant es garwe, Es er- 
want ouch zu der andern siten in Flasgaszen, an des Heilmannes 
hus; un in Kurdeboumgaszen, zu einre siten, brante daz hus zu 

Orienberg. Dergegen uber erwande es an deme huse zu der 
Steinin-sülen. In dem selben geszelin brantent die hüser alle, 
one daz zu der Steinin-sülen. In Spittalgeszelin erwant es an 
des Sickelins hus, wider die metzige brante daz offen hus an dem 
orte. Es brante ouch daz hus zu Bubenecke, un die dernebent 
wider die metzige. Die derhiinder stont, zu deme Affen, un der- 
nebent, die blibent. Es brantent ouch die huser bi der Schint- 
brucken, un der metziger schinthus derhünder, Was zwischent 
disen enden was, daz brante alles. 

(Der erste brant in Sporergaszen.) 

Do man zalt MCCCXIX jor, do brant die Sporgaszree un 
der Grabe. 

(Der ander brant.) ‘ 

Do man zalt MCCCLII jor, an dem funften dag noch sant 
Michels tak, do enbrante ein fire in Sporergasze umbe vesperzit, 
un brante untz an die müntze un die selbe zile herabe, un erwant 
an dem hus zum Stegeröuf, un dergegen uber an Fritschen Hals- 
bergers hus; un zu der selben siten brante die gasze uf untz an die 
Pfaltze, un iij hiser under den kremen, un die hüser uf dem Graben 
brantent zu beiden siten, wand allein daz orthus, do der Becherer 
sitzet, wider sant Martin. Donoch verbot man, daz nieman keinen 
uberhang me machen sol uber die almende. 

(Der brant am Runtzuter-grabe.) 

Do man zalt von Gots geburte MCCC... jor, do brante der 
Runtzuter-grabe zu einr siten abe, 

(Der brant sant Peter.) 

Do man zalt von Gots geburte MCCCXXXVII jor, do brante 
von eime dunreschlage an dem meiobent daz glockehus zu dem 
Jungen sant Peter, un die glocken dermit. 

Do man zalt MCXXXII jor, do wart Roshein verbrant. 

(Der erste brant des munsters.) 

Do man zalte MCXLII jor, do brante unser Frouwen munster 
zu Strosburg. Sither brant es ouch, alse do vor geschriben ist. 


[Kriegszüge). 


(Reise gen Sermersheim.) 
Do man zalt MCCXCIII jor, in der fasten, do wart Sermersheim, 
daz stetelin, gewunnen un zerbrochen, un Krakes, die burk, von 

bischof Cunrat un der stat zu Strosburg. Die festen woren hern 
Kunen von Berheim. 

(Reise gen Colmar.) 

Do man zalte MCCXCHI jor, in deme herbeste, besas kunig 
Adolf Kolmar, die stat. Des selben moles wart die burg zu Gemer 
gewunnen, die der von Rapoltzstein was, der ouch do gevangen 
wart, un ander vil mit ime. 

(Reise gen Berwerstein.) 

Do man zalte MCCCXIIII jor, do zogetent die burger von 
Strosburg, un die von Hagenowe, fiir die burk zu Berwerstein, 
daz sů su woltent besitzen, wande man die stroszen drabe hette 
beroubet. Un underwegen, e daz si zu dem sesze koment, do 
brachent sü den turn zu der Eichen. Un do st fiinfe wochen do 
worent gelegen, do gewunnent sü die burg Berwersteine, un zer- 
brochent sů, un fundent si wol beroten von aller spise, die deilte 
man under daz her. Man begreif ouch duffe xxv, die furt man 
gevangen gen Strosburg, Donoch furent si gen Sultze, un besosz- 
ent daz iij wochen, uñ gewunnent es un zerbrochents, un viengent 
duff(e) xxvi, die furt man ouch gen Strosburg gevangen. Do daz er- 
gieng, do furent su gen Beinheim, un zerstortent ouch daz stetelin 
mit brande. 

(Reise gen Stoufenberg.) 

Do man zalt MCCCXIX jor, do fur bisehof Berhtolt von Buch- 
ecke, un die stat zu Strosburg, an sant Bartholomeus tag us fiir 
Stoufenberg, die burg; un do su dervor gelogent aht tage, Go ge- 
wunnent sti sie un zerbrochent sů. Dernoch umbe die sungihten 
wart die burk wider gebuwen, von dem bischof un von der stat, 
die sii ouch vormals gebrochen hettent. 

(Reise gen Stolhoven.) 

Do man zalte MCCCXXX jor, do zogete bischof Berhtold von 
Buchecke, un die stat zu Strosburg, an dem meietag us fiir Stol- 
hoven. Do wart es nút gewunnen, wande man wil, daz die, an den 
der gewalt stunt zu Stroszeburg, gemittet [l. gemietet] wurdent 
von dem marggrofen von Baden; aber sù brantent un beroubetent 
daz lant gar schedelichen. 

In den selben ziten hub man an, die stat Strosburg nahtes zu 
beschlieszende, die vormols naht uñ dag offen stunt, un ouch die 
porten zu guter moszen one schlosze un one rigel worent, un daz 

boht lag vor den porten un derunder verharstet, daz man sti nüt 
moht han zugeton, man hette danne darzu gerumet mit bikeln. 

(Erstein ui Swannowe wirdent gewunnen.) 

Do man zalte von Gots geburte MCCCXXXIII jor, an deme 
gruenen dunrestage, zu obende, zogetent die von Strosburg us fur 
Ersthein, daz stetelin, un an dem karfritag fruije, do die sunre 
[l. sunne] ufgieng, do gewunnet [l. -ent] sis mit sturme, un besattents 
mit luten, untz daz Swannowe gewunnen wart; donoch brochent sts. 
In dem selben jore, donoch an sant Markes tag, do zogetent aber 
die von Strosburg us für Swannowe — daz lage ein halb mile von 
Ersthein, uf dem Rine, daz was daz beste brouchus von gelegenheit 
un von buwe, un daz böste von roube, daz man finden mohte — 
do logent sie wol vi wochen vor, un gewunnents an dem ersten 
tage des monotes, der der erste ist noch dem meien. Un alle 
oberstete von Berne, von Lucerne, von Basel, von Friburg, un andere 
stete vil, die alle do worent mit werken un mit katzen, die man zu 
allen enden zutreib, sunderlich die von Strosburg, furtent olber- 
grien us der stat in dunnefeszelin [l. tunne-], die warf man mit eim 
werke in daz hus, un entsufertin ire burnen uñ alle ire wonunge, 
daz in gar widerwerlig was. Zu jungest meister Clawes Karle, 
der von Strosburg werkeman, verbrant in gar ein schone ritterhus, 
daz in der burge stunt, do entwichent sù uf den turn.. Nu worent 
wol ux man duffe, edel un unedel. Der degedingetent sich- wol 
vij us, un gobent die andern in den tot. Der wurdent xıviij, etlich 
sprechent riijj, enthoubetet. Drie wergmansmide un zimberlute, 
die duffe worent, wurdent geworfen mit dem qwotwerke gegen 
den [l. der] burg, zwen uffenander gebunden un einre alleine. Do- 
noch brochent sü die burg. Die von Strosburg gundent dem 
henker, daz er ein altes mennelin, daz unschadeber was, zu zeh- 
enden nam; und ein junges rennerlin wart ouch lidig geloszen, 
wand es ein kint was. Die von Strosburg mahtent ouch mit schiffen 
eine brugge uber den Rin, daruber man fur un reit, die wile daz 
sehs werete, un furent deruber gen Schuttere, un verbrantent daz 
kloster un daz stetelin, unde beroubetent un verbrantent daz lant, 
daz der von Geroltzecke was, jensit Rins. 

(Reise gen Remestein, 1. Rame-). 

Do man zalt MCCCXXXV jor, do zogetent die von Strosburg 
us fur die burg Ramestein, an sant Peters obent noch dem sunegiht- 

tage, un gewunnent sů. Su gewonnen un brochent ouch Drachen- 
fels uf der selben vart. 

(Reise gen Hagenowe.) 

Do man zalte MCCCLIX jor, do zogete bischof Johanes von 
Liehtenberg, un die burgere von Strosburg, fur gen Hagenowe, uñ 
brochent in uszewendig der stat den burnen, der drin geleitet was, 
un dotent in anders schaden vil, mit burnede [l. -ende] un mit 
verherjende, waz in zugehorte. 

(Reise gen Sletzstat.) 

Do man zalt MCCCLX jor, do zoget bischof Johanes yon 
Liehtenberg fur Sletzstat mit gewalt, un hett cin leger do, wande 
su hettent einen schriber gevangen in sinre gebiet, un furtent in 
mit in heim unde sattent in uf ein rat. 

(Ein merfart.) 

Do man zalte MCCCIX jor, do was ein merfart, von der ge- 
schriben stot dovor, under keiser Heinrich. 

(Diz sint alles reisen, kriege, strite ui merfarte.) 

Do man zalte von Gots geburte MCXXXVI jor, do was ein 
groszer strit, zwischent bischof Gerharten un hertzoge Friderichen, 
zu Dunzenheim. 

Do man zalte MCLXXXVI jor, do gewan der soldan von 
Babilonie Iherusalem. 

- Do man zalt MCCXIX, do wart Damiat, die stat, gewunnen 
von den kristen. 

Do man zalt MCCXLI, do wart daz kritze gebrediet wider 
die Tartarije. 

Do man zalt MCCXLVIN, do wart daz krütze gebrediet wider 
keiser Friderichen un alle sin helfere. 

Do man zalt MCCLI, do samet sich ein michel vart von hirten 
in Frangrich. 

Do man zalt MCCXXXII, do was ein durchehtunge der ketzere. 

Do man zalt MCCXXVIH, do was ein groszer strit zu Blad- 
oltzheim, bi bischof Berhtolts zit von Strosburg, geborn von Decke 
[l. Tecke]. 

(Strosburg wart beseszen.) 

Do man zalt von Gots geburte MCXCYIII jor, do wart Halden- 
burg un Mollesheim gewunnen un gebrochen von kunig Philippes. 

In den selben ziten besas der selbe kunig die stat Strosburg, do er 
doch wenig nutzes schuffe im selben. Do man zalt MCCVIII jor, 
do wart der.selbe kunig Philippes erschlagen: wie daz keme un 
wer es was, daz wil ich zu ende dis buches schriben. 

Do man zalte MCCXIX, do wurdent die Walhe erschlagen zu 
Rosheim. 

Do man zalte MCCXII, do hettent dorehte kint eine merfart 
ufgeleit, un woltent uber lant mit trucken fuszen gen Iherusalem 
sin gevarn. 

Do man zalt MCCLYII, do geschach ein strit zu Selsze. 

(Selsze wart gewunnen.) 

Do man zalte MCCCLYII jor, do zogete [I]. -en] des riches 
stete, ui die von Strosburg, umbe die pfingesten fur Selsze, uñ 
gewunnent es uñ zerstorlents, von geheisze des keiser Karlen von 
Behem, deme marggroven von Baden zu leide, deme es pfandes 
stunt von deme riche. Dernoch uber zwei jor det es der keiser 
wider buwen, wie daz er yormols hette gesprochen, es solte niemer 
me keine stat derus gewerden, 

Do man zalte MCCXCH jor, an dem nehesten dunrestage vor 
sant Jocobes dag, in der erne, do wart die burg Wegelnburg ge- 
wunnen von den burgern zu Strosburg, un von deme von Ohsenstein, 
lantvoget in Elsasze. 

Do man zalte MCXL jor, do was ein merfart gen Iherusalem 
von keiser Cunrat un von sante Ber[njharte. Bi den selben ziten 
lebete sante Hiltegart, ein heilige klosterfrouwe, die starb donoch 
un wart begraben zu Bingen. 

Do man zalte MCCXIV, do wurdent die Wolfe erschlagen, 
die rittere. 

(Die von Strosburg striten.) 

Do man zalte MCCXXVIII jor, do gesigetent die von Strosburg 
wider xiiij stete, under bischof Berhtolt von Tecke, uñ dem von 
Habesburg, irme venre. Daz geschach xiiij naht vor sunegihten 
(daz geschahe) zu Bledenheim. j 

Do man zalt MCXXII jor, do wart hertzog Berhtolt von Zeringen 
erschlagen zu Mollesheim. 

_~ Do man zalt MCXLYIII, do was ein merfart under abbet Bernhart. 
` Do man zalt MCLXII, do wart Horburg zerbrochen von grove 
Hug. 

Do man zalte MCLXXVII, do was ein strit zu Lagelnheim. 

Do man zalte MCLXXXVIII, do fur keiser Friderich ein merfart, 
viij tage noch ostern. 

Do man zalte MCCCXXY, do gewan hertzog Litpolt von Osie[r]- 
rich Sant-Bült, daz stetelin, zu eime herbeste. 

Do man zalt MCCXXIX jor, do kam keiser Friderich gen Ockers, 
uñ maht einen friden mit dem,soldan von Babilonie. 

Do man zalt MCCXLYI jor, an des heiligen kritzes tag, zu 
herbeste, do strittent die yon Kolmar uf die von Rufach mit enander 
zu Dieffenbach.. 

Do man zalt MCCLXXVIII, do wart der kirchof zu Gemer ge- 
brochen von:des riches stete[n], an sant Andres obent. 

Do man zalt MCCLXXIX jor, an unserre Frouwen tag, der erren 
messe, alse sti starb, do lag der hertzoge von Brobant zu velde vor 
Kolle un vor Oche, mit groszer maht gewefetes lutes, zwelfewerbe 
hundert tusent. In dem selben here was der kunig von Frangrich, 
un der marggrove von Brandenburg, un die grevin von Flondern, 
ui der grove von Limtburg. Do uberkam der hertzoge von Brobant 
die stat zu Kolle, daz im ied[e]z hus must geben iij sterlinger, wand 
er ir voget ist. 

Do man zalt MCCLXXIX jor, do besoszent iii Rudolfes sune 
Friburg,, die stat in Brisechouwe, mit des riches stete[n], an unserre 
Frouwen messe, der erren. 


[Judenverfolgungen.] 


(Der Juden martel.) 

Do man zalte MCCXCYIII jor, do hub sich ein durchehtunge 
der Juden; die werte von sante Jocobes tag untz sant Matheus tag. 
Daz det ein edelman von Franken, der was genant Rintfleische. 
Der hette ein michel volke gesamet, un dote wol hundert dusent 
Juden, die zu Würtzeburg un zu Nirenberg worent, un in andern 
steten. Un was daz derumbe, daz sti neiswas misseton hettent alse 
gröslich an unsers herren lichame, daz Got die plage uber su ver- 
hieng. Man hatte sü ouch durch alles dutsche lant gedurchehtet, 
wande daz es kunig Obreht stillete, do er an der widerferte -was, 
von Oche her zu varende. 

(Aber ein Juden martel.) 

Do man zalt MCCCXXXVII jor, do was ein edelman zu Doroltz- 

heim, der hies der Unbehouwen, uñ einre zu Andelahe, hies Zim- 
berlin : die sametent ein michel volke, mit den besoszent så Kolmar, 
un hieschent die Juden herus, un woltent sù han verderbet. Des 
wurdent die von Strosburg zu rote, daz sü woltent uf sü zogen: do 
sů des gewar wurdent, do fluhent sú dannan, und wart nit me 
derus. Die houbetman nantent sich kunig Armleder. 

(Aber ein Juden martel.) 

Do man zalte MCCCXLIX jor, do wurdent die Juden zu Stros- 
burg verbrent in eime kirchof uf eime hultzinen geruste, an sante 
Feltins tage; der viel des jores uf einen samesdag. Su wordent 
ouch des selben jores verbrant in allen steten uf deme Rine, es 
werent frie stette, oder des riches, oder anderre herren. Daz ge- 
schach darumbe: man ziech [l. zéch] si, si hettent burnen un andere 
waszere entsüfert mit vergift.. In etlichen steten brante man sů 
mit urteil; in etlichen stieszent sů die huser an mit fire, do sů 
inne worent, un brantent sich selben. Do kam man zu Strosburg 
des uberein, daz in hundert joren kein Jude do solte geseszen sin. 


[Von den yeiselbrüdern.] 


(Ein geischelfart.) 

Do man zalte MCCLXI jor, do erhub sich ein geischelfart, von 
der do vor geschriben stot(e), an dem anefange des strites, der vor 
der stat geschach. 

(Ein ander geischelfart.) 

Do man zalte MCCXCYI jor, vier tage vor sant Gallen tag, 
do koment XXVIII geischeler gen Strosburg, in wiszen kleidern, 
un hettent ir antlute bedeckt mit bitelduche; die geischeltent sich 
all umbe die stat, zu allen kirchen un klostern. 

(Die grosze geischelfart.) 

Do man zalte MCCCXLIX jore, vierzehn naht noch sungihten 
oder uf die mosze, do koment gen Strosburg wol cc geischeler, die 
hettent leben uf wise an in, als ich hie ein teil beschribe. Zum 
ersten: sti hettent die kostbersten fanen von semetduechern, ruch 
un glat, un von baldecken die besten die man haben möhte; der 
hettent sü vil lihte x oder viij oder vi, un vil lihte alse manig ge- 
wunden kertzen: die trug man vor, wo su in die state [l. stette] oder 
in dorfer giengent, un sturmede alle glocken gegen in, uñ giengent 
den fanen nach, ie zwen uñ zwen mit enander, uñ hettent alle mentel 

ae 


84 


an, un hueteline uffe mit roten krützen, uñ sungent zwene oder viere 
eine[n] leis vor, uñ sungent in die andern noch. Der leis was alsus : 

Nu ist die bettevart so her: f 

Crist reit selber gen Iherusalem, 

Er fuert ein krütze an siner hant; 

Nu helf uns der heilant! 

Nu ist die bettevart so gut: 

Hilf uns, herre, durch din heiliges blut, 

Daz du an dem krutze vergoszen hast, 

Un uns in dem ellende geloszen hast. 

Nu ist die strosze also breit, 

Die uns zu unserre lieben Frouwen treit, 

In unserre lieben Frouwen lant; 

Nu helfe uns der heilant! 

Wir sullent die busze an uns nemen, 

Daz wir Gote deste bas gezemen 

Aldort in sines vatters rich: 

Des bitten wir dich siinder alle gelich. 

So bitten wir den vil heiligen Crist, ` 

Der alle der welte gewaltig ist. 

So su alsus in die kirchen koment, so kniwfetjent sů nider 

un sungent: 

Ihesus wart gelabet mit gallen, 

Des sullen wir an ein krütze vallen ; 
zu dem worte fielent st alle krützewis uf die erde, daz es klaperte. 
So sü ein wile also gelogent, so hub ir vorsenger an un sang: 

Nu hebent uf die üwern hende, 

Daz Got dis grosze sterben wende! 
So stundent [su] uf. Daz dotent si dri stunt; so si zu deme dirten 
mole uf gestundent, so ludent die lite die bruedere: eins lut xx, 
eins xij oder x, iegeliches noch sinen staten, uñ furtent su heim, 
un biittents in wol. 

Nu was dis ire regel. Wer in die bruderschaft wolte, un an die 

busze tretten, der muste xxxiiij dage dinne sin un bliben, un derumbe 
so must er han alse vil pfenninge, daz im alle tage iiij pfenninge an- 


Derumbe getorstent sú nieman heischen noch fordern, noch in kein 
hus kummen, so sů zum ersten mole in ein stat oder in ein dorf koment, 

man lude sů danne uñ fuert si one ir heischen drin. Donoch 
mohtent si wol in die hüser gon, die wile sů in der stat worent. 

Su getor[s]tent ouch zu keiner frouwen gereden; welre aber daz 
brach, daz er zu einre frouwen rette, der knüwet für iren meister uñ 
bihtetes ime, so satte ime der meister busze, un schlugen [l. schlug 
in] mit der geischeln uf den rücken, un sprach: 

Stant uf durch der reinen martel ere, 
Un huet dich vor der sünden mere. _ 

Sü hettent ouch eine gesetzede, daz sü pfaffen möhtent under 
in han, aber ir keinre solte meister under in sine, noch an iren 
heimelichen rot gon. 

Wenne. su nu woltent .bueszen — alse nantent sů daz gei- 
scheln, daz was zum tage zume minsten zwei mole, fruege 
un spöte — so zogetent si zu velde us, un lite man die 
glocken, uñ sametent sů sich, un giengent ie zwen un zwen, iren 
leich singende, alse do vor geseit ist; un so si koment an die gei- 
schelstat, so zügent sü sich us barfus, untze in die bruech, un dotent 
kietele [l. kittele] oder andere wisze duch umbe sich, die reichetent 
von dem gürtel untz uf die fusze, un so sti woltent anvohen zu 
buszende, so leitent sü sich nider an einen witen ring, un wernoch 
iegelicher gesundet hette, dernoch leit er sich: was er ein meineidiger 
boswiht, so leit er sich uf eine site uñ recket sine drie vinger uber 
daz houbet herfür; was er ein ebrecher, so leit er sich uf den buch. 
Sus leitent sü sich in maniger hande wis, noch maniger hande 
sunde die sti geton hettent; dobi erkante man wol, welre leje 
sünde ir iegelicher begangen hette. So sů sich alsus hettent geleit, 
so vienge ir meister an, wo er wolte, un schreit uber einen, uni ruert 
den mit sinre geischel uf den lip, un sprach: 

Stant uf durch der reinen martel ere, 
Un huet dich vor der sünden mere, 

Süs schreit er uber sü alle, un uber welen er geschreit, der 
stunt uf un schreit dem meister noch, uber die vor im. logent. So 
sů zwene uber den dirten geschritent, der stunt denne uf, uñ 
schreit mit in uber den vierden, uñ der vierde über den funften vor 
ime. Sus dotent sü dem meister noch, mit der geischeln un mit 
den worten, untz das alle uf gestundent uñ uber enander geschritten. 
So [su] alsus worent ufgestanden zu ringe, so stundent ir etwie 
maniger, die die besten senger worent, un viengent einen leis an 

zu singende; den sungent die bruder noch, alse man zu tantze noch 
singet. Die wile giengent die brudere um den ring, ie zwen un 
zwene, un geischeltent sich mit geischeln von riemen, die hettent 
knöpfe vornan, darin worent nolden gestecket, uñ schlugent sich 
uber ire rücke, daz maniger sere blutete. Nu ist der leisz oder 
leich, den sů sungent: 

Nu tretent her zu, die buszen wellen! 

Fliehen wir die heiszen hellen! 

Lucifer ist ein bose geselle: 

Sin mut ist, wie er uns vervelle, 

Wande er hette daz bech zer [l. ze] lon; 

Des süllen wir von sunden gon. 

Der unserre busze welle pflegen, 

Der sol bihten ui widerwegen. 

Der bihte rehte, lo sunde varn, 

So wil sich Got uber in erbarn; 

Der bihte rehte, lo sunde ruwen, 

So wil sich Got selber im ernüwen. 

Ihesus Crist, der wart gevangen, 

An ein krütze wart er erhangen, 

Daz krütze wart von blute rot; 

Wir klagen Gots martel un sinen tot. 

Durch got vergieszen wir unser blut(e), 

Daz si uns fur die sünde gut. 

Daz [l. des] hilf uns, lieber herre Got, 

Des biten wir dich durch dinen tot. 

„Sünder womit wilt du mir lonen ? 

Drie nagel uñ ein dürnin kronen, 

Daz krütze fron, eins speres stich, 

Sünder, daz leit ich alles durch dich: 

Waz wilt du liden nu durch mich ?“ 

So rufen wir us lutern done: 

„Unsern dienest gen wir dir zu lone, 

Durch dich vergieszen wir unser blut, 

Daz si uns fur die sünde gut.“ 

Daz [l. des] hilf uns, lieber herre Got, 

Des bitten wir dich durch dinen tot. 

Ir lügener, ir meinswerere, 

Dem hoheste[n] Got sint ir unmere! ° 
Ir bihtent keine siinde gar, 

Des muszent ir in die helle dar; 

Do vor behuet uns, herre Got, 

Des biten wir dich durch dinen tot. 

Nu knüwetent st alle nider, un spiendent ir arme krutzewise, 
unde sungent: 

Ihesus der wart gelabet mit gallen, 
Des sullen wir an ein krutze vallen. 

Nu vielent su alle krutzewis nider uf die erde, uñ logent ein 
wil do, untz daz die sengere aber anhubent zu singende, so knü- 
wetent sů uf die knü, un hubent ir hende uf, un sungent den sen- 
gern noch, alse knüwende: 

Nu hebent uf die uwern hende, 

Das Got dis grosze sterben wende! 
Nu hebent uf die uwern arme, 

Daz sich Got uber uns.erbarme! 

Ihesus, durch diner namen dri(e), 

Du mach uns, herre, vor siinden fri! 

Ihesus, durch dine wunden rot, 

Behuet uns vor dem gehen tot! 

Nu stundent sü alle uf,-un giengent umbe den ring, sich gei- 

schelnde, alse sú vormols hettent geton, uñ sungent alsus: 
Maria stunt in groszen nöten, 
Do su ir liebes kint sach töten, 
Ein swerte ir durch die sele sneit: 
Daz lo dir, sunder, wesen leit. 
Des hilf uns, lieber herre Got, 
Des biten wir dich durch dinen tot. 
Ihesus riefe in himelriche 
Sinen engeln alle geliche, 
Er sprach zu in vil senedeclichen: 
„Die kristenheit wil mir entwichen, 
Des wil ich lan die welt zergon, 
Des []. daz] wiszent sicher, one wan !“ 
Do vor behuet [uns], herre Got, 
Des bitten wir dich durch dinen tot. 

Maria bat den sun, den suszen : 
„Liebes kint, lo sů dir bueszen, 

So wil ich schicken, daz sti mueszen 
Bekeren sich; des bit ich dich, 

Vil liebes kint, des gewer du mich.“ 
Des bitten wir sünder ouch alle gelich. 
Welich frouwe oder man ire e nü brechen, 
Daz wil Got selber an sie reche[n] : 
Swebel, bech uii_ouch die gallen, 
Güszet der tüfel in sie alle, 

Furwar sie sint des duvels bot. 

Dovor behuet uns, herre- Got, 

Des bitten wir dich durch dinen tot. 

Ir mordere, ir strosroubere, 

Uch ist die rede enteil zu swere : 

Ir wellent uch uber nieman erbarn, 
Des muszent ir in die helle varn. 
Dovor behut [uns, herre Got, 

Des bitten wir dich durch dinen tot]. 

Nu knüwetent si, uñ vielent denne un sungent, un stundent 
denne wider uf, uñ hettent alle geberde, als sie vormols hettent 
gehabet von deme sange „Ihesus der wart gelabet mit gallen “ 
untz.an den sang „Maria stunt in groszen nöten.“ So stundent 
sü danne aber uf, un sungent disen leich, sich geischelnde: 

O we, ir armen wucherere, 

Dem lieben Got sint ir unmere: 

Du lihest ein marg al umbe ein pfunt, 
Daz zühet dich in der helle grunt, 
Des bistu iemer me verlorn, 

Derzu so bringet dich Gottes zorn. 
Dovor behut [uns, herre Got, 

Des bitten wir dich durch dinen tot]. 
Die er[de] bidemet, [ouch] erklungent die steine : 
Ir herten hertzen, ir sullent weinen, 
Weinent tougen 

Mit den ougen! 

Schlahent uch sere 

Durch Cristus ere ! 

Durch [Got] vergieszen wir unser blut, 
Daz si uns fur die siinde gut. 

Daz [l. des] hilf [uns], lieber herre Got, 
Des biten [wir dich durch dinen tot]. 
Der den fritag nüt envastet, 

Un den sundag nüt enrastet, 

Zwar, der muesze in der helle pin 
Eweklich verloren sin. 

Dovor behuet [uns, herre Got, 

Des bitten wir dich durch dinen tot). 
Die e, die ist ein reines leben, 

Die hat Got selber uns gegeben: 

Ich rat frouwen uñ ir mannen, 

‘Daz ir die hochfart laszet dannen ; 
Durch Got so lant die hochfart.varn, 
So wil sich Got uber uns erbarn. 

Des hilf uns, lieber herre Got, 

Des bitten [wir dich durch dinen tot]. 

Nu kniwetent sie aber, un vielent und sungent, uñ stundent 
denne wider uf, ui hettent alle geberde alse sů vormols hettent- 
gehebet, von deme sange „Ihesus der wart gelabet mit gallen,“ 
untz an den sang „Maria stunt in groszen noten.“ Sus was daz 
geischeln us; so leitent su sich denne-nider, alse su hettent geton, 
do su anviengent, un schrittent uber enander, un hieszent enander 
ufstan, alse dovor, uñ giengent denne in den ring un dotent sich 
wider an. Diewile si sich us un andotent, so giengent biderbe 
lite, uñ hieschent an dem ringe den lüten, daz sú die bruder stürtent 
zu kertzen un zu vanen : domit wart in vil geltes. So sů dis alles 
hettent geton un sich wider gekleidet hettent, so stunt ir einre, 
der ein leie was un lesen kunde, uf ein berfrit, un las disen noch- 
geschriben brief. 

(Der geischeler bredie.) 

Dis ist die botschaft unsers herren Ihesu Christi, die von himel 
herabe komen ist uf den altar der guten herren sant Peters zu 
Iherusalem, geschriben an eine marmelsteinin tafel, von der ein 
lieht erschein als eine blickze. Die tavel haet Gottes engel 
ufgerecket. Do daz ersach daz volke gemeine, do fielent die lüte 
nider uf ir antlitz, un schrüwent „kyrieleyson“, daz ist alse vil ge- 

sprochen, alse: „here, erbarme dich uber uns“. Die botschaft unsers 
herren sprach also: 

Ir menschenkinder, ir hant gesehet [l. -en] un gehoret, waz 
ich verbotten habe, uñ habent daz nit behuetet, darumbe 
daz ir ungereht un ungeloubig sint, un ouch nut behuetet habent 
minen heiligen sunnendag, un habent daz nut gebuszet und gebeszert, 
unde ouch von üwern sunden nut enwoltent lon, die ir begangen 
hant, un hant wol gehoret in deme ewangelio: „himel un erde mus 
vergan, e mine wort iemer vergant.“ Ich han uch gesant von korne, 
von wine, un olei genug, wol noch rehter mosze; un daz hab ich 
uch alles genomen von üwern ougen, umbe üwere bosheit un um 
üwere sünde un umbe üwere hochfart, wand ir nit behutet habent 
minen heiligen sunnendag uñ minen heiligen fritag, mit vasten un 
mit firen. Darumbe gebüt ich den Sarracenen uñ andern heideschen 
lüten, daz sù vergieszent üwer blut, un vil gevangen mit in fuerent. 
Es ist in kurtzen jaren vil jomers geschehen : ertbidemunge, hunger, 
feuer [l. füwer], matschrecken, rappen, muse, schür, rifen, froste, 
blitzen, groszes strites vile; daz hab ich uch alles vorgesant, dar- 
umbe daz ir nüt habent behuetet minen heiligen sunnendag. Sit ir 
danne also blint sint an den ougen uwerere sele, un uwer oren 
so toub, daz ir nüt wollent horen die wort miner stimme, darumbe 
han ich uch angesant viel smertzen un plagen, uñ dar [l. daz] vil tiere 
wilde sollent freszen uwer kinder. Ich han uch gesant durre jar, un 
regen mit güsen [l. güszen], un groszes waszer, un habe daz ertrich 
gekrenket, daz es unfruhtber worden ist. Ouch han ich uber uch 
gesant daz heidensche volke, daz üwer kinder hant [l. hat] gevangen. 
Ich schuf, daz ir durres holtz vor hunger mustent eszen, one brot, in 
manigen landen, un die danzapfen un haselzapfen, unde daz krut 
in den garten unde nebent den’stroszen, daz mustent sù vor hun- 
gers not eszen. Selig was der, dem es werden mohte, darumbe 
daz ir nüt behuetet hant minen heiligen sunnendag un ouch minen 
fritag. O ir ungetruwen un ir ungeloubhaftigen, bedenkent ir uch 
nut, daz min Gottes zorn uber uch komen ist, umbe uwer bosheit, 
der ir uch gewenet hant. Ich hette mir gedaht, daz ich zerstoren 
un zerteilen wolte die wite welte umbe uwern ungelouben, daz ir 
uch nüt verston wellent uf mine heiligen wort des heiligen ewan- 
gelii, daz ich gesprochen han, daz „himel unde erde muesze vergon, 
mine wort vergont niemer“. Der worte hant ir vergeszen, un hant 

nit behutet minen. heiligen sunnendag ui minen heiligen fridag, 
mit vasten un mit andern guten werken. O ir vil armen, bedenket 
ir nut daz krütze Gottes, unde sprechent also: „wir sint brudere, 
un sint doch nút ware brudere.“ Ir sint einander fient; uñ machent 
enander gevatterschaft, un haltent sů nut, alse ir ze rehte süllent. 
Darumbe gedaht ich, daz ich uch zerteilen wolte in die welte, wite 
von enander. Daz hat mich geruwen, durch uwern willen nit, 
sunder me durch die menie miner heiligen engele, die mir zu 
fuesze sint gevallen, un mich erbetten hant, daz ich minen zorn von 
uch gewendet han, un ich min barmehertzekeit mit uch geteilet han. 
O ir vil armes geschlehte: daz ich den helleschen luten, den Juden, 
han geben die alten e uf deme berge Synai, un die behaltent iren 
samestag; aber ich habe uch geben die e des heiligen touffes mit 
miner sele selber. Un ist ouch, daz ir nuit behaltent den heiligen 
sunnendag, un ouch den heiligen fritag, un ander hochgezitlich tage 
miner lieben heiligen, so wil ich über uch Jaszen gan minen 
zorn, daz die wolfe un andere wilde tire freszent uwere kinder, un 
wil dun, daz ir jungen sterbent, un daz der Sarracenen rosse fusze 
uch ertreten muszent, un an uch rechent die tage miner heiligen 
ufferstanunge. Werlich, die worheit sag ich uch: behaltent den 
heiligen sunnendag, von dem samestage zu mitteme dage, bitz an 
den mendag zu liehten morgen. : Ich gebüt uch priestern un brue- 
dern, daz sü setzent krützeverte, vasten un betten, daz sol sin an 
eime fritage. Gloubent mir: un behaltent ir nit min gebot, so wil 
ich loszen vallen blutigen regen, dicker alse der schürhagel. Ich 
hatte gedaht, an dem zehenden tage des sübenden monen — daz 
ist an dem sunnendage noch unser Frouwen tage, alse sù geboren 
wart — daz ich getotet wolt haben allez, daz lebendig was uf erden. 
Daz [l.des] hat mich wendig gemachet mine liebe muter Marie, un 
die heiligen engel Cherubin un Seraphin, die nüt abe stont für uch 
zu bittende : durch die habe ich uch vergeben uwer sünde, un mich 
erbarmet uber uch sünder. Ich swere uch bi minen heiligen engeln, 
daz ich uch senden wil etliche tier un gefügel, daz ir nie vor gesehen 
hant, unde die sunne würt alse vinster, daz ein mensche daz ander 
tötet. Ich kere min antlitze von uch, un würt unmenschliche klage 
mit maniger stimmen. Uwer selem sullent dorren von deme füre, 
daz nüt endes hat. Ich wil uber uch wisen ein gruwelich volk, 
die uch schlahent, un verwuestent uwer lant, umbe üwer sunde. 

Ich, swer uch bi minre rehten hant, daz ist bi mime gotlichen ge- 
walte uf bi miner wirdekeit: ist, daz ir nut behaltent minen heiligen 
sunnendag ui minen heiligen fritag, ich verderbe uch so gar, daz 
uwer niemer me gedoht wirt uf erden. Verware sprich ich: ist daz 
ir uch bekerent yon uwern sunden, so wil ich uber uch duen minen 
heiligen segen, so bringet daz ertrich fruht mit gnoden, un würt 
alle die welt erfüllet mit miner wirdekeit. Ich wil in [uch ?] geben mine 
grosze fröude, also daz ir üwers nüwen mit dem virnen hinbringent, 
un wil mines zornes gen uch vergeszen, uf wil erfüllen alle üwere 
huser mit miner gotlichen guete, un wenne ir kument für min 
gerihte, so wil ich uch mine barmhertzekeit mitte teilen, mit den 
uszerwelten in deme ewigen riche. Amen. Ich schaffe, welich 
mensche nút geloubet an die botschaft, der würt in die ahte ver- 
bannen mins vaters von himel. Aber wer es geloubet, deme 
kummet min segen in sin hus. Sehent: wer der mensche ist, der 
sinen ebengenoszen erzurnet hat, der sol sich versunen mit ime, 
e danne er enpfahe minen heiligen lichamen. Wer den andern 
nötet oder reiszet zu sweren an deme sunnendage, der ist verfluchet, 
mit deme der den eit sweret. Die gerihte an mime sunnendage 
hant, sint verbannen iemer ewecliche. Wiszent, daz ich gewalt habe 
uber alle creature in himel, un in erden, un im abgrunde, un an 
allen steten: un ir sint so gar ungetrüwe! Un verstant, daz ir nüt 
verstant, die ruewe, noch abblas uwere sunde nüt enpfahent! Dar- 
umbe haltent ir nut minen heiligen sunnendag, uñ ouch den fritag 
un andere mine gebot, un sint so gar vol dumbes sinnes, un int 
one witze, un verstont nut die ewige ruewe un die ewigen fröude. 
Die tage die sint min: ich habe sü geschaffen, un alle zit. Ich han 
uch gegeben alles, daz ir hant, un ir erkennent nüt die tagezite 
oder mich selber, uf etliche creature erkennent iren schepfer. 
O ir armen, ir tumben, ir erkennent nut üwern schöpffer; do von 
wer uch beszer, daz ir nüt geschaffen werent, daz ir nüt besitzen 
süllent das ewige leben. Sehent: mine tage sint bi ewigen ruwen 
alle zit, uf die creature die mir dienet, die sol würdig sin zu 
enpfohende die selben eweklichen ruewen; uñ ir armen, ir erbent 
nüt mine ruewe. Ir haltent nüt min heiligen sunnendag, un ander 
hochgezittage miner lieben heiligen. Un wer der priester ist, der 
den brief miner botschaft hat, und den nüt enliset vor deme volke, 
un den birget in siner haltunge, der ist Gottes fient un behalte 

nut sin gebot. Ja sint es etteliche priester, die darumbe priester 
werdent, daz sů wol eszen un trinken wellent, un Gottes wort nut 
bredien wellent: daz kummet in alles uf ir houbet vor Gottes 
gerihte. Ist, daz ir horent mine stimme, un haltent min gebot und 
uch kerent von üwern sunden, so verfluch ich uch nit iemer un 
iemer. Werlich, ich swere uch bi miner zeswen hant, un bi minen 
hohen armen, un bi den tugenden miner engele: ist, daz ir be- 
haltent minen heiligen sunnendag uñ minen fritag — daz ich uch 
gelobet habe, daz leist ich uch vollekliche. Wer der mensche ist, 
der gern zu kirchen got, un sin almusen un ander lob mir erzöuget, 
der arbeit wil ich ime danken mit maniger liebe, in deme tage 
mines gerihtes un an deme ende. Alle die wucherere, un alle die 
do gesuch nement uñ die-darnoch stellent, uber die kummet Gottes 
zorn, ob sü nüt beszernt. Werlich, alle ebrecher un ebrecherin, 
die sint mit enander verlorn un vertamet eweklichen, obe sů nit 
beszernt uñ buszent; un alle, die bi Gotte sweren frevelliche uñ 
daz nüt beszernt, sint ouch verlorn, wan die sint un heiszent Gottes 
marteler. O ir vil armen: ist, daz ir nit gebent uwern zehenden 
reht, Gottes zorn geht [l. got] über uch. Wer die sint, die zu der 
kirchen gont an mime heiligen sunnendage un an andern heiligen 
dagen, un ir almusen teilent mit den armen, die erwerbent er- 
barmunge mins vatters. 

Wan der brief der heiligen botschaft von dem engel. ge- 
lesen wart, uñ er in in der hant hielt, do kam eine stimme vom 
himel unde sprache: „gloubent ir. mit rüwenden hertzen an üwern 
schöpfer, uñ an die guten botschaft, die ich uch anbotten habe? wan 
[l. war] hin ir uch trostent zu fliehende, do mag sich nieman verbergen 
vor minen ougen.“ Do stunt uf der patriarche mit sinen priestern, 
un daz volk gemeine; do sprach der engel: „horent gemein un ver- 
nement, wand ich uch swere bi den tugenden unsers herren, Ihesu 
Christi, un bi siner muter, der reinen meide, un bi den tugenden 
aller engele, un bi den kronen aller marteler, daz die botschaft 
keines menschen hant geschriben hat, wan der kunig vom himel 
mit siner hant, uñ wer daz nut geloubet, der ist verkert uñ ver- 
bannen, uñ Gottes zorn kummet über in. Wer es aber geloubet, 
der sol Gottes erbarmunge haben, un sin hus in dem ewigen le- 
bende; unde wer die botschaft Gottes abeschribet, un von stat zu 
stat, un von huse zu huse, uñ von dorfe zu dorf den brief sendet: 

min segen kummet in sin hus. Welich priester dise botschaft höret, 
unde schribet oder deme volke kiindet, uber den sol gen min segen, 
un sol sich frouwen mit minen uszerwelten iemer, in mime riche, 
ewekliche. Amen.“ Nu swigent uñ horent, so wil ich uch sagen von der 
bruderschaft un von der wallefart, wie su her komen ist von dem 
engel des almehtigen Gottes, wie daz Got der welte kunt dete, daz si 
in erzürnet hette, un schreib an ein tavel, die was marmelsteinin, 
un sü sante bi eim sim engel gen Iherusalem. Die botschaft kunte 
der engel; mit ufgerecketer hant hub er uf die tavel uñ sprach 
also: „O ir armes geschlehte, warumbe erkennent ir nüt uwern 
schöpfer. Wiszest, un wilt du nüt forhten Gots zorn, so wil er 
über uch laszen ergan sinen zorn uñ sinen gewalt.“ Do daz volk 
ersach die tavel, do die botschaft an stunt, do erschein die tavel 
uñ erluhte daz munster, glicher wis als ein blickze. Do erschrag 
daz volk so sere, daz sů niderfielent uf die antlitze, uñ do sů wider 
koment zu in selber, waz totent si? su giengent zu enander uñ 
berietent sich, waz sů darzu detent, daz Got lobelich were, un.daz 
er vergesze sines zornes. Do berietent sü sich, un giengent zu 
dem kunige von Ceeilien, uñ bottent in, daz er in riete, waz sů 
darzu detent, daz Got sins zornes gegen in vergesze. Do [l. der] 
riet in, daz sù vielent uf ire knie, ui betent den almahtigen Got, 
daz [er] in kunt dete, waz si darzu detent, un wie sü sich mit im 
versunetent, daz er vergesze sins zornes gegen der armen kristen- 
heit. Daz volk det als er in riete, un vielent uf ir knie, un botent 
Got mit gantzem ernste. Do sprach der engel: „mensche, alse du 
wol daz weist, daz Got xxxiiij jor uf ertrich gieng, uf nie lieben dag 
gewan — ich geswige siner groszen marter, die er durch dich erliten 
hat an dem krütze — daz [l. des] hestu im nut gedanket, un wilt im 
ouch nit danken. Wiltu dich nu mit Got versunen, so solt du 
wallen xxxiiij tag, un solt niemer guten dag noch naht gewinnen, 
un solt vergieszen din blut, so wil er sin blut niemer an dir lon 
verloren werden, un wil vergeszen sins zornes gegen der armen 
kristenheit.“ Dis hub an der kunig von Sicilien, un vollebrahte die 
wallefart mit sime volke gemeinliche, bitze zu dem kunige von 
Krakouwe, der vollebrabt sü bitz zu dem kunige von Ungern, der 
kunig von Ungern bitz zu dem von Miszen, der von Miszen bitze zu 
dem von Brandenburg, der von Brandenburg bitz zu dem [l. den] von 
Ysenach, die von Ysenach bitz zu den von Würtzeburg, die von 

Würtzeburg zu den von Halle, die von Halle zu.den von Eszelingen, 
die von Eszelingen zu den von Kalwe, von Kalwe gen Wile, von 
Wil gen Bulach, die von Bulach die vollebrohtent die wallefart zu 
den von Herrenberg, un gen Tuwingen, un gen Rotenburg, un ist 
also kummen uf den Rin in alle stete, grosze un kleine, un in Elsas. 
Nu furent wir, die von Liehtenowe, dise wallefart; nu bittent Got, 
daz er uns kraft un maht gebe, un sinne unde witze, daz wir sü 
also vollebringent, daz es Gote, un siner lieben muter Marien, un 
allen engeln, un allem himelschen her ein lob si, un allen den ein 
trost si, zu libe un zu sele, die uns oder unsern brudern, die die 
wallefart geton hant uñ ietzentan dunt, un noch dun wellent, 
gutelichen geton hant un noch wol tunt, daz den Got den‘ ewigen 
lon welle geben, un alle die selen noch hite dervon getrostet 
werdent von allen iren erebeiten. Des helf uns der vatter, uñ der 
sun, uñ der heilige geist. Amen. Allen den sol wesen kunt, die disen 
brief gesehent oder gehorent lesen, daz von Pullen bitze zu Sicilien, un 
in Cippern, un von Cippern bitz zu Tuschan, un in Kadan zu Ienue 
bitz gegen Avion, uñ nider von Avion bitz zu Loyn [l. Lyon], von 
Loyn bitz zu Rome, uñ nidewendig in allen iren gebieten, ui in 
Badouwe uñ in iren gebieten, der dirte mensche nut lebet. Nu ist 
der dot kumen bitz gen Bern, un in Kernden, uñ in Osterrich, un 
har bitz in Elsas. Wer do stirbet oder dot ist, die ligent alle nit 
lenger bitz. an den dirten dag, un hant andern keinen siechdagen, 
danne drie: der erst ist, welchen menschen würt in dem houbet 
we, mit groszer.hitze, der stirbet zuhant; der ander heiszet. daz 
kalte; der dirte sint klein druesen, un werdent den luten under 
beiden armen un obewendig den knie, in der grosze als ein hasel- 
nus, Un von den siechtagen ist gar vil lutes dot in den landen. 
Un von den siechdagen sol nieman erschrecken: wer do erschricket, 
der ist dot zuhant. Für die siechtagen ist gut olei von wiszen lilien 
un olei von tillesomen, alzehant heisz gemachet, und ein wüllin 
wis duch genomen, un darin geleit un darus gedrucket,.so mans 
aller heiszest geliden mag, iiij oder v, un uf den siechen geleit. 
Eszich un sure spise ist für den siechtagen gut. 

Hie hette der brief ein ende. So der gelesen wart, so 
zogetent sù wider in die stat, zwen un zwen, iren fanen un iren 
kertzen noch, uf sungent den ersten leich „nu ist die bettefart so 

here“ un lute man die groszen glocken gegen in, un [so] sů in daz mun- 
ster koment, so vielent sù krutzewis nider, iij [stunt], also do vor ge- 
schriben ist. So sù ufgestundent, so giengent st an irherbergen oder 
war sů woltent. Man sol wiszen, daz die erste bruderschaft die zu 
Strosburg kam, die koment eines morgens uf Metzigerowe uñ 
geischeltent sich do, dernoch giengent sü erst in die stat; aber 
die bruderschaft[en] die donoch darkoment, die giengent gemeinlich 
alle e in die stat denne sie sich geischeltent, un hieltent ouch alle 
die wise die do vor geschriben stot. Doch hettent etliche maniger 
hande andere leisze, die wil si zogetent; aber zu der busze hieltent 
sú alle einen leis. 

Man sol wiszen: wanne die geischelere sich geischeltent, so 
was daz groste zuloufen un daz groste weinen von andaht, daz 
ie kein man solt gesehen; so si denne den brief losent, so hub 
sich grosze jomer von deme volke, wande sü gloubetent alle, es 
were ware. Un so die pfaffeit sprochent, wobi man erkennen solte, 
daz die geischelfart gereht were, un wer den brief besigelt hette, 
so antwurtetent sů un sprochent, wer die ewangelie hette besigelt ? 
Sus brohtent sü die lute darzu, daz su der geischeler worie me 
geloubetent, denne der pfaffen. Un die lite sprochent ouch zu 
den pfaffen: „waz kunnent ir gesagen ? dis sint lute, die die worheit 
furent un sagent.“ Un wo sú in die stette koment, do viel vil lütes 
zu in die ouch geischeler wurdent, beide leien un pfaffen ; doch 
underwant sich sin kein pfaffe, der üt gelerei was. Do trat ouch 
manig bider man in die geischelfart in sinre einvaltigen wise, der 
nut den valsche erkante der dinne verborgen lag. Do viel ouch 
vil maniger bewerter bosewihte zu, denne biderber lüte, die donoch 
also bose wurdent, oder boser denne vor. Etliche blibent ouch 
biderbe dernoch, der was aber nut vil. Ettelichen liebet die bruder- 
schaft alse wol: so sù si zeimol vollebrahtent, so viengent su si 
wider an; daz geschach darumbe, wanne sü giengent die wile 
muszig un arbeitent nuit, wande, wo sú hin koment, wie vil ir denne 
was, so luet man sù alle uf, un bot es in us der moszen wol, uñ was 
vil lütes, die sů gerne hettent geladen, mohtent sú ine [l. in] bekomen 
sin: also wert worent sü. Die burgere in den steten, die gobent 
in von der gemeinde gelt, domit sie vanen un kertzen kouftent. 
Die bruder noment sich ouch an groszer heilikeit, un sprochent, 

ez |l. es] geschehent grosze zeichen durch iren willen. Zum ersten 
sprochent st, ein bider man hette in geben trinken us eim vasze mit 
wine, un wie vil si drus gedrunkent, so was es alles vol. Sü spro- 
chent ouch, [daz] ein martelbilde zu Offenburg geswitzet hette, un 
unser Frouwen bilde zu Strosburg hette ouch geswitzet. Sülich 
me[r] seittent si vil, die alle gelogen worent. Su sprochent ouch, 
die rinder hettent zu Ersthein gerette [l. gerett]. Daz kam alsus: 
einre, der was zu Ersthein, der hies Rinder, der was alse schwach 
von siechtagen, daz er one sprechen lag. Nu kam es, die wile die 
geischeler do worent, daz sich der sieche beszert uñ redent wart; 
do seit eins dem andern: ,,Rinder ist redende worden.“ Do spro- 
chent die geischeler, die rinder.in den stellen werent redend 
worden. Daz erschal als wit daz lant was, daz einveltig lute won- 
dent es wer also. Sù noment sich ouch an, die beseszenen lute 
zu beswerende; do sprach ir einre, do er eins beswur: „du. ver- 
sniter dufel, du mus herus, uñ soltestu joch dine muter gesnien.“ 
Mit den heiligen worten hettent sù e c dufel in eins broht, denne 
su einen mohtent han uszer im broht. Su trugent ouch ein er- 
trunken tot kint uf der Ouwen umbe iren ring, do su sich geischel- 
tent, un woltend es lebendig han gemaht; daz geschach aber nüt. 

Dise geischelfart weret langer, danne ein vierleil jores, daz 
alle woche etwie manig schar kam mit geischelern. Darnoch mah- 
tent sich frouwen uf, un furent ouch after lande un geischeltent 
sich. _Donoch furent junge knaben un kint ouch die geischel- 
fart. Donoch woltent die von Strosburg nit me gegen in stur- 
men, uñ woltent in ouch keine stüre geben zu kertzen uñ zu 
fanen. Man wart ir ouch alse muede, daz man sü nüt me alse 
gedihte zu hüse luet, als man hette geton. Sus gerietent su 
als unwert werden, daz man lutzel ahte uf su hete. Do gerietent 
die pfaffen sagen den falsche un die trugene, do mit sti umbe 
giengent, un daz der brief ein lugen was, den su bredietent, 
wand an der erste hettent sů daz volg an sich brobt, daz man 
nieman verhoren wolt, der wider sü rette. Welre pfaffe ouch 
wider sů rette, der mohte kume genesen vor dem volke. Doch 
wart ire vart nie so gut, pfaffen rettent allewegen derwider. 
Ze jungest verbot man, daz kein fromde geischeler zu Strosburg 


kummen getorste. Aber vormols, die wile die geischelfart werete, 
Closeners Chronik, 7 

do hettent etliche antwerkelute ein bruderschaft ufgesatte, die 
nüt after lande furent, un geischeltent sich nuwent in der stat, 
in her Eberlins garte[n] von Mulnheim, un so die selben ein liche 
hettent, der ein bruder was, so giengent sů sich geischelnde zu 
dem opfer, un andere(re) gewonheit hettent sů under in selben 
ufgesetzet. Daz wart in alles also verboten, daz si keine 
bruderschaft getorsten(t] han, un sich ouch nut offenliche getorstent 
geischeln. Wan, wer sich geischeln wolte, der solt ge: in 
sime hus geischeln heimelich. 

Bischof Bertholt von Buchecke zu Strosburg, der verbot es 
ouch in sinem bistum mit rang geboten, wand der bobst 
allen bischofen gebot, daz sù- si solten abetun, umbe manchen 
ungelouben, den sti hieltent in dem geistlichen schine, uñ sun- 
derlichen daz ein leie dem andern bihtete. 

Dis han ich beschriben, als es zu Strosburg ergangen ist. 
Uñ als es do was, alse was es ouch uf dem Rine in allen ste- 
ten; daz selbe was in Swoben, in-Franken, in Westerrich, uñ 
in vil gegen[en] dutsches landes. Sus nam die geischelfart in eime 
halben jor ein ende, die do solte noch irre sage han gewert 


xxxiiij jor. 


[Seuchen.] . 


(Daz grosze sterbote.) 

Do man zalt MCCCXLIX jor, do die vorgeschribenen gei- 
scheler gen Strosburg koment, do kam ouch ein gemeinre schelme 
un ein sterben under die lute dar, daz nieman von ime selben 
gedohte, noch von hörsagenden, daz so groszes sterben ie do 
gewere. Un alle die wile daz die geischeler weretent, die wile 
starb man ouch; un do die abegiengent, do minret sich daz 
sterben ouch. Daz sterben was so gros, daz gemeinlich alle 
tage in iegelichem kirspel liche worent vij odcr viij oder ix 
oder x, oder noch danne me, one die man zu klöstern begrub, 
un one die, die man in den spital drug: der was als unzellich 
vil, daz man die spitelgrube, die bi der kirchen stunt, muste in 
einen witen garten setzen, wann die alte grube zu enge uñ zu 
klein was. Die lute die do sturbent, die sturbent alle an bülen 
un an druesen, die sich erhubent under den armen uf obenan 
an den beinen; un wen die biülen ankoment, die do sterben 

soltent, die sturben an dem vierden tage, oder an dem dirten, 
oder an dem andern; eteliche sturbent ouch des ersten tages. 
Es erbet ouch eins von dem andern: dovon, in welhes hus 
daz sterben kam, do hort es selten uf mit eime. Men lute 
ouch alle obende etwie manigeme mit der groszen glocken. 
Die summe, wie manigwerbe mitte gelütet wart, die was in 
einre wochen Lxiij werbe. 

In den ziten wart ouch verbotten, daz man keinen toten 
solte in die kirchen zu begrebede tragen, noch solte [man] sů uber 
naht nuit in den huser[n] loszen, wande zehant so sů gesturbent, so 
solt man su begraben; wande vormols was gewonheit, daz man 
die toten morgens erlich zu kirchen trug. Was der dote guter 
lute, so drugent in die guten; was er gebürische, so truegent 
in gebüren; weles antwerkes er was, so truegent in sine ge- 
noszen. Do daz sterben vergieng, do erloubete man die alte 
gewonheit wider, un lies daz gebot abe. Do worent die lute in 
ein ander gewonheit kummen: so man einen toten solte zu 
grabe tragen, so wolt es nieman gern yon ime selben tun; so 
schametent sich gute lute, daz ir ungenoszen st soltent tragen, 
oder daz sů knehten solten lonen, die ire frunt zu grabe tru- 
gent. Darumbe verbot mans widerumbe. Nu was ouch ein 
gewonheit: wande man einen doten(t) zu kirchen trug, so stür- 
met man mit den glocken der kirchen, do man in begrub, gegen 
in; daz selbe det man ouch, so man den doten us der kir- 
chen zu dem grabe trug. ; 

Man wil ouch, daz von dem sterbende zu Strosburg sturbe 
xvi dusent lites, doch starb minr lutes do, noch margzale, alse 
man sprach, wande in andern steten. Ouch wurdent etteliche lute 
erneret, die die bulen hettent, den sù usgiengent un ir genosent. 

(Ein ‘sterbote.) 

Do man zalt MCCCLVIII jor, do kam ein gemein sterben 
zu Strosburg, uf die selbe zit des jores. Daz was nüt also grosz, 
alse daz vorder, doch was es nüt vil kleiner. Daz kam von 
Niderlant heruf; do kam das erste von Oberlande herabe. Zu 
disen zwein sterboten gebrast armen luten begrebede zu dem 
munster, derumbe maht man dernoch einen nüwen lichof(e) 
bi der Steinhiitten. Daz geschach in dem jore, do man zalt 
von Gots geburte MCCCLX jor. 

-[Bürgerzwiste.| 


(Daz alt gescholle zu Strosburg.) 

Do man zalt MCCCYIII jor, an dem sehsten tage noch sant 
Jocobes dag, in der ernen, do geschach ein gescholle zwischent 
den edeln uñ den gedigenen zu Strosburg, un gesigetent die 
edeln, daz sů der gedigenen xvi erschlugent. Der andern vil 
dotent sů in die öhte ewicliche; daz hies die bose öhte. 

(Daz gescholle zwischen den Mulnheimer[n] un den Zornen.) 

Do man zalt MCCCXXXII jor, iiij wochen noch den ostern, 
an der mittewochen, so die runtofel oder die martsche ist zu 
Strosburg, noch dem nahtmasze, do erhub sich ein gescholle in 
der Brantgasze zwischent den zweien geschlehten, den von Muln- 
heim un den Zornen. An deme gestosze wurdent under den 
von Mulnheim zwene erschlagen, einre von Waszelnheim un ein 
Foltsche, under den Zornen wurdent vij erschlagen : die worent 
der Hetzel Markes, einre von Epfich, ein Huffelin, ein Hunesfelt, 
ein Süsze, ein Hohenloch, un des schultheiszen knehte einre, 
der hies Frowenkneht. Do daz gescholle geschach, do vorhtent 
die erbern burgere un antwerglute, daz die zwo parten würdent 
die landesherren in die stat zu in ladende, mit den die stat 
mohte ubersetzet werden, un giengent zu dem jungen Sicken, 
der des moles stellemeister was, un zu den andern, an den der 
gewalt stunt zu beden parten, un seitent in, wes sü sich ent- 
saszent, un botent sů domitte, daz sù in die stat befulhet fl. 
-ent], un in schlüszel un insigel un banern gebent, untze daz 
sů wol mit enander versunet wurdent: die wile woltent sů die 
stat versorgen, un sü, un sich selber; un so daz geschehe, daz 
sů danne wider an ir rehte giengent. Daz dotent sů. Do- 
zwischent warb man umbe friden zwischent den zwein- parten, 
untze uber die naht un dernoch uber furbas, untz daz es ge- 
stillet wart zwischent in. Under der wile giengent die burgere 
un die antwerglüte dar, und sattent einen nüwen rat, un kusent 
derin erbere burgere, wer sü denne werent; daz vormols unge- 
wonlich was, wande under den zwein parten worent etlich ge- 
slehte usgesundert, die do kuren hettent des rotes, un kos man 
der alle jor xxiiij in den rot(e). Der werent iiij meistere, iege- 
licher ein viertei] jores, un getorst ouch kein anderer(e) burger(e)» 

wie frumme oder biderb er was, in dem rote gesin, es were 
denne, daz in der einer, der die kure hette des jores, hette 
drin gesetzet, daz er ouch wol dun mohte. Aber zu diseme 
nuwen rote kusent sů erbere burgere on underscheit, un darzu 
von iegelichen [l. -em] antewergke sattent stiouch einen in den rot(e), 
un beruftent alle burgere un antwerke, die swurent dem rote, 
uñ der rot ouch in. Si sattent ouch iiij meister noch der alten 
gewonheit, un einen ammanmeister, der ein houbet solte sin der 
antwerke, uf des eit solt vor allen eiden gon. Daz vormols 
ungewonlich was: wol hette man einen ammanmeister gehebet, 
aber es stunt kein gewalt an ime, wande daz er die schoffel 
samete, so man tte mit in wolde zu rot werden. Die vier meister 
worent: her Ruleman Swarber, her Rudolf Judenbreter, her Hansel 
von Schénnecke, her Johanes Klobelouch; der ammanmeister: her 
Burkart Twinger. Dozwischent daz sü dise ding antrugent, do hettent 
sti die statporten beschloszen, un besetzet mit hute der antwerke 
gewofent [l. gewefent]. Sus kam der gewalt us der herren hant an 
die antwerke, daz doch den antwerken ein gros notdurft was, 
wand die herren begiengent groszen gewalt an in. Was es, daz 
ein-snider, oder ein schuchsüter, oder ein kursener, oder waz 
antwerkmannes er was, eime herren hiesche daz er umbe in 
verdienet hette, oder daz er ime schuldig was von koufende 
würtze, oder duch, oder warumbe es danne was: wolt er, so 
galt er ime die schulde; wolters nüt gelten, so getorste in der 
arme man nut derumbe bekumbern in gerihtes wise; hiesche ers 
ime danne zu dicke, so schlug er in dran, uñ gieng dernoch 
keine beszerunge. Soliche gewalt un andern manigen unlüste 
begiengent sù an armen lüten. Dis dotent si doch nit alle, 
wand ir maniger was, die niemanne keinen gewalt dotent. Do 
die antwerke den gewalt alsus begriffent, do gebot man den 
zwein parten, daz sů nut zusamene soltent gon, uñ beschiet 
ieder parten ein zil, uber daz sů nut getürstent wandeln noch 
gon, daz su wut zusamene kement, Man nam in ouch allen 
iren harnesche, uñ hut an allen porten ui uf dem waszer, daz 
nieman keinen harnesch offenlich noch verholn in die stat 
fuerte. Es worent ouch alle statporten beschloszen, untz an die 
kleinen dürlin, un soszent ouch gewefent lute derunder, die 
lieszent wegene un karrich us ui in, un logetent ouch, 

was man us uü in fuerte. Do was ouch hute uf den turnen, 
un sunderlichen nahtes wachetent uf iedem turne zwene, die in 
dem rot(t)e worent, ein burger uf ein antwerkman. In den selben 
ziten maht man ouch an den porten schlosdor uszewendig unde 
indewendig, un die stegen, die uf die turne gont, satte man 
under die turne, die vormols uszewendig ufgiengent. Man brach 
ouch die huser abe, die an der porten turne worent gebuwen, 
daz man rum(e) umme die turne hette, x schuhe. Man hette ouch 
alle naht eine grosze scharwahte geritten volkes, die umbe stat 
furent mit liehtern, uñ zogetent an alle porten, un frogetent, 
wer des nahtes von des rotes wegen duffe wachete. Man mahte 
ouch, wanne man morgens uf abendes die dorglocke lute, daz 
man danne die dor beslieszen un entschlieszen solte. Man gieng 
ouch alle tage zweimol in den rot(e) uf die Pfaltze, zu primen 
un zu vespern. Die wile denne der rot uf der Pfaltzen was, so 
huetent ir die antwerg gewefent hie nidenan umbe Pfaltze. 
Welre ouch ein rotherre was, ez |l. es] wer burger oder antwergman, 
der gieng uf die Pfaltz, oder war er gienge, selbe dirte oder me, 
mit bantzier un mit swerten. Man maht ouch vil lutes zu nüwen 
antwerken, die vormols kunstofeln worent: alse schüfelute [l. schiffe-] 
kornköufer, seiler, wagener, kistenere, grempere un underköufer, uñ 
winsticher un obeszer. Man vermuret ouch etwie manig porten 
an der stat: zu Bischofes-burgetor, un uf der Bünden, un zu sant 
Elzebeth; daz wart darnach wider ufgebrochen, Man maht ouch 
etliche dor minre danne sü vormols worent, als uf dem Rosse- 
merkete, un sant Andrese, un bi ‘Stoltzenecke, un an Utengasze, 
un zu Winkewilre. Man vestente ouch die bedeke(n)ie bruke, un 
maht die spitze vor den turnen, uñ anders gebuwes vil an der 
stat. Do sü sich alsus wol hettent versorget, do noment sü die getöt 
des gescholles für sich, un erfurent waz iederman hette geton; dar- 
noch satte man in beszerunge uf, us der stat zu varende, eime 
kurize, dem andern lang; un wenne iegeliches zil uskeme, so 
solt er wider in die stat kummen, one des klegers urloub. Die 
furent alle us an sante Cloren dag. Donoch brach man den 
herren ire drinkestuben abe, die do worent gebüwen uf die 
almende: zum ersten, die zum Hohen-stege stunt, gegen der 
stuben die sů nu hant, uf dem Graben, an der Barfuszen mure, 
die wart abe gebrochen. Die zum Mulsteine, der stube was eigen, 

doch hettent si ein hültzen sumerhus uf der almende stond; daz 
sties uf die Brusch, daz wart abe gebrochen; do noch erwurbent 
sů umbe die stat, daz man sie lies wider druf buwen. Die 
stube zu dem Schiiffe, die stunt uszewendig des burnen an dem 
Langen-kelre, un sties uf die Brüsche, die wart ouch abe ge- 
brochen. Die stube zu dem Brief stunt neben sant Niclauses 
brücke, wider den Saltzhof, bi dem burne, un sties uf die Brüsche, 
die wart ouch abe gebrochen. Die zum Briefe zweietent sich 
dernoch un mahtent zwo stuben: die ein stunt an Bundegesz[e]lin, 
die ander an Drenkgeszelin. Dernoch uber etwie manig jor, do 
vereinbertent sü sich, un giengent aber wider zusamene, uf die 
stube an dem Drenkgeszelin. 

Donoch, in der karwochen uf noch den ostern, brochent 
sů Ersthein un Swanowe, als do vor geschriben stat. Do su von 
Swanowe koment, do kusent si einen nüwen rot umbe sant 
Jocobes dag, in der erne des jores do man zalte MCCCXXXIII 
jor, uf sattent drie meister, die meister soltent sin, iegelicher 
bitz an sinen dot. Un worent dis die meister: her Ruleman 
Swarber, uf her Rudolf Judenbreter, der solte iegelicher ein 
halb jor rihten; uñ her Burkart Twinger bleib ammanmeister. 
Un mahtent einen brief, noch deme man solte sweren alle jor, 
daz vormols nit gewonheit was; un sattent derin artikele, die 
sů nutzlich duhtent, un sunderlich mahtent si, daz die herren 
ire kuren verswurent, un so man die fürglocke lute, daz die 
antwerg fiir daz munster sollent zogen gewefent, un so man die 
mortglocke lute, daz allemeneglich sol fur daz munster zogen. 
Die selbe glocke lute man vormols, so man einen menschen 
wolt verderben mit urteil des rotes. Sus mahtent si nüwe ge- 
wonheit un gesetzede, alse der brief stot geschriben. Den swur 
man alle jor.in des bischofs garten, der rot uñ allemeneglich; 
daz sweren wart sider her gezogen für daz munster, ‘in dem 
jore do man zalt MCCCLVIH jor. 

Do man zalte MCCCXXXIIII jor, an der pfaffen vastnaht, 
die do viel an dem nehesten dage noch sant Agethen dag, do 
starb her Ruleman Swarber, der meister, der noch do nit ritter 
was. An des stat wart zu meister erkorn sin bruder, her Berht- 
olt Swarber, ein ritter. Under dem kam die gewonheit us, daz 
die antwerglute uffe wegenen rilent, so man uszoget in reisen, 

wanne vormols gienge[n|t sů zu fus. Do man zalt MCCCXLI 
jor, an sante Alexius dage, do starb her Rudolf Judenbreter, der 
meister; an des stat wart zu meister erkorn her Gosze Sturm. 
Do man zalte MCCCXLVII jor, an sant Peters dag zu sune- 
giht, do starbe her Berhtolt Swarber, der meister; an des stat 
wart erkoren her Cuntze von Wintertur, zum Engel. Do man 
zalte MCCCXLVIN jor, an dem sübenden tage noch sant Suphien 
tag, do starb her Burkart Twinger, der ammanmeister; doch 
hette er daz meisterdum ufgeben dri jor vor sime tode, wand 
er von alter alse swach wart, daz er nut me niitze derzu was, 
un geschach daz die wile her Berhtolt Swarber lebete. An des 
ammanmeisters stat wart erkoren her Peter Swarber, des vor- 
genanten Berhtolt Swarbers bruder. 

(Die nuwe anderunge zu Strosburg.) 

Do man zalt MCCCXLIX jor, an sente Appollonien fons der 
uf einen mendag geviel, und dise drie meister zu Strosburg 
worent: her Gosze Sturm, un her Cuntze von Wintertur, un her 
Peter Swarber, ammanmeister, do wurdent sü alle drie verstoszen. 
Un kam daz alsus: die stat hette gut genomen von den Juden, 
un hettent sů getroste uf ein zil, un hette in des briefe wol 
versigelt geben, un hettent ouch solichen friden: wer in ut [l.üt] hette 
geton, er must es swerlicher hon verbeszert, wan [er] hetis eim 
kristen geton. Deruf lieszent sich die Juden, un wurdent also 
hochtragendes mutes, daz sü niemanne woltent vorgeben, un 
wer mit in hette zu dunde, der kunde kume mit in uberein 
kummen. Darumbe wurdent sü verhaszet von meneglichen. Der- 
zu viel ein gezig uf die Juden, daz si soltent die bürnen un 
die waszer han vergiftet. Des murmelte daz volk gemeinliche, 
un sprochent man solt sü verburnen. Des wolt der rot nüt dun, 
man mohte danne beweren uf sů daz es wor were, oder daz 
sis selber verjehen. Daruf fieng man ir etwie vil, un kesteget 
sii sere mit dumende, der verjohent drie weis viere andere 
sachen, der sü schuldig worent, darumbe man sü radebrehte. 
Doch verjohent sů nie, daz sù an der vergift schuldig werent. 
Do man etwie lange alsus mit in bekummert was, do verbarrete 
man die Juden un der Juden gasze, un satte gewefente lüte do 
zu hute, wande man forhte, geschehe daz man uber sie würde 
louffende, oder daz man sie joch mit gerihte an würde grifend, 

daz sti danne die huser wurdent anstoszende oder andern scha- 
den dunde, ui daz man ir deste sicherere were, waz man joch 
uszer in tun wolte: darumbe behut man sù. 

Do sù alsus etwie lange behuete worent, uñ daz gemeine 
volke vaste uber su ergrimmet worent, ui sů gerne hettent ge- 
sehen töden, do wider ‘fristetent sti die meistere uñ der rot, un 
woltent sti nit verteilen an den dot, sů mohtent si denne mit 
rehtem urteil gewinnen, wande sü woltent nüt wider den trost- 
brief tun, den die Juden hettent von der stat. Des wolte daz 
gemein volke’nüt erkennen, un sprochent under enander heime- 
lich, ie einre zu dem andern: die drie meister mustent han gut 
von den Juden genomen, daz sü sü alsus fristetent wider alle- 
menegliches wille; un woltents nüt dofür haben, daz süs von 
gerehtekeit detent. ; 

Sus gebiirt es sich, daz die antwerke uf den vorgesc[h]riben 
dag, noch eszende, alle fur daz munster zogetent, gewefent, mit 
iren banern. Do daz die meister befundent, do koment sů ouch 
dar, un sprochent zu den antwerken daz sů heim zogetent, uñ 
morn uf die Pfaltze kement fiir den rot, uf do vordertent was 
sů woltent, daz wolt man alles dun. Do woltent si nit dannan 
zogen, un sprochent do offenlich zu den meistern, sù woltent su 
nit me zu meistern haben, wand irs gewaltes were zu vil. Su 
woltent den gewalt minren uf glichen, daz man alle jor einen 
ammanmeister solte haben, un vier meistere, der iegelicher ein 
vierteil jores rihtete. Do daz die meister hortent, do noment 
sti von den antwerken die erbersten(t), etwie manigen, uf gien- 
gent in sant Gerijen cappelle, un rettent mit den, daz sü 
daz volke underwisetent heim zu zogende. Do moht es nüt sin. 
Do die meister daz ersohent, do schiedent si dannan. 

Do die antwerg alsus do gehieltent untz noch der vesper, 
do giengent von iegelichem antwerke zwen in des Gürtelers hof, 
uñ noment zu in von rittern uñ knehten un burgern die erber- 
sten, un wurdent zu rote waz man dun solte. Do der rot er- 
gangen was, do giengent die selben uf die drinkestuben fur daz 
munster: do worent die zwen meistere uffe, der Sturm un der 
von Wintertur. Den ruftent si herabe, un det her Clawes Lappe 
die rede von der antwerg wegen, un frogete die antwerke, ob es 
ir wille were, daz er do reden wolte yon iren wegen. Do spro- 

chent die antwerge „jo.“ Do sprach er zu den meistern: „so 
forder ich von der antwerke wegen, daz ir sü irre eide lidig 
sagent, die si uch han/t] gesworn, un daz ir uwere ambaht uf 
gebent un nit me meister sint.“ Do sprochent si gar beschei- 
denlich, sü hettent nie den dag gesehen, hettent sü getrüwet oder 
gewillet [l. gewiszet], daz sů si nit hettent gerne zu meistern 
gehaben; si woltent nöte wider iren willen sin meistere gewesen. 
Do sprach der Sturm aber: „ich han daz grosze ingesigel nut bi 
mir; dunket es uch gut, ich schicke dernoch, un gon wir die 
wile zu dem ammanmeister, uñ waz wir dun wellent, daz dun 
wir mit enander.“ 

Das geviel in wol, uñ giengent mit enander in des amman- 
meisters hof, uñ ruftent ime herus, under die linden die in dem 
hof stat, uñ vorderte der Lappe an in, daz er die antwerke irre 
eide lidig seitte, die si ime öffenlich un heimeliche hettent ge- 
sworn — wande die rede gienge do also, er hette vil antwerglute 
heimelichen zu eiden getriben, daz sů im mustent sweren — uñ 
vorderte do, daz er daz ambaht ufgebe. Do froget er, wes man 
in zige, oder waz er geton hette. Do sprach der gros Hannes 
Markes: ,ir besametent morgens vor dage die antwerke heime- 
liche, mit den widerwürfent ir, waz man vormols was zu rot 
worden uf der Pfaltzen gemeinliche.“ Daz wolt der ammanmeister 
han verantwürtet; do sprach der Sturm: „hie hört(e) kein verent- 
würten zu; wir zwene hant es geton, duent ouch irs.“ Do hies 
der ammanmeister die briefe bringen, die er gehielte von der 
stete wegen, un gab sü in. Noch do worent die meistere ge- 
wefent, wande daz sů die beckenhuben hettent abegeton. 

Sus worent die meistere entsetzet, ui giengent abe wege. 
Aber die antwerg blibent die naht vor dem munster, wachende 
un hutende, uñ an dem obende [liefent] ir etwie vil zu des am- 
manmeisters hof un suchtent in, doch fundent sů in nit. Man 
wil, hettent sů in funden, es were ime ubel ergangen, wande er 
was sere verhaszet, un was daz darumbe, daz er sich nut kunde 
den luten gelieben, noch alse gemeinsam sin alse die andern 
meistere ; do von sprach man, er wolte nieman vergut haben, uñ 
wer zu hochtragende. Doch sprach man, er were ein bider man, 
wie daz man in zehe, er hette miet genomen; uñ ouch ander/r]e 
sachen, der must er aller schuldig sin, es wer wor oder nit, 

wan daz ungelucke was uf in gevallen. -Man wolt ouch, wer er 
alse geminnet gewesen, alse die andern zwen meistere worent, 
er were untete halbe alse wol beliben an dem ambaht, alse die 
andern meistere, die ouch sin me engultent, daz sů verstoszen 
wiirdent, wand umbe ir untot. 

(Ein unmueszige wuche.) 

An dem zistage (wart) do entsatte man den rot allen, un kos 
einen nüwen rot, un under den vier meistere, der iegelicher ein 
viertale [l.-teile] jores solte rihten, un einen ammanmeister, der ein 
jor(e) solt ammanmeister sin. Die meistere worent: her Clawes von 
Bulach, her Gosze Engelbreht, ritter Johanes zu dem Trübel, klein 
Fritsche von Heilgenstein, burgere ; der ammanmeister: Betscholt, 
der meiziger. Do der rot gesetzet wart, do hies man die antwerg hein 
zogen von dem munstere. An der mittewoche swur man den[l.swur der 
nüwe] rot; an dem dunrestage swur man [dem rote] in deme garten; 
an deme fritage vieng man die Juden; an dem samestage brante 
man die Juden, der worent wol uffe zwei tusent, alse man ahtete; 
wele sich aber woltent lon touffen, die lies man leben. Es 
wurdent ouch vil junger kinde von dem fur genomen, uber irre 
muter uñ irre vetter wille, die getöuffet wurdent. Was man den 
Juden schuldig was, daz wart alles wette, unde wurdent alle 
pfant un briefe, die sie hettent uber schulde, wider geben.‘ Daz 
bar gut daz sü hettent, daz nam der rot, un teiletes under die 
antwerg, noch mar[g]tzal. Daz was ouch die vergift, die die Juden 
dote.. Man verteilet ouch dem ammanmeister lib un gut, un 
teilet mit sinen kinden, als ob er dot were, uñ deilete der rot 
daz gut under sich. Man wolte ouch, daz er iiij milen von der 
stat were, uñ nut noher; des zoch er gen Benfelt, do starb er 
ouch uber etwie manig jor dernoch. Die andern zwene meistere 
wurdent verteilet, daz ir iegelicher in x joren nut solt in den 
rot kummen. Doch nam man su zu heimelichen guten sachen, 
un schihte si zu dage un zu stunden, un hette sů lieb un wert, 
alse andere erbere burgere, in irre mosze. Sus ergieng die 
anderunge one schlege ui one stosze. 

Des selben jores, zu sunegihten, erhub sich die geischel- 
fart un daz grosze sterben zu Strosburg, von dem do vor ge- 
schriben stot. 

[Vermischte nachrichten über bauten, witterung, 
naturbegebenheiten. | 


(Dis sint stifte un kloster un ander gebuwe.) 

Do man zalt MCCLXXXXII jor, in der vasten, bi bischofes 
Cunrates ziten von Strosburg, geborn von Liehtenberg, do wart 
die stift zu Rinowe von Honouwe gezogen gen Rinouwe, wande 
der Rin ire kirche zu Honowe het abgeszen. 

Do man zalt MCCXI jor, do erhubent sich Bredier un Bar- 
fuszer orden, under deme bobest Innocentio dem dirten, un 
keiser Otten. 

Do man zalt MCCXXIM jor, do koment die Bredier zum 
ersten gen Strosburg, under bischof Heinrich von Veringen. Do 
worent sü uszewendig der stat: do man do zalt MCCLI jor, do 
‘koment die Bridiere zu Strosburg an die hovestat do sü noch 
sint, under bischof Heinrich von Stahelecke. 

Do man zalt MCCXYI jor, do wart Bredier orden bestetiget, 
under bobest Honorio dem dirten. Do man zalt MCCXXI, do 
starb sant Dominicus. Do man zalt MCCXXV, do starb sant 
Franciscus. Do man zalt MCCLII jor, do wart sante Peter, 
Bredier ordens, zu Meielan erschlagen; dernoch uber zwei jor 
wart er erhaben zu Parus. 

Do man zalt MCCLY jor, do wart von bischof Heinriche von 
Stahelecke der erste stein geleit an der Bredier munster zu 
Strosburg, an dem dirten tage noch sante Johanes tag zu süne- 
gihten. Do man zalt MCCLX jor, do wart der Bredier kirche 
gewihet, under bischof Walther von Geroltzecke, unde wihet sů 
bischof Jocob von Metze, wande bischof Walther nut bestetiget 
was; daz geschach zu eim generale capittel. Do man zalt 
MCCCYIII jor, do wart der kore zu den Brediern angevangen. 
Do man zalte MCCCXLY jor, do wart der Bredier kore gewihet, 
an dem dirten tage noch des heiligen krutzes tage zu herbeste. 

Do man zalt MCLY jor, do erhub sante Wilhelm, ein her- 
tzoge von Aquitanie, den Wilhelmer orden, un lebet dernoch ein 
jor(e) un starb do. Do man zalte MCCCII jor, do koment die 
Wilhelmer zu Strosburg, uf die hovestat do sü noch sint. 

Do man zalt MCCCXXVI jor, do koment unserre Frouwen 

brudere zu Strosburg, an die hovestat do si noch sint. Vormols 
worent sü gewesen uf Bundegeszelt [l. -geszelin]. 

Do man zalte MXCI jor, do vienge her Berhtolt von Zeringen, 
ein hertzoge von Swoben, die stat zu Friburg an zu buwende. 
Do noch wart der selbe Berhtolt erschlagen zu Mollesheim, do 
man zalte MCXXII jor. 

Do man zalte MXC jor, do wart daz kloster zu Margbach 
gestiftet von dem frummen manne Burkart von Gebelswilre; des 
helfer was meister Manigolt von Lutenbach. Dernoch uber vier 
jor vieng man die kirche an zu buende. 

Do man zalte MCCCXXVIN jor, do stiftete her Heinrich 
von Mulnheim, ein burger zu Stroszeburg, die kirche zu Allen- 
heiligen an der Steinströszen, mit gebuwe un mit pfrunden, un 
vollebrohtes ouch bi sime lebende. 

Do man zalt MCCCXXI oder XXII jor, do wart der Pfenning- 
durn zu Rintburgedor gemachet. Do der gemaht wart, zehant 
dernoch maht man die Pfaltze. Do die gemaht wart, do maht 
man den uszern Metzigerdurne, un die mure uf der er stot, 
von oben herab untze an Utengasze. Daz uberig teile der selben 
muren, von Utengasze untz an den turn der vornan uf der spitze 
stat, un der selbe turn dermite, die wart gemaht nach dem groszen 
waszer, daz do was, do man zalte MCCCXLIII jor. Do man zalt 
MCCELVIH jor, do wart daz koufhus gemahte an dem Saltzhove, 
un die gewonheit erhaben die man dinne haltet, ui die 
kouflite darzu betwungen, daz su iren koufmannschaft drin 
mustent fueren. 

(Das grosze waszer.) 

Do man zalte MCCCXLIN jor, do wart [der] Rin also grosz 
un gieng also sere us, daz nieman do zemol lebete, der ut ge- 
dohte, oder ie hette gehoret sagen, das er ie so grosz würde. 
Daz selbe waszer det ouch vil schaden an den ringmuren zu 
Strosburg, un erschraht ouch die klosterfrouwen, die uszewendig 
der stat in den klostern worent, daz sů nit truwetent zu gene- 
sende, un furent us den klostern in die stat zu iren frunden, 
untze daz daz waszer wider ingefiel. Dis was umbe sant 
Jocobes tag, in der ernen, vier tage dervor uñ iiij dernoch. 
Do dis waszer verlief, in dem selben summer, vier tage vor sant 
Bartholomeus dage un iij dernoch, do kam aber ein alse 

grosze waszer, alse mans ie gesehen hette zu Strosburg, one 
daz neheste dovor; wan daz vorder waszer was wol zweier 
schuhe hoher oder anderhalbes schuhes, wan die [l. daz] hun- 
derste. Donoch maht man die uszer ringmure von Utengasze 
untz an den turn, und den turn in der mitte, also do vor geschri- 
ben stot, do man zalt MCCCXLVI jor. 

Do man zalt MCCCXL jor, do wart der Cartuser kloster zu 
Strosburg angevangen zu buwende. 

Do man zalt MCCCXLYII jor, in den ziten do her Cunrat 
Ripelin, un her Reimbolt von Achenheim, rittere, pfleger worent, 
un her Johanes Urselinger schaffener des werkes unserre Frouwen 
zu Strosburg, do wurdent die orgeln gemaht von meister Clawes 
Karlen, der was ein zimberman un ein luterre leije. Daz werke 
kostet cecer lib’. d’. 

Do man zalt MCCCLII jor, do wart daz urlei zum munster 
angevangen zu machende; un wart dernoch wol uber ij jor 
vollebroht. 

Do man zalt MCCCXLVU jor, do wart unserre Frouwen 
hus in dem Fronhofe gemaht, un wurdent zwei hüser in der 
gaszen abe gebrochen, daz die gasze gewilert wart; daz beschach, 
do der Heilman schaffener was. 

(Dis sint die ungewiter un missewasse.) 

Do man zalt MCCCLV jor, an dem andern tage des 
mertzen, do dunret es un blikzete, daz in der zit des jores 
ungewonlich ist. 

Do man zalt MCCCLVII jor, an dem dirten tage des 
mertzen, do dunret es. 

Do man zalt MCCLVIII jor, do was ales grosze ungewitter, 
daz daz korn fulet in der ernen, uñ die trübel rou un un- 
zitig blibent. Derzu kam in dem herbeste ein kelte, daz man 
die trubele must mit korben un mit secken uf die trotten 
tragen, un mit schuhen tretten; so man daz date, so flos 
is(e) un win(e) mit enander. An dem nehesten jor dernoch, 
do wu[h]s guter win. 

(Dis sint allez missewasse un genuhtige zit un ungewitter.) 

Do man zalt MCCLXXVIII jor, do sach man is umbe sant Urbans 
dag, un sach umbe der xi tusent megede dag blitzen und dunren. 
Des selben jores verdarb der win, un geriet korn also wol, daz 

man gab ein vierteil weiszen umbe iij sol’, un den roken umbe 
ein untze, uñ die gerste um xiij d`. 

Do man zalt MCCLXXIX jor, an dem sunnentage vor mittel- 
vaste un ij dage dernoch, do kam also grosze kelte, daz alle 
frühte der boum[e] verdarb. 

Do man zalte MCCXXYIII jor, in deme monot des abrellen 
blutent die reben, un zu sant Johannes tage zu sunegihten, hette 
man zitig trübel. 

Do man zalte MCXCY jor, do was grosze dürunge in dem lande. 

Do man zalt MCXCVII jor, do gab man i vierteil kornes umbe 
ein marg. Des selben [jors] starb keiser Heinrich. 

Do man zalte MCCVII jor, do gab man i vierteil wines umbe 
ij sol’. In der nehesten wochen donoch gab mans umbe ij d’, 
un ein leres vas umbe ii lib’. 

Do man zalte MCCLIX, do gab man ein vierteil wines umbe 
iij sol’, in des von Dalmeszingen hof zu Strosburg, un i vierteil 
rocken umbe iiij sol’. 

Do man zalt MCCXCVII jor, in deme herbeste, do was als 
vil wines, das man ein leres vas umbe i lib’ gab, un wer c lere 
vas hette gehabet, dem hette man ı vas gefüllet mit wine, umbe 
die andere u lere vas. Man gab ouch den virnen win verge- 
bens enweg, daz die fas lere wurdent, uñ man nuwen win(e) 
drin getete. Man rufet ouch offenlich in manigem kelre, obe 
ieman wine vergebene wolte. Es verdarb ouch vil wines an 
den reben, des gebresten halb der fasze. Des jors galt i vierteil 
kornes vij sol’, 

Do man zalte MCCCLIII jor, an dem sübenden dage vor sante 
Margreden dage, do galt ein vierteil virnes kornes xvi sol’; 
an dem andern tage dernoch galt es vij sol’, un i vierteil nüwes 
weiszen iiij sol’. 

Do man zalt MCCXCIIII jor, an sante Margreden tag, do galt 
i vierteil rocken xxiij sol’, un i vierteil weiszen xiiij sol’, un uf 
den selben dag gobent die burgere zu Strosburg ¢ vierteil kornes 
armen lüten durch Got. Derpoch uber aht dage, an sant Maria 
Magdalenen dag, do vant man kein brot in der stat veile. Des 
selben tages wurdent alle brotbenke in der stat abgebrochen von 
dem gemeinen volke. 

Do man zalt MCCCXYVI jor, do galt i vierleil roken xxx sol’ 
zu Strosburg. 

Do man zalt MCCCXXV jor, do galt i vierteil rocken, 
un i vierteil kabeskrut, un i vierteil ruben, alles gliche 
vil: iegelich -vierteil iiij sol’; un i gut mosze wines gab man 
umbe i d. 

Do man zalte MCCCLXII, do gab klein Fritsche von Heiligen- 
stein, ein burgerlin zu Strosburg, ein pfunt figen gewihtes umbe 
ein pfunt erweiszen gewihtes, un schetzetent die kornköufer, daz 
die erweiszen eins helbelings beszer worent wan die figen, noch 
dem also do zu mole gultent die beden gewerde. 

(Der nuwe spitale.) 

Do man zalt MCCCXVI jor, do galt ein vierteil kornes xxx sol’ 
zu Strosburg, un in dem lande ij lib’, oder ij lib’ un v sol’. Von 
dem gebresten kam ein grosze sterbote. Von dem sterbende wart 
der spilale us der stat gezogen, der vormols was in Kremergasze 
gelegen, daz nu heiszet „zu dem alten spital.“ Dise durunge vieng 
in dem vorgeschribenen jor an, uh verzoch sich in das noch- 
gende jor, do man zalt MCCCXYII jor: do wart es alse dure, alse 
do vor geschriben stot. ' 

Do man zalte MCCLXI jor, do wart grosze genuhte fruhte 
un wines, daz ein ome wines galt ij d’, der beste vi d’. Do gobent 
klostere un alle pfaffeit bischof Walther daz vierde teil aller 
irre frühte un irre nutze. Dovon ward er ouch geschant, daz er 
dernoch uber ein jor sigelos wart gegen den von Strosburg an 
dem strite, also do vor geschriben stat. 

Do man zalt MCCLXXVIU jor, do oszend die mise die fruht 
uf dem velde, daz den luten kum daz dirteil zu nutzen kam; un 
des selben jores galt i vierteil rocken xvi d’, uñ i vierteil gersten 
x d’, un i vierteil habern viiij d’. 

Do man zalt MXLY jor, do wart daz munster in Hohenburg 
gewihet an sant Nyclawes dag, von Leo, dem bobeste, in unserre 
Frouwen un sant Niclawes ere. 

Do man zalte MCCXLVIII jor, da brant daz kloster zu Hohen- 
burg, in dem mertzen. 

(Der grosze wint.) 

Do man zalt MCCCLIN, an sant Ambrosien dag, do wete ein 
also starker wint, daz er vil turn uñ huser un schuren endahte. 

Er warf ouch abe den kirchen un glockenhusern yil knopfe un 
krütze, un vil starker boume us den grunden. Der wint was so 
stark, daz nieman keinen sterkern gedohte. 

Do man zalt MCCCXXXIX jor, an dem ix tage noch sant 
Peters tag zu sunegihten, do verlor die sunne iren schin, von 
mitten dage untze gunpleten. 

(Die ertbideme.) 

Do man zalte MCCXCI jor, an dem dirten dage noch unserre 
Frouwen mess, der jungern, do kam ein ertbidem, spote an dem 
obende. 

Do man zalt MCCLXXIX jor, an dem nehesten dag noch sant 
Gilgen dag, do kam ein ertbideme. 

Do man zalt MCCCXLYIII jor, an sant Paules dage noch wi(n)- 
nahten, do kam ein ertbidem, der zu Strosburg merkelich was 
un doch nut schedelich; aber doch in andern landen det er groszen 
schaden, alse man seite. 

Do man zalt MCCCLVI jor, an sant Lucas dag, umbe die 
vesperzil, kam ein ertbidem, der gar merkelich was; noch do 
vor naht kam etwie maniger, die minre worent; umbe die dirte 
wahteglocke kam gar ein ungefuger, der warf gar vil zierkemmin 
un wiipfele abe den husern, uf ziborien un knopfe abe dem munstere. 
Dise ertbidem wiirfent obewendig Basele wol tx burge dernider, 
un Basel, die stat, viel ouch darnider; die kirchen uñ die huser, 
die ringmuren uñ die turn. Derzu gieng ein füwer an mit dem 
vervallende, un brante etwie manigen dag, daz nieman in der stat 
mohte bliben, uñ mustent die lute in den garten un zu velde 
ligen under gezelten, un littent die wile groszen gebresten un 
hunger, wand in ire spise un ir gut vervallen un verbrant was. 
Do verdarb ouch vil lutes un vihes, vom brande uñ vor vervall- 
ende. Dis ertbidemen werte daz jor umbe, daz man sin ie uber 
ein wile gewar wart, doch bescheidenlicher dan vormols. 

In dem meien, an sant Suphien obent, do man zalt MCCCLVII 
jor, do kam ein ertbideme umbe munstergunplete zit, der was grosz- 
er denne keinre vormols gewesen was, un det ouch merren schaden 
an glockhusern un an zierkemmin, denne die vordern hettent geton. 
Des erschrak sich daz volke zu Strosburg alse sere, daz menglich 
wolte sin zu velde usgezogen, un under gezelten un hütten 
gelegen, wande sü forhtent vervallen in der stat, alse die von 

Basel. Des giengent die burger zu rote, in des bischofen garte(n| 
— wande sti forhtent, daz sů uf der Pfaltzen vervielent von ertbi- 
demen — uf gebiitent, daz nieman darumbe vor der stat solt sin, 
wande frouwen die gros kindes werent, un die in zugehortent. 
Wer aber garten mohte han in der ringmuren, der leite sich 
drin under gezelte. Man gebot ouch abe zu brechende alle hohe 
zierkemmin un wüpfele, die uf den husern stundent. 

Man verbot ouch mannen uf frouwen, silber un golt un ander 
gezierde zu tragende, wande allein rittern wart golt nüt verboten; 
daz gebot wart dernoch uber etwie lang wider abgeloszen. 

Do das jor umbe kam, do sattent die burger einen krutzegang uf, 
an sante Lucas dag, daz man solt unsers Herren lichamen tragen, 
un soltent alle die, die do werent in dem rote, mit krutzen 
gen, barfus, in grouwen menteln un kügelhueten, un pfundige 
kerizen an den henden tragen, un so der krutzegange zergienge, 
so soltent si die kertzen unserre Frouwen opfern, un die grouwen 
kleider armen lüten geben. Dis sattent si uf, alle jor zu 
tunde uf den selben dag. 

Do man zalt MCXXXIX jor, do starb Johanes, der do was 
genant von den Ziten: der hette gelebet ccctxj jor, von kunig 
Karlen ziten, des diener er was. 

Do man zalt MCCCXXXVII jor, zwo wochen vor sant Johanes 
dag zu sunegihten, do ermordet ein Jude ein juncfrouwe, die hies 
Else un diende zu Strosburg der Föuterlerin uf der hovestat. Die 
wart begraben zu sante Andrese, do maht man ir ein erhebet 
grab, un sprach an der erste, sü tete zeichen, un was groszes 
gelöufe dar, un hiengent die alten wib vil wasses dar. Zu jungest, 
do es veralte, do verdorretent die zeichen, daz nüt drus wart. Der 
Jude wart geschlöufet uf einre swinin hut, uñ geradebrechet. 


[Krieg wegen streitiger wahlen.] 


(Der krieg zwischen bischof Bertholt un Lihtenberg.) 

Do man zalte MCCCXXXVII jor, an sant Peternellen dag, 
do starb grove Gebehart von Friburg, dumprobest zu Strosburg. 
An des stat wurdent zwen erwelet: der eine her Johanes von 
Liehtenberg , der sitmols bischof wart; uñ her Ulrich von Sigenowe, 
bischof Berhtoldes zu Strosburg, geborn von Buchecke, swester sun. 

Von der probestie walunge erhub sich groszer krieg, der 

wol iij jore werete, wan der bischof gebot allen dumherren un 
pfaffen, die gotsgoben hettent, daz sü sich soltent wihen zu der 
nehesten fronevasten, zu herbeste. Daz widertent die dum 
herren die an deme von Liehtenberg worent, un sunderlichen 
her Kunrat von Kirkel, der kuster, der gar notveste was, uñ 
appelliertent wider des bischofes gebot. Des worent der yicarien 
uf dem kore daz mere teil, die gehullent zu den appelliernde[n], ui 
sungent wider des bischofes wille[n]. Ir en teil worent dem bischof 
gehorsam un sungent nüt. Do verbot der bischof des kores gülte, 
die do zu der presentien dienet, un maht sü stellig, alse wit daz 
bistum was. -Domit leit er den gesang hin, daz man wol dirthalb 
jor uf dem kore ungesungen was, untz daz der krieg erwant; do 
mustent die vicarien alle an sine gnode komen, unde wurdent 
von ime absolvieret. 

Donoch, e daz die fronevaste kam daz der bischof wihen 
solte, do vieng in Rudolf von Hohenstein, ein edelknehte, uf 
der probestie hus zu Haselahe im Brüschdal, eins nahtes in dem 
ersten schlofe, an dem dirten tage noch unserre Frouwen dag, zu 
der jünger mess. Dise gevengnisse geschach von des küsters 
wegen, von Kirkel; daz marhte man dobi, wande er wart gefueret 
uf sine vesten gen Waldecke, und must ouch do mit ime dege- 
dingen, wie er uskeme. 

Donoch daz er us gevengnisse kam, do wihet er zu pfingesten 
des jors, do man zalt MCCCXXXVIII jor; un welhe sich do nút 
enwihetent, die greif der bischof an, un nam ir ambaht un ir 
gotsgoben. Des selben jores, vor der ernen, nam er ouch dem 
küster von Kirkel des bischofes gerihte, daz er im vormols 
hette gegeben, do. er bischof wart. Un wande er ime daz inge- 
sigel nit mohte angewinnen, do maht der bischof ein nüwe 
ingesigel, von den wofen des bistumes un einen bischofstab der- 
durch, uñ gebot in allem bistum, daz man briefe under dem 
nüwen ingesigel enpfienge, ui under dem alten nut, uf leite 
das alte gerihte wueste, un zoch daz nuwe in sinen hof, uf die 
alte Pfaltze. Nu worent etlich lite zwivelhaft, under welem inge- 
sigele man solte hantvesten versigeln; des kam die stat uber- 
ein: under welem ingesigel hantvesten gemaht würdent, so 
soltent sü kraft han. 

Dozwischent gewan der küster von Kirkel, uñ der von 

Liehtenberg, in des hertzogen von Heidelberg namme Brumat, 
un kriegetent darus uf daz bistum mit brande un brantschetzende. 
Derzu erwurbent sů an den keiser Ludewige, daz er alles 
[d. i. al des] riches steten gebot, daz sù in hulfent, un den bischof 
darzu twiingent, daz er sin lehen von dem keiser enpfienge. 
Daz widerte der bischof zu tunde, umbe die missehelle, die der 
bobest uñ der keiser wider enander hettent. Sus lief ein krieg 
under den andern, daz daz bistum sere geschediget wart. 

Doch widerstunt der bischof sinen fienden un dem riche 
so kréftekliche, daz in nieman darzu mohte getwingen, untze 
daz der keiser die stat zu Strosburg so hohe marete un bate, 
daz sus im nut mohte verzihen den bischof zu twingende, wie 
doch die stat néte wider den bischof det. Doch lies es der 
bischof nit darzu kummen, daz die stat üt uf in zogete, 
wand er fiirkam es, un fur gen Spire zu dem keiser, un enpfienge 
sine lehen von ime; des jores, do man zalt MCCCXXXIX jor. 
Do sprach der keiser zu urteil, daz der von Liehtenberg solte 
dumprobest sin; daz wolt der bischof nüt stete halten, un do 
er wider heim kam, do kriegeter, also yor. 

Dozwischen versunde sich der küster mit dem bischof, 
also daz daz gerihte deme bischofe bleib, un er dem küster 
dervon gab alle jor ccce lib’. d’. Strosburger. Do sich der 
küster alsus gesunde, do bleib der von Liehtenberg usligende, 
un kriegete noch do etwie lange alleine. Do der ersach, daz 
in der kiister an guten trüwen hette geloszen, un er den bischof 
allein nit moht usgekriegen, do nam er ouch tegedinge, als 
er möhte, also daz die probestie dem yon Sigenowe bleib. 
Darumbe gelobet der bischof dem yon Liehtenberg, daz er in 
in andern sachen wolte fiirdern; daz er ouch det mit gutem 
flisze, wann dernoch starb der von Strosburg, der senger was 
zu Strosburg, do lech der bischof die sengerie deme von 
Liehtenberg. 

Donoch starb der von Fiirstenberg, der dechan. Do wiirdent 
zwene erwelet: her Obreht von Hiirnhein wart erwelet von einer 
parten; von der andern parten her Johanes von Liehtenberg, den 
bestetigete der dumprobest von Sigenowe. Sus was er senger, 
un dechan was er in kriege. Die wile der krieg werete, do starb 
der dumprobste von Sigenowe; do wurdent aber zwen erwelet: 

der von Krenkingen von der einen parte[n] wart erwelet; von der 
andern parten her Johanes von Liehtenberg, den bestedigete der 
bischof. Sus was er senger one widersatze, un dechan uñ dum- 
probest in kriege, alles uf der stift zu Strosburg. Donoch maht 
der bischof, do er geriet kranken, den von Liehtenberg zu pfleger 
des bistumes, un det im die ambahtlüte sweren, daz eht er deste 
sanfter zu dem bistum keme noch sime tode. Als geschach es 
ouch, daz er on alle widerrede bischof wart noch bischofes 
Berhtoldes dot, von Buchecke, un bleib der von Hürnheim dechan, 
ui der von Krenkingen dumprobest. 

Die wile der krieg werete, von dem do vor geschriben ist, 
do belag der bischof Nuwilre, daz stetelin, daz der von Liehten- 
berg ist. Er hub ouch vor Ehenheim un vor Schletzstat mit gewalt, 
un schedeget sů sere vaste. Do man zalt MCCCXLII jor, do besas 
bischof Berhtolt Schletzstat mit gewalt. 


[Vermischte nachrichten. | 


Do man zalt MCCCLXII jor, do hettent die Barfusze ein grosze 
capitel zu Strosburg; der Barfuszen worent me danne pce gezaleter. 

Do man zalt MCCCLYIII jor, do hettent die Brediere ein 
gros capitel zu Strosburg; der worent wol ccct. 

Do man zalte MCCLXXY jor, do was ein concilie zu Lücke, 
under bobest Gregorio dem X. Do wurdent etwie vil ordene 
abegeton, un sünderlichen betelordene, on Bredier un Barfuszen. 

Do man zalt MCCCLXI jor, do wurdent zu Strosburg die 
goltsmide un die duchscheren un die feszeler, uñ anderre vil, 
zu antwerken gemaht, die vormols kunstofeler worent. Doch 
wart kein sunder antwerg uszer in gemaht, wende man stiesze zu 
andern antwerken, daz die alte zale der antwerke unverwandeltblibe. 


[Geschichte der Hohenstaufen von Philipp bis 

auf Konradin.] 

(Strosburg wart belegen von kunig Philips.) 

Do man zalte MCXCVIN jore, do brach kunig Philippes 
Mollesheim un Haldenburg un Rufach. In den selben ziten besas 
er Strosburg, er schuf aber des sinen wenig. 

Wer der kunig were, das besc[h]ribe ich hie. Philippes was 
ein hertzoge von Swoben, un wart zu eime romeschen kunig 

erkorn, un was deran x jore. Wider den wart gekorn Otte von 
Potyers, hertzoge Heinriches sun von Brünswig; uf den fur kunig 
Philips über Rin mit den Behemen, un streit wider in, un wider 
den bischof von Kolle, ui wider die Rinherren: die wurdent alle 
sigelos. Der kunig Philips volgete dem bischof noch, un besas 
in uf deme huse zu Wassenburg; daz gewan er, uñ vieng den 
bischof un betwang in zu sime dieneste. Noch dem bobest 
Celestino wart Innocentius bobest, der was dem künig Otten gut, un 
kunig Philips ungenedig, un det in zu banne. Er besas doch 
daz riche geweltekliche untz an sinen dot. 

.... do der langrove herwider kam von uber mere, do kert er 
zu kunig Otten, un schuf, daz kunig Otaker von Behem von kunig 
Philippes sich kerte, wie daz in Philips zu kunig hette gemachet in 
Behem. Kunig Otte un der lantgrove furent für Northusen un ge- 
wunnent st. Der kunig Otte fur do zu Goslar, un verdingete die stat, 
daz sů zu ime keren solte bitz an einen usbescheidenen dag, ob 
man sü nüt lidigete; do lidigete sü kunig Philips mit groszer 
kraft. Der kunig Philips hette einen groszen hof zu Megede- 
burg, do er gekronet gienge mit sime wibe. Der hertzoge 
Heinrich brante do zu Taln, dowider brante der bischof von 
Megdeburg Helmstet un brach Werdenburg, uñ fur mit dem 
selben here mit kunig Philips fur Brunswig, daz bleib unge- 
wunnen. Des andern jores fur kunig Philips uf den lantgrofen 
mit michelme her: do koment die Behem dem lantgrofen zu 
helfe, un ouch der kunig; deme entweiche kunig Philips zu Ertpfurt 
in. Der kunig Otte un die von Behem furent wol den halben 
weg, do ir futerer verrietent in daz lant: do grofe Otte von 
Bremen, un grofe Ulrich von Winden bestundent sü bi Korbecke, 
un schlugent ir me danne c zu tode; des kertent die Beheme 
wider zu lande. Der kunig Otte fur ouch wider, ui buwet 
Harlungenberg. Des selben jores wart Lupen verlorn uñ Ga- 
tersleiben, un streit grofe Heinrich von Anehalt wider grofe 
Ulrichen von Tyten, do wart grofe Ulrich sigelos. Des jores 
wart ouch der kantzeler geschlagen, bischof Kunrat von Würtze- 
burg. Des andern jores fur aber kunig Philippes uf den lant- 
grofen: do koment aber die Beheme, un rittent fluhteklich zu 
lande, do gewan der lantgrofe des kuniges Philips hulde. 
Do wart Constantinopel von den Latinen gewunnen. Darnoch 

starb lantgrof Otte von Brandenburg, uñ der bischof Ludolf 
von Magdeburg. Der margrofe Kunrat von Landesberg ge- 
siget ouch dernoch an den Polendern, un schlug ir vil zu tode, 
un gewann Bibitz, die stat, bi des bischofes Albrehtes ziten, und 
Brandenburg. Des andern jores kam der kunig Philips gen 
Babenburg, do erschlug in der pfaltzgrove von Witeligesberg in 
guten truwen; er wart auch do begraben. Daz beschach, do man 
zalte MCCYIII jor, an sant Albans dag. Sither wart er usgegra- 
ben un wart zu Spire gefurt, do begrube man in anderwerbe. 
Disen kunig schribent etliche nit in die ordenunge der andern 
keisere oder romescher kunige, darumbe daz er zu Rome nüt 
gekronet wart. 

Otte von Brunswig, hertzoge Heinriches sun von Sahsen, 
wart gekorn zu kunige von allen fursten, uñ was deran xi jor. 
Do er gekoren wart, do samet er die fürsten alle zu den pfinke- 
sten, un maht ein gros hochgezit zu Bruneswig. Dannan fur er 
gen Rome und wihet in zu keiser der bobest Innocencius. Do- 
noch uber lang fur er gen Pulle, un gewan daz lant vil nohe 
allesamt. Keiser Otte, Heinriches sun, underwant sich ouch des 
landes daz man heiszet frouwe Mehtilden lant, do []. daz] dem bobest 
zugehoret; darumbe det in der bobest zu banne, un schuf daz 
die bischofe in dütschen landen daz selbe ouch dodent. Der 
lantgrofe un der kunig von Behem kertent ouch von ime. Do 
kurent des keisers widersachen den kunig Friderich von Pulle, . 
des keiser Heinriches sun, zu kunige wider keiser Otten. Dovon 
furent des keisers helfer uf den lantgrofen, un urlügetent uf in 
mit roube un mit brande, do fieng der lantgrofe grofen Fride- 
richen von Bihtelingen. Do der keiser dis urlüge vernam, do 
fur er zu lande un belag Wiszens. In deme selben urlüge nam 
der keiser sin wib zu Northusen, des kuniges Philipps dohter, 
die starb unlang dernoch. Do kertent von dem keiser daz merre teil 
des riches dienestman, dernoch die fürsten alle eintzehte, zu 
jungest sin selbes bruder, hertzoge Heinrich; aber hertzog Albreht, 
des hertzogen Bernhartes sun, der vollestunt ime alleine, bitz an 
sinen dot. Do der kunig Friderich von Pulle dis urlug vernam, do 
kert er her zu lande mit groszer arbeit. Do fur ime der keiser 
engegen, uñ koment zu Brisach ; do strittent uf in geburen us der 
stat, un schlugent un viengent ime sin lite, un kam der keiser 

kume dervon. Darnoch fur der keiser uber Rin, uf schuf ein 
herfart uf den kunig von Frangrich, mit grofe Friderichs helfe von 
Flandern. Der kunig von Frankerich kam ime engegen, uñ streit 
mit ime, un wart der keiser sigelos, unde gelöset mit groszer not. 
Do wart grofe Ferrant gevangen, un mit ime manig edelman. Der 
keiser fur darnach gen Brunswig, ui schuf eine hervart uf den 
bischof von Megdeburg. Der bischof kam im engegen mit. den 
sinen, un strittent: do gewan der keiser den gesig un vieng vil 
rittere. Dernoch vieng er den bischof von Kare, un fuert in mit ime 
uf Gruenenburg; do wart er im angewunnen mit gewalt. Darnoch reit 
der keiser Otte mit here zu Mersburg, daz [l. do] der kunigFriderich 
einen hof hette ufgeleit; den wert er, un brante daz lant zu Dürin- 
gen, un vieng grofen Gunthern von Kevernberg; do koment aber 
us die Behem, un furent bitz Quittelingenburg, un kertent do wider. 
Do kam keiser Otte den hertzogen zu helfe, un fur uber Elbe mit 
her un brante daz lant, un kerte wider: do wart gros hunger zwei 
jor. Do brante ouch keiser Friderich Stroswiirte. Do starb ouch 
der marggrafe Herman. Des andern jores brante ouch der keiser 
Ascherlieben; darnoch wart er siech zu Hartesburg un starb an der 
rure, un ist zu Brunswig begraben. 

Friderich, des keiser Fridriches sunes sun, uf was keiser 
Heinriches sun, kam an daz riche, un was deran xxxiij jor; der was 
der fünfe un nüntzigeste von Augusto. 

Bi des kuniges ziten wart ein vart uber mer. Do fure der 
kunig von Ungern, un kerte wider mit sunden un mit schanden. 
Hertzoge Lupolt von Osterrich fur ouch do hin, un was do mit 
groszen eren; un manig ander edelman. Sti wurdent zu rate einre 
hervart fur Damiat, die vollegieng. Die kristen gewunnent die stat 
mit groszen arbeiten den heiden an. Sit gewunnent su einen turn, 
der bi der stat lag, mit micheln arbeiten; dernoch gab in Got 
selber die stat, wenne die lüte alse siech worent darinne, daz su 
zu were nut kummen möhtent. Die stat hieltent die kristen inne 
bitz in daz ander jor. 

Es fur ouch ein her us von Asya bi des keisers ziten, die 
worent von eime waszer daz heiszet Kan, un furent uf die Valben 
mit eime groszen her; den koment die Ruszen zu helfe, uf strittent 
mit dem her, un wurdent sigelos. Do wart der Ruszen un der 
Falben me danne hundert dusent erschlagen. 

Der hertzoge Albreht nam ouch sin wip zu Wife]ne; die hoch- 
gezit was gros. Sider hette er ein ander hochgezit zu Ouche. 

Darnoch gewan der grofe Hoyr von Yalkenstein Quittelingen- 
burg, und brach die were daran. Die eptissin Sophie wart ouch 
vertriben, durch ire missetat, un wart ein andere gekoren, under 
den wilen daz der keiser us was. 

Es vieng ouch grofe Heinrich von Zwiren den kunig von 
Tennemark in sin selbes lant, mit groszen arbeiten un angesten; 
den furt er anderthalben, un behielt in zu Lontsin ein wile, dar- 
noch hielt er in zu Tennenberg, darnoch fuert er in zu Werin. 
Mit dem kunig solt er des riches willen dun; do dingete der kunig 
von Tennenmarken mit des riches botten, durch des gedinge fur 
kunig Heinrich, un der bischof von Kolle, mit eime groszen her zu 
Bardewig, dannan furen si zu Beckede. Grafe Albreht yon Lewen- 
berg uñ die Dennemarker logent ander(t)halben der Elbe mit eime 
groszen her; daz gedinge vollegieng nut, wan der kunig un die 
Tennemarker brochent ire gelübde. Des kerte der kunig wider, 
un der bischof yon Kolle, one endunge. 

Dernoch uber anderhalb jor starb Innocencius, der bobest, 
der den keiser Friderichen ufgezogen hette wider keiser Otten. 
Noch Innoceneio wart Honorius der iiij; der bestetigete der Bredijer 
un der Barfuszen orden. Er krönet ouch keiser Friderichen, uñ 
daz gerou in, wand in dühte des, daz er der kristenheite wolte 
wider sin; davon seite er alle fursten un herren irs eides lidig, ; 
den sti dem selben keiser Friderich gesworen hettent. Noch Honorio 
wart Gregorius; der selbe bobest erhub sante Dominicum, uñ sant 
Franciscum, un sant Elsebeth. Noch Gregorio wart Celestinus. 
Noch Celestino wart Innocencius der vierde; der Innocencius der 
iiij maht ein concilium zu Leun wider den keiser Friderichen, 
uñ det in do zu banne, uñ beroubeten aller kristenlicher würdekeit, 
wand er in zöuhe dirre nochgeschribenen artikel. Der erste was, 
daz er in schuldegete, er breche den friden, der zwischent inen 
gesworen was. Der ander was, daz er zwen cardinal gevangen 
hette, un ouch daz er manigen prelaten von sinen eren entsetzet 
hette, un daz er guldine krutze un rouchfas un kelche, un edele 
duchere, un andere heilige gezierde den kirchen lies rouplichen 
nemen; er hies die pfaffen manigerlei wis twingen un kestigen, 
wande sü nüt alleine fur weltlich gerihte gefueret würdent un ge- 

zogen, sünder sů muestent mit enander kempfen; er hies sù ouch 
enthoubeten unde an galgen henken, unde hette offenliche des 
bobestes ban fur nút. Er zöuch in ouch, er hette vil heiden uñ 
ungelöubiges volkes zu tegelichem gesinde, uñ die lies er in dem 
tempel zu Iherusalem zu siner angesiht Machemets namen an- 
betten; uñ daz er den stule zu Rome mit gewalt roubete, un ime 
vorbehielt dise gegenen uñ dise vesten: mathiam antonitanam 
[l. marhiam anconitanam], daz hertzogtum zu Spolet uñ Benefent, 
uñ zu Pulle xxiiij bistum uñ ertzebistum; er hette ouch mit gewalt 
inne zu Tuschan vil stete, die deme stule zu Rome zugehortent. 
In zech ouch der bobest, daz er solte han gesprochen, drie hettent 
alle die welt verirret: Moyses die Juden, Ihesus die kristenheit, 
Machemet die heiden. Er sprach ouch me: uñ woltent ime die 
fürsten volgen, er wolte eine beszer ordenunge vinden aller der 
welte zu lebende; und daz zoch er an den lantgrofen Heinrich 
von Düringen, lantgroven Ludewiges bruder, daz er dise rede ge- 
horet hette. Unde umbe dise sache, uñ die vorgeschriben sachen, 
det in der bobest zu banne, uñ wolt in vertriben von siner keiser- 
lichen wiirdekeit. Er geschuf ouch, daz der vorgenante lantgrofe 
Heinrich erwelt wart wider keiser Friderichen. 

Do dise mere dem keiser Friderichen kunt wart, daz der 
bobest, un andere fiirsten etwie vil, wider in woltent sin, zu den 
ziten was der keiser jenesite meres, in dem heiligen lande. Do 
sprach der keiser: „ist, daz uns Got hilfet wider uber mere, uñ 
daz uns des landes nüwet also breit würt, also daz wir unsere ros 
gewenden mugent un unsere swert usgeziehen, so trüwen wir 
Gottes gnoden wol, wir betwingent me landes danne wir vormols 
habent geton“. Noch disen dingen kam keiser Friderich her uber 
mer, und maht sinen sun Cunraten zu kunige zu tutschen landen, 
wider den lantgrofen Heinrichen von Düringen, den der bobest 
Innocencius un sin helfere erwelet hettent. 

Cunrat, keiser Frideriches sun, was an deme riche vi jor. Des 
ersten jores sines riches, do schiht in sin vatter zu lutschen landen, 
wider lantgrofen Heinrichen von Duringen. Do kam dem kunig 
Kunrate zu helfe sin swoger, hertzoge Ludewig von Peyern, unde 
anderre herren etwie vil. Also fur er zu Frankenfurt, do begegnete 
ime der lantgrofe Heinrich von Duringen mit den bischofen uñ 
groszer maht, uñ treib in mit gewalt an sant Oswaldes dag von 

Frankenfurt, daz er ime mueste wichen den Rin uf bitz zu Brisach, 
do fur er uber die brücke. Dis geschach, do man zalte MCCXLVI. 
Do kerte der lantgrofe Heinrich wider, un starb an der ruere, des 
selben jores; un starb one erben, uñ wart begraben zu Ysenach. 

In den selben ziten betwang keiser Friderich die stette, die 
sich wider in hettent gesetzet. Alse kam er fur Parme, un besas 
die mit herschaft. Do wart er uberwunden, wand ime wart vergeben 
an eime wintrübel, den er noch deme bade as. Daz geschach also: 
do er noch deme bade in einen wingarten gegangen was, do hette 
ein artzat sine vergift an einen wintrübel gestrichen, do er an der 
rebe hieng; den reichet ime der artzat zu eszende, wande er gar 
lüstliche was gestalt, wande er ouch des keisers gewonheit wol 
wüste, daz er sü noch deme bade gerne as. Do er der vergift 
gewar wart, zehant besante er die fürsten un die herren, daz sü 
für in kement, uf seit in, wie ime vergeben were. Des erschrakent 
die herren sere un klagetent in klegeliche, wand sü in liep hettent. 
Der keiser was ein tugenthafter, kuener man, uñ wise, un dovon 
hielt er sich vestenklichen vor den herren, un troste si wol, un 
riet in daz sü sin krangheit vaste verhelent. Domit zoch er gegen 
der stat Fungia, die in Pulle leit, un waz er tütsches landes herren 
bi ime hette, die schiket er alle mit klugheit einzeh(e)t von ime, 
daz sti one allen schaden koment heim zu lande, e daz die Walhe 
vernoment sine krangheit uf sinen tot, Der keiser verschiet als 
ein kristenman, mit allen kristenlichen rehten, die ime sin capelan 
det an sime tode. Derumbe wolte der bobest Innocencius den 
selben pfaffen haben entwihet, wan daz er appellierte an einen 
künftigen bobest. Do der keiser gestarb, do woren die herren un 
sin gesinde so gar von ime geritten, daz nieman bi ime was, danne 
der selbe cappellan mit andern pfaffen, un geistlicher lüte etwie vil, 
die begrubent in in der stat zu Fungia, an sante Lucien dag, als 
heimeliche daz vil lite un herren in manigen landen wol xu jor 
in dem wone worent, er were nuit dot, uñ worent sin wartende 
er solte wider richsen mit solichem gewalte un herscheften, als 
er wol xxxiij jor geton hette. Dernoch geschach bi kunig Rudolfs 
ziten, daz sich einre annam er were keiser Friderich: wie es deme 
ergieng, daz vindet man in dem [l. den] geteten kunig Rudolfes. 

Diser was der keiser Friderich, der sante Eliszabeth, die 
lantgrefinne, Ludewiges wiirtinne von Duringen, genomen wolte 

haben noch irs wiirtes, des lantgrofen, tode. Do versprach si den 
keiser durch Got, wande sti küsche wolte bliben. Der bischof von 
Babenberg lag ir vaste an mit bette un mit drowende, daz su den 
keiser neme. Do sprach su: „ist, daz man mich des twinget, daz 
ich den keiser nemen mus, ich snide mir selbe die nase abe.“ 
Dovon must der keiser sich ir verwegen. Darnoch iiber etwie vil 
jore verschiet die heilige frouwe sant Elsebeth, ui wart begraben 
zu Margburg; un do man sů erhub, uñ bischofe un vil prelaten do 
worent, do kam ouch hin keiser Friderich mit etlichen fürsten un 
anderre herren vil, un do man die heilige frouwe erhub, do sprach 
der keiser: „sit daz daz nüt solt sin(e), daz ich sů kronete lebende, 
so wi! ich sü aber dot krönen“, unde name die krone von sime 
houbete, un wolte sti der heiligen frouwen ufsetzen, sante Elzabeth. 
Darumbe strafet in der bischof von Mentze, des zurnde der keiser 
un schlug den bischof an den hals. Das bevant der bobest Gre- 
gorius, daz der keiser daz hette geton, darumbe hub sich zum 
ersten die zweiunge zwischent deme keiser, un deme bobeste un 
den bischofen; un daz werte bitz an bobest Innocencius, der in 
vertriben wolte han und in zu banne tet, alse do vor geschriben 
stet. Diser keiser starb, alse do vor geseit ist, do man zalte 
MCCL jor. 

Wilhelm, ein grofe von Hollant, wart erkorn von etlichen 
fürsten mit des bobestes Innocencius wille[n], un was an dem riche 
vier jor ui etwie manigen monot, wand er wart gekoren wider 
den vorgeschriben keiser Friderichen unde sinen sun, kunig Cun- 
raten. In den ziten starb keiser Friderich, alse do vor geschriben 
ist. Noch des tode lebete kunig Cunrat, sin sun, ein jor ui etwie 
vil me; do kam er zu Pulle, un starb do, un wart begraben bi 
sime vatter zu Fungia. Des selben jores sturbent ouch vil edeler 
lüte in tütschen landen. Dernoch lebete kunig Wilhelm, geborn 
von Hollant, uñ richsete in tutschen landen, un gewan an sich 
alle die er betwingen möhte; zu jungest kam er zu Niderlant: 
do begegentent ime die Friesen, un schlugent in zu tode an eime 
veltstrite. 

Des selben jores hies der hertzoge Ludewig von Peyern zu 
Swebeschime-werde, uf der burg, sin frouwe unschuldekliche ent- 
houbeten, die was geborn von Brobant. Der hertzoge getorste 
niemer me in Niderlant komen one geleite. 

Nu kummen wir an die erste rede, do die mere geloszen sint 
von deme keiser Frideriche, wie es sider sime geschleht ergienge. 
Der keiser Friderich lies einen kebessun, der was geheiszen 
Menfrit, der underwant sich zu Pulle un zu welschen landen der 
vesten vil, die sin vatter betwungen hette. 

Nu starb in den zitert der bobest Innocencius. Noch dem 
wart Alexander. Bi des ziten lebete der grosmeister meister Albreht, 
der geborn was von Lougingen: der was ein Bredier zum ersten, 
dernoch wart er bischof zu Regensburg. Der bischof Albreht sas 
zu einem mole in siner zellen, do er dennoch in Bredier orden 
was, uñ hette einen tüfel für sich betwungen, zu ervarende an ime 
heimliche sache. Der stunt vor ime in menschen wis, als er sü 
vormols dicke hette betwungen der kristenheit zu gute. Do kam 
von geschiht, daz der pfarrer von der stat für in gieng, un trug 
unsers Herren lichamen, wande er wolt einen siechen bewaren. 
Do viel der tüfel ouch mit dem bischof an sin kni. Der bischof 
froget in, ob er in ouch vorhte; des antwurtet ime der tüfel un 
sprach: „weist du nüt, daz geschriben stat, daz sich in Gottes 
namen biegen sullent alle knü in himel, un in erden, un in der 
helle?“ Dernoch kurtzelich gieng der pfarrer herwider mit der 
schellen, alse gewonheit ist. Meister Albreht viel aber uf sine knü, 
der tüfel bleib stonde. Do froget er in, warumbe er nut knüwete, 
als e. Do sprach der tüfel: „er ist nit da, wand er in bi dem 
siechen geloszen hat.“ Do besant meister Albreht den lutpriester, 
un fragete, obe deme also were; des verjach ime der pfarrer, daz 
er on unsern Herren herwider was gegangen. Darumbe riet meister 
Albreht ime uf allen pfaffen, wenne si unsers Herren lichamen 
nüt trugent, daz sü die schelle nüt lütent. 

Bi des bobestes Alexanders ziten starb die heilige frouwe 
sant Clore, die erhub er dernoch kurtzeliche. 

Dernoch starb der bobest Alexander. Noch dem wart der 
bobest Urbanus der vierde. Der satte uf, daz man unsers Herren 
lichamen hochgezit solte begon in aller kristenheit an dem nehesten 
dunrestage noch dem sunnendage der drivaltekeit. Der Urbanus 
gevieng vientschaft um ungenode des herren Mentfrits, der des 
keiser Frideriches kebessun was, wande er sich sant Methilden 
lant underwinden wolte, daz dem stule von Rome zugehorte. Umbe 
die sache verlech der bobest grofen Karlen von Proventz daz rich 

zu Sicilien. Do daz vernam der herre Menfrit, do samet er ein her 
von kristen un von heiden, do begegent ime der herre Karle mit 
groszer maht in deme lande zu Pulle; do wart Menfrit erschlagen, 
un andere sinre diener vil. Do gesigete der herre Karle, und vertreib 
die heiden yon dem lande wider uber mer. 

Diz wolt rechen der junge kunig Cuhrat, kunig Cunrats sun, alse 
man hernoch wurdent [l. würdet] hörende. Cunrat, kuniges Cunrates 
Dietrich von Miszen sine dohter. Do hielt er einen hof zu Koburg, 
dar kam sin öhem, hertzoge Ludewig von Peyern, un anderre 
herren vil; der hof was gros. Darnoch etwie lange besamente sich 
kunig Cunrat zu tüschen landen, un fur mit mahte uber daz gebirge, 
ui wolt betwingen kunig Karlen, der ime den vettern Menfriden 
erschlagen hette, un sich vil vesten zu welschen landen under- 
wunden hette. Alse kam kunig Cunrat mit gewalt durch Lamparten 
in Duschan, für Florentze: do lag er etwie lange mit herschaft. Zu 
jungest wart er eins nahtes verlorn; do daz [l. des] die Dütschen gewar 
wurdent, do zuktent sü einen smideknehte uf zu kunige, wand er 
ime enlich was; der was geheiszen Stok, un was bürlig von Ohsen- 
furt, un was daran viij monot. Domit enthieltent sich die herren, 
bitz sti wider zu tütschen landen koment. Deme kunige was mit 
der herschaft we, darumbe verstal er sich von den herren, uñ lief 
wider zu den [l. dem] anebüsze. Alse erschal ouch, daz der kunig 
Cunrat verloren were; daz doch nüt enwas, wand in der Karle 
vieng zu Florentze, uñ fuert in zu Pulle un enthoubete in do, do 
man zalt MCCLXYIII jor. An dem zergieng keiser Frideriches 
geslehte. 

Noch dem bobste Urban wart Clemens der III, der was ein 
guter man gen Got: dovon hette er vor gewiszaget, als es dem 
kunig Cunrat ergangen ist. Zu den ziten hub sich an, un weret 
manig jore dernach, daz daz rich alse krang wart, daz es dovor 
nie alse versmehet wart, wand sin herre noch dienstman gerte. 
Dovon hub sich groszer jomer un not uñ unfride in deme romeschen 
riche, daz nieman des andern genos, danne alse vil, als ieder herre 
sich un sin lite möhte beschirmen. 

Noch dem bobste Clemente wart Gregorius der X. Der 
maht ein concilie zu Lugdung, do koment p uñ ıx bischöfe, do 
wurdent die Kriechen mit den kristen vereinet an deme glouben. 

Donoch wart grofe Rudolf von Habesburg romesche 
kunig, als do vor geschriben stat. Un wie daz si, daz ouch do voi 
geschriben ist von keiser Frideriche, un Cunrat, sime sune, uh 
von Cunrat, des selben Cunrats sun, doch han ich hie irre getete 
etliche stucke gentzlicher (hie) geschriben, dann do vor: do lese 
ein man wels er welle. 

Do man zalt MCCCLXII jor, do kam ein ertbidem zu Strosburg, 
an dem ix tage noch sant Peters dag zu sungihten, un was daz des 
morgens, do man mettin zu dem munster hette gesungen in der 
tagemesse. Des selben tages wart ouch dis buch vollebroht von 
Fritschen Closener, eime priester zu Strosburg. 

